Food Archives - Page4of 33 - FalconPost - Malayalam News Portal\nനാലു ചേരുവകൾ,അടിപൊളി കാന്താരി ചെമ്മീൻ റെഡി\nചെമ്മീനിന്റെ യഥാര്‍ഥ രുചി അറിയാന് താല്‍പര്യമുള്ളവര്‍ക്ക് എളുപ്പത്തില് പരീക്ഷിക്കാവുന്ന വ്യത്യസ്ത വിഭവമാണ് കാന്താരിച്ചെമ്മീന് ചേരുവകൾ ചെമ്മീന് 20 എണ്ണം(ഇടത്തരം വലുപ്പമുള്ളത്) കാന്താരി6എണ്ണം വെളിച്ചെണ്ണ 50 മില്ലീലീറ്റര് ഉപ്പ് തയ്യാറാക്കുന്ന വിധം...\nവാളൻ പുളിയില ചേർത്തൊരു മത്തി ഫ്രൈ\nവാളൻ പുളിയില ചേർത്തൊരു മത്തി ഫ്രൈ ഉണ്ടാക്കി നോക്കൂ.മത്തി പല തരത്തിൽ വച്ചിട്ടും ഇഷ്ടപ്പെടാ തിരിക്കുന്നവർക്ക് ഇങ്ങനെ വെച്ചാൽ ഒത്തിരി ഇഷ്ടമാകും. വളരെ എളുപ്പത്തിൽ ഇത് തയ്യാറാക്കാം.. പ്രകൃതിദത്തമായ ചേരുവകൾ ചേർത്തുള്ള പുളിയില...\nഓറഞ്ച് കൊണ്ട് ഒരു കിടിലൻ ഐസ്ക്രീം വീട്ടിൽ ഉണ്ടാക്കി...\nഐസ്ക്രീം ഇഷ്ടമില്ലാത്തവർ കുറവായിരിക്കും. കുട്ടികൾക്കും മുതിർന്നവർക്കും ഒരുപോലെ ഇഷ്ടമാകുന്ന ഒന്നാണ് ഓറഞ്ച് ഐസ് ക്രീം. വീട്ടിൽ പെട്ടെന്നുണ്ടാക്കാവുന്ന ഓറഞ്ച് ഐസ്ക്രീം എങ്ങനെ തയ്യാറാക്കാം എന്ന് നോക്കാം. ഓറഞ്ച് ഐസ് ക്രീം ആവശ്യമായ സാധനങ്ങൾ...\nകൊവിഡിനെ പ്രതിരോധിക്കാന് ഈ സൂപ്പ് കഴിക്കൂ…\nകൊവിഡ് കാലത്ത് പ്രതിരോധശേഷി വര്‍ദ്ധിപ്പിക്കുന്നതില് പ്രത്യേകം ശ്രദ്ധിക്കണം. കൊവിഡിന് ഇതുവരെ മരുന്ന് കണ്ടുപിടിക്കാത്ത സ്ഥിതിക്ക് ജനങ്ങള് ആരോഗ്യ കാര്യത്തില് ജാഗരൂകരായിരിക്കണം. പ്രതിരോധശേഷിയാണ് അത്യാവശ്യം. അതിനുവേണ്ടിയുള്ള ഭക്ഷണങ്ങള് കഴിക്കണം. മുരിങ്ങയില പ്രതിരോധശേഷി വര്‍ദ്ധിപ്പിക്കുന്ന ഇല...\nരുചിയുടെ കാര്യത്തില് എല്ലാ ഓണവും വ്യത്യസ്തമായിരിക്കട്ടെ. വ്യത്യസ്ത വിഭവങ്ങളില് ഓണം ആഘോഷിക്കൂ. ഇത്തവണ കപ്പ കൊണ്ടൊരു പ്രഥമന് ഉണ്ടാക്കിയാലോ? ചെരുവകള് കപ്പ – 1 എണ്ണം ശര്‍ക്കര -250 ഗ്രാം ഒന്നാം പാല്...\nഓണത്തിന് ഇനി പത്തുനാള്.. കൊവിഡ് പ്രതിസന്ധി ആയാലും പല കുടുംബങ്ങളും ഇത്തവണ ഒന്നിച്ചായിരിക്കും ഓണം ആഘോഷിക്കുന്നത്. ഓണത്തിന് സ്‌പെഷ്യലായി എന്തുണ്ടാക്കാമെന്നാണോ നിങ്ങള് ചിന്തിക്കുന്നത്. ഓണസദ്യയ്ക്ക് പച്ചടി നിര്‍ബന്ധമാണ്. എന്നാല്, ഒരു സ്‌പെഷ്യല് ഏത്തപ്പഴ...\nകൊവിഡ് കാലത്ത് ഹെല്‍ത്തി ബുര്‍ജി ആയാലോ? മുട്ടയും കോവയ്ക്കും...\nകൊവിഡ് കാലത്ത് ഭക്ഷണം കഴിക്കുമ്പോള് കുറച്ചൊന്നു ശ്രദ്ധിച്ചോളൂ. ഹെല്‍ത്തി ഭക്ഷണമാണ് നിങ്ങള്‍ക്ക് തെരഞ്ഞെടുക്കേണ്ടത്. പലര്‍ക്കും കോവയ്ക്ക് തോരന് അത്ര പ്രിയമല്ല. എന്നാല്, പാചകം ഒന്നു മാറ്റിപിടിച്ചാല് ഇഷ്ടപ്പെടാവുന്നതേയുള്ളൂ. കോവയ്‌ക്കൊപ്പം മുട്ട കൂടി ചേര്‍ത്ത്...\nഇന്നൊരു ടേസ്റ്റി മുളകാപച്ചടി ആയാലോ?\nകിടിലം മുളകാപച്ചടിയാണ് ഇന്നിവിടെ പരിചയപ്പെടുത്തുന്നത്. ഊണിന് തൊട്ടുകൂട്ടാന് പറ്റിയ മുളകാപച്ചടി. എളുപ്പം നിങ്ങള്‍ക്ക് വീട്ടില് നിന്ന് തയ്യാറാക്കാം. കേടുകൂടാതെ ദിവസങ്ങളോളം ഇത് ഉപയോഗിക്കുകയും ചെയ്യാം. കുരു കളഞ്ഞ വാളന് പുളി – വലിയ...\nഈസിയായി നുറുക്ക് ഗോതമ്പ് ലഡ്ഡു ഉണ്ടാക്കാം\nപലഹാരങ്ങള് ഓരോന്നായി പരീക്ഷിച്ചു കൊണ്ടിരിക്കുകയാണ് ആളുകള്. പുറത്തുപോയി പലഹാരങ്ങളും മറ്റും വാങ്ങിക്കുന്നതിലുള്ള റിസ്‌ക് ഒഴിവാക്കാം. വീട്ടില് നിന്നു തന്നെ രുചികരമായ പലഹാരങ്ങള് ഉണ്ടാക്കാം. ആവശ്യമായ സാധനങ്ങള് നുറുക്ക് ഗോതമ്പ് – 1 കപ്പ്പഞ്ചസാര...\nഈസിയല്ലെങ്കിലും പവര്‍ഫുള് ആണ് ഈ പര്‍ദ്ദ ബിരിയാണി, എങ്ങനെ...\nബിരിയാണി പലതരത്തിലുണ്ട്.. തലശ്ശേരി ബിരിയാണി, മാഞ്ഞാലി ബിരിയാണി, ഹൈദരാബാദി ബിരിയാണി..അങ്ങനെ പോകുന്നു. എന്നാല്, നിങ്ങള് പര്‍ദ്ദ ബിരിയാണിയെക്കുറിച്ച് കേട്ടിട്ടുണ്ടോ? അത്ര സിപിംള് അല്ലെങ്കിലും രുചിയുടെ കാര്യത്തില് പവര്‍ഫുള് ആണ്. പൂരിയുടെ ഉള്ളില് നിന്നും...


കോടിക്കണക്കിന് രൂപയുടെ കൃഷി നശിപ്പിച്ച് കാലികള്; പശു സംരക്ഷണം ബാധ്യതയായി യുപി സര്‍ക്കാര് – Azhimukham\nകോടിക്കണക്കിന് രൂപയുടെ കൃഷി നശിപ്പിച്ച് കാലികള്; പശു സംരക്ഷണം ബാധ്യതയായി യുപി സര്‍ക്കാര്\nതെരുവില് അലഞ്ഞുതിരിഞ്ഞ് തീറ്റകിട്ടാത്തതായ കാലികള് കൃഷിയിടങ്ങളിലിറങ്ങി വ്യാപകമായി കൃഷി നശിപ്പിക്കാന് തുടങ്ങിയതോടെ കര്‍ഷകര് കൂടുതല് ദുരിതത്തിലായി.\nFeb 11 2019 09:38 AM\nഉത്തര്‍പ്രദേശില് കോടിക്കണക്കിന് രൂപയുടെ കൃഷി നശിപ്പിച്ച് ഉപേക്ഷിക്കപ്പെടുന്ന കാലികള്. അലഞ്ഞുതിരിയുന്ന പശുക്കളില്‍നിന്ന് കൃഷിക്ക് സംരക്ഷണം തേടുകയാണ് കര്‍ഷകര്. ലോക്‌സഭാ തിരഞ്ഞെടുപ്പ് അടുത്തിരിക്കുന്നതിനാല് കര്‍ഷകരോഷം തണുപ്പിക്കാനായി യുപി സര്‍ക്കാര് ഗോശാലകള്‍ക്കും അലഞ്ഞുതിരിയുന്ന പശുക്കളുടെ സംരക്ഷണത്തിനുമായി 600 കോടി രൂപ ബജറ്റില് പ്രഖ്യാപിച്ചിട്ടുണ്ട്. ബിജെപി അധികാരത്തിലെത്തിയതോടെയാണ് പശുക്കളെ അറവിനായി വില്‍ക്കുന്നതും അറവുശാലകളും നിരോധിച്ചത്.\nഇതോടെ കറവ വറ്റിയ പ്രായമായ പശുക്കളെ സംരക്ഷിക്കുന്നത് ക്ഷീരകര്‍ഷകര്‍ക്ക് ബാധ്യതയായി. പശുക്കളെ വാഹനങ്ങളില് കൊണ്ടുപോയി മറ്റ് സംസ്ഥാനങ്ങളിലേക്ക് കൊണ്ടുപോകുന്നവര്‍ക്ക് മര്‍ദനമേല്‍ക്കേണ്ടിവരുന്ന സാഹചര്യവും ഉണ്ടായി. അതുകാരണം കറവവറ്റിയ കാലികളെ തെരുവില് ഉപേക്ഷിക്കുകയാണ് ഉടമസ്ഥര്.\nതെരുവില് അലഞ്ഞുതിരിഞ്ഞ് തീറ്റകിട്ടാത്തതായ കാലികള് കൃഷിയിടങ്ങളിലിറങ്ങി വ്യാപകമായി കൃഷി നശിപ്പിക്കാന് തുടങ്ങിയതോടെ കര്‍ഷകര് കൂടുതല് ദുരിതത്തിലായി. ഉപേക്ഷിക്കപ്പെട്ട പശുക്കള് വലിയ ശല്യമായത്തോടെ ഗതികെട്ട കര്‍ഷകരും ജനങ്ങളും കാലികളെ സര്‍ക്കാര് സ്‌കൂള് മുറിയിലും ആശുപത്രിക്കകത്തും മറ്റും അടച്ചിട്ട സംഭവങ്ങളുമാുണ്ടായി.\nകര്‍ഷകരുടെ ശകത്മായ പ്രതിഷേധത്തെ തുടര്‍ന്നാണ് യുപി സര്‍ക്കാര് പശുസംരക്ഷണത്തിനായി ബജറ്റില് തുക അനുവദിച്ചത്. അലഞ്ഞുതിരിയുന്ന കാലികളെ ജനുവരി പത്തിനകം ഗോശാലകളിലടയ്ക്കുമെന്നാണ് മുഖ്യമന്ത്രി യോഗി ആദിത്യനാഥ് പറഞ്ഞത്. പക്ഷേ ഇതുവരെ അതിനായി ഇതുവരെയും നടപടികള് ഉണ്ടായിട്ടില്ലെന്നാണ് പരാതി.\nപഴയ കാർ നശിപ്പിച്ച് ഇലക്ട്രിക് കാർ വാങ്ങൂ, 2.5 ലക്ഷം നേടൂ!!\nപശു ക്ഷേമ കമ്മീഷനുമായി മോദി സര്‍ക്കാര്; ഇന്ത്യന് പശുക്കള്‍ക്ക് വേണ്ടിയാണോ പദ്ധതിയെന്ന് ആര്‍എസ്എസ് നേതാവ്\nജാതകത്തില് ‘ജയില് യോഗ’മുണ്ടോ? എങ്കില് നിങ്ങളെ യുപി സര്‍ക്കാര് സഹായിക്കും


ഖാലിദ്… നീയെവിടെയാണ് ? - Boolokam\nHome Literature Life Story ഖാലിദ്… നീയെവിടെയാണ് ?\nതണുപ്പുള്ള ഒരു പുലര്‍കാലം. അന്നാണ് ഞാന് ആദ്യമായി അവനെ കാണുന്നത്. ഖാലിദ് റാസ എന്ന സുന്ദരനായ കശ്മീരിയെ. തോളില് ഒരു ബാഗും ചുമന്ന് അവന് എന്റെ മുന്നില് വന്ന് പുഞ്ചിരിച്ചപ്പോള് ആ കണ്ണുകളിലെ തിളക്കം അന്നേ ശ്രദ്ധിച്ചിരുന്നു. പിന്നീട് എപ്പോഴാണ് അവന് എന്റെ ആത്മ മിത്രമായതെന്നു അറിയില്ല. ദൈവത്തിന്റെ സ്വന്തം നാടെന്ന് കേരളത്തെ പറ്റി പറഞ്ഞാല് അവന് കളിയാക്കുമായിരുന്നു. ദൈവത്തിന്റെ കൈയ്യൊപ്പ് പതിഞ്ഞ അവന്റെ നാടിനെ പറ്റി പറയാന് എന്നും നൂറു നാവായിരുന്നു അവന്. ബാരമുള്ള ജില്ലയിലെ ഉറി എന്ന മനോഹരമായ താഴ്വരയിലാണ് അവന് ജനിച്ചതും വളര്‍ന്നതും. ഛലം നദിയുടെ തീരത്ത് അനുകരണീയമായ ഒരു സംസ്‌കൃതിയുടെ ഉടമകള്. അതിര്‍ത്തിയില് നിന്നും പതിനെട്ട് കിലോമീറ്റര് മാത്രം ദൂരമുള്ള വിനോദ സഞ്ചാരികളുടെ പറുദീസ.\nകാശ്മീര് തീവ്രവാദത്തെ അസഹിഷ്ണുതയോടെ മാത്രം കണ്ടിരുന്ന എനിക്ക് പലപ്പോഴും അവനോട് തര്‍ക്കിക്കേണ്ടി വന്നിട്ടുണ്ട്. അപ്പോഴെല്ലാം വര്‍ദ്ധിത വീര്യത്തോടെ അവന് പറയും…\nഞങ്ങള്‍ക്ക് സ്വാതന്ത്ര്യം വേണം, ഞങ്ങള് ഒരിക്കലും ഇന്ത്യയുടെയോ പാകിസ്താനിന്റെയോ ഭാഗമല്ലായിരുന്നു. ഞങ്ങളെ തീവ്രവാദികള് എന്ന് വിളിക്കരുത്, മതമല്ല ഞങ്ങളുടെ ദേശീയതയാണ്, സംസ്‌കൃതിയാണ് ഞങ്ങളെ ഒന്നിച്ചു നിര്‍ത്തുന്നത്. ഇത് ഞങ്ങളുടെ സ്വാതന്ത്ര്യ സമരമാണ്. ഞങ്ങളുടെ സ്വപ്നങ്ങളെ നിങ്ങള് നിഷേധിക്കരുത്. ഭരണകൂടം എന്ത് മേല്‍വിലാസം തന്നാലും ചരിത്രകാരന്മാര് ഞങ്ങളെ എന്ത് പേരിട്ട് വിളിച്ചാലും, മാധ്യമങ്ങള് എന്ത് ഛര്‍ദിച്ചാലും അത് അപ്പാടെ വിഴുങ്ങുന്ന നിങ്ങള്‍ക്ക് മുമ്പില് ഞങ്ങള് എങ്ങനെ അവതരിപ്പിക്കപ്പെട്ടാലും …..\nഞാന് ചോദിച്ചു.. അക്രമത്തിലൂടെ എന്ത് സ്വാതന്ത്ര്യം ആണ് നിങ്ങള് കാംക്ഷിക്കുന്നത് ? ഇന്ത്യയില് നിങ്ങള് സ്വതന്ത്രരല്ലേ. ഈ പോരാട്ടത്തില് നിരപരാധികളും ശിക്ഷിക്കപ്പെടില്ലേ.\nഅവന് പൊട്ടിത്തെറിച്ച് കൊണ്ട് പറഞ്ഞു നിങ്ങളുടെ പട്ടാളം ഞങ്ങളെ വേട്ടയാടുകയാണ്. ഞങ്ങളെ തോക്കിന് കുഴലില് നിര്‍ത്തിയിട്ട് സ്ത്രീകളെ ഉപദ്രവിച്ചാല് ഞങ്ങള് പിന്നെ എന്താണ് ചെയ്യുക. ഞങ്ങള് അവസാനം വരെ പോരാടും. ഇടക്ക് ജീവന് നഷ്ടപ്പെടുന്നവര് രക്ത സാക്ഷികളാണ്. നിങ്ങള് അവരെ എന്ത് പേരിട്ട് വിളിച്ചാലും.\nഞാനോര്‍ത്തു ..ചരിത്രം എന്നും ഇരകള്‍ക്കും വേട്ടക്കാരനും രണ്ടാണല്ലോ.സ്വാതന്ത്ര്യത്തിനു വേണ്ടി പോരാടി രക്തസാക്ഷികള് ആയ ഇന്ത്യക്കാര് വെള്ളക്കാര്‍ക്ക് എന്നും കൊടും ഭീകരര് ആയിരുന്നു.\nഎന്നിട്ടും നിങ്ങളുടെ പാതയെ അംഗീകരിക്കാന് കഴിയുന്നില്ലല്ലോ ഖാലിദ്……\nഎന്താണ് നിന്റെ ലക്ഷ്യം ..ഞാന് ചോദിച്ചു .\nഞങ്ങളുടെ നാട്ടില് …ഉറിയില് …വൃദ്ധരും ചെറുപ്പക്കാരും കുറവാണ്. കുട്ടികള് ആണ് കൂടുതല്.അതിര്‍ത്തിയില് താമസിക്കുന്ന ഞങ്ങളാണല്ലോ എല്ലാ യുദ്ധങ്ങളുടെയും ഇരകള്. ഈ കുട്ടികള്‍ക്ക് വേണ്ടി പ്രവര്‍ത്തിക്കണം, പുതിയ ഒരു തലമുറക്കായ്…. വെടിയൊച്ചകള്‍ക്കും നിലവിളികള്‍ക്കും സ്‌ഫോടനങ്ങള്‍ക്കും നടുവില് കഴിയുന്ന ഞങ്ങള്‍ക്ക് ജീവിതമുണ്ടെന്ന് അഹങ്കരിക്കാന് ആകില്ല. സ്വപ്നം കാണാനുള്ള അവകാശവും ഇല്ല.\nഅവന്റെ കണ്ണുകള് ചുവന്നിരുന്നു. ബന്ധുക്കള് കുട്ടിക്കാലത്ത് നഷ്ടപ്പെട്ട അവന്റെ ഉള്ളില് ഒരു നെരിപോട് എരിയുന്നത് എനിക്ക് കാണാമായിരുന്നു. എങ്കിലും ഞാന് ആശ്വസിച്ചു,ആയുധം എടുക്കുമെന്ന് അവന് പറഞ്ഞില്ലല്ലോ. എന്റെ നാട്ടിലെ സമാധാനവും ശാന്തിയും കണ്ടു വളര്‍ന്നത് കൊണ്ടായിരിക്കാം നിന്നെ പൂര്‍ണമായി ഉള്‍ക്കൊള്ളാന് കഴിയാത്തത്.\nപഠനം പൂര്‍ത്തിയാക്കി അവന് നാട്ടിലേക്ക് ട്രെയിന് കയറുമ്പോള് ഒരിക്കലും കരുതിയില്ല ഇത് അവസാന കൂടിക്കാഴ്ച ആകുമെന്ന്. ഒരുപാട് അന്വേഷിച്ചെങ്കിലും നിരാശ ആയിരുന്നു ഫലം. പത്രങ്ങളില് ഉറിയുടെ വാര്‍ത്തകള് വരുമ്പോള് ഇന്നും ഒരു നെഞ്ചിടിപ്പോടെ ഞാന് അവന്റെ പേര് തിരയാറുണ്ട്. പക്ഷെ അപ്പോഴും മനസ്സ് പറയാറുണ്ട് എന്നെങ്കിലും ഒരിക്കല് ആ പഴയ പുഞ്ചിരിയുമായ് എന്റെ മുമ്പില് അവന് വന്ന് നില്‍ക്കും… പതിന്നാലു വര്‍ഷങ്ങള്‍ക്കിപ്പുറവും നടക്കാതെ പോയ സ്വപ്നങ്ങളുടെ നെരിപ്പോടുമായി.\nഎന്റെ നാട് തരുന്ന സ്‌നേഹത്തിന്റെ, സമാധാനത്തിന്റെ കുടക്കീഴില് കഴിയുമ്പോഴും നീ ഒരു നോവായി എന്റെ ഓര്‍മകളില് പടരാറുണ്ട്..\nഉറിയിലെ കുട്ടികള്‍ക്ക് ഇടയില് ഒരു സ്വാന്തനമായി,ധൈര്യമായി ഇപ്പോഴും നീ ഉണ്ടെന്ന് വിശ്വസിക്കാനാണ് എനിക്ക് ഇഷ്ടം …പ്രിയ സഹോദരാ ….\nPrevious articleഒരച്ചന് തന്റെ മകള്‍ക്ക് വേണ്ടി ഉണ്ടാക്കിക്കൊടുത്ത മരം കൊണ്ടുള്ള വെസ്പ സ്കൂട്ടര്\nNext article1987-ലെ പത്രപരസ്യങ്ങളിലൂടെ..


Covid 19| മന്ത്രി വി ശിവൻകുട്ടിക്ക് കോവിഡ്; ആശുപത്രിയിൽ പ്രവേശിപ്പിച്ചു; സെക്രട്ടേറിയറ്റില് നിരവധിപേർക്ക് രോഗം| Minister V Sivankutty admitted in hospital after Tested Positive for Covid – News18 Malayalam\nമുഖ്യമന്ത്രിയുടെ ഓഫീസിലും വനം, ദേവസ്വം, ആരോഗ്യമന്ത്രിമാരുടെ ഓഫീസിലും നിരവധി പേർക്ക് കോവിഡ് സ്ഥിരീകരിച്ചതോടെ സെക്രട്ടേറിയറ്റിൽ നിയന്ത്രണം ഏര്‍പ്പെടുത്തി.\nLast Updated : January 18, 2022, 10:54 IST\nതിരുവനന്തപുരം: പൊതുവിദ്യാഭ്യാസ മന്ത്രി വി ശിവൻകുട്ടിക്ക് (V Sivankutty) കോവിഡ് (Covid 19) സ്ഥിരീകരിച്ചു. മന്ത്രി തിരുവനന്തപുരത്തെ സ്വകാര്യ ആശുപത്രിയിൽ ചികിത്സ തേടി. വിദ്യാഭ്യാസ മന്ത്രി കഴിഞ്ഞ ദിവസം അടക്കം യോഗങ്ങളിൽ പങ്കെടുത്തിരുന്നു.\nഇതിനിടെ, സെക്രട്ടേറിയറ്റില് കോവിഡ് പടർന്നു പിടിക്കുകയാണ്. മുഖ്യമന്ത്രിയുടെ ഓഫീസിലും വനം, ദേവസ്വം, ആരോഗ്യമന്ത്രിമാരുടെ ഓഫീസിലും നിരവധി പേർക്ക് കോവിഡ് സ്ഥിരീകരിച്ചതോടെ നിയന്ത്രണം ഏര്‍പ്പെടുത്തി. സെക്രട്ടേറിയറ്റ് ലൈബ്രറി അടച്ചു. സെക്രട്ടേറിയറ്റിലെ ഹാജര് നില 50 ശതമാനമാക്കണമെന്ന നിവേദനവുമായി സംഘടനകള് രംഗത്തെത്തി. എന്നാൽ, സാമ്പത്തികവർഷം അവസാനിക്കുന്നതിനാല് പദ്ധതി നടത്തിപ്പ് താളം തെറ്റുമെന്ന് സര്‍ക്കാര് അറിയിച്ചു.\nമുഖ്യമന്ത്രിയുടെ ഓഫീസിൽ പൊളിറ്റിക്കൽ സെക്രട്ടറിക്കടക്കം കോവിഡ് സ്ഥിരീകരിച്ചിരുന്നു. കോവിഡിനെ തുടർന്ന് വനം മന്ത്രിയുടെ ഓഫീസ് നേരത്തെ അടച്ചിരുന്നു. ദേവസ്വം മന്ത്രിയുടെ ഓഫീസ് കഴിഞ്ഞ ദിവസം വരെ അ‍ടച്ചിരുന്നു. ആരോഗ്യമന്ത്രിയുടെ ഓഫീസിൽ മൂന്നു പേർക്ക് കോവിഡ് സ്ഥിരീകരിച്ചെന്നാണ് വിവരം. സെക്രട്ടേറിയറ്റിലെ 60 ലധികം ഉദ്യോഗസ്ഥർക്ക് കോവിഡ് സ്ഥിരീകരിച്ചിട്ടുണ്ടെന്നാണ് പുറത്തുവരുന്ന വിവരം.\nകോവിഡ് പ്രതിരോധ പ്രവര്‍ത്തനങ്ങള് ശക്തമാക്കും; അതീവ ജാഗ്രത തുടരണം ; മന്ത്രി വീണാ ജോര്‍ജ്\nകോവിഡ് വ്യാപനം രൂക്ഷമാവുന്ന സാഹചര്യത്തില് കോവിഡ് പ്രതിരോധ പ്രവര്‍ത്തനം ശക്തമാക്കുമെന്ന് ആരോഗ്യ മന്ത്രി വീണാ ജോര്‍ജ്. സംസ്ഥാനത്ത് കോവിഡ് രോഗികളുടെ എണ്ണം വര്‍ധിക്കുന്ന സാഹചര്യത്തില് ആരോഗ്യ, തദ്ദേശസ്വയംഭരണ വകുപ്പ് മന്ത്രിമാരുടെ നേതൃത്വത്തില് യോഗം ചേര്‍ന്നു. വാര്‍ഡുതല കോവിഡ് പ്രതിരോധ പ്രവര്‍ത്തനങ്ങള് ശക്തമാക്കാന് യോഗം തീരുമാനിച്ചു.\nവാര്‍ഡുതല കമ്മിറ്റികള് ശക്തിപ്പെടുത്തുന്നതാണ്. എല്ലാ വാര്‍ഡുകളിലും റാപ്പിഡ് റെസ്പോണ്‍സ് ടീം (ആര്‍ആര്‍ടി) ശക്തിപ്പെടുത്തും. വേളണ്ടിയന്‍മാരെ സജീവമാക്കും. തദ്ദേശ സ്ഥാപന തലത്തില് അവബോധ പ്രവര്‍ത്തനങ്ങള് ശക്തമാക്കുന്നതാണെന്നും മന്ത്രി അറിയിച്ചു.\nകുടുംബശ്രീ പ്രവര്‍ത്തകരെ കൂടി അവബോധ പ്രവര്‍ത്തനങ്ങളില് പങ്കാളികളാക്കും. തദ്ദേശ സ്ഥാപനങ്ങളുമായി ബന്ധപ്പെടുത്തി വാക്സിനേഷന് പ്രവര്‍ത്തനങ്ങളും ഊര്‍ജിതമാക്കി വരുന്നു. വ്യാപനം കൂടിയ പ്രദേശങ്ങളില് കൂടുതല് ശ്രദ്ധ പതിപ്പിച്ച് പ്രവര്‍ത്തനങ്ങള് ഏകോപിക്കുന്നതാണെന്നും മന്ത്രി അറിയിച്ചു.\nജില്ലാ ദുരന്ത നിവാരണ അതോറിറ്റി നിര്‍ദേശിക്കുന്ന സ്ഥലങ്ങളില് തദ്ദേശ സ്ഥാപനങ്ങളുടെ മേല്‍നോട്ടത്തില് കൂടുതല് സിഎഫ്എല്‍ടിസികള് സജ്ജമാക്കുമെന്നും ആവശ്യമെങ്കില് ഹോസ്റ്റലുകള് ഏറ്റെടുക്കുമെന്നും മന്ത്രി അറിയിച്ചു.\nഓരോ പ്രദേശത്തുമുള്ള കോവിഡ് കേസുകളുടെ വര്‍ധനവ് സംബന്ധിച്ച് ആരോഗ്യ വകുപ്പ് ആവശ്യമായ വിവരങ്ങള് തദ്ദേശ സ്വാപനങ്ങള്‍ക്ക് നല്‍കും. അതനുസരിച്ചുള്ള പ്രവര്‍ത്തനങ്ങള് തദ്ദേശ സ്ഥാപനങ്ങള് നടത്തുന്നതാണെന്നും മന്ത്രി പറഞ്ഞു.\nFirst published: January 18, 2022, 10:47 IST\nCovid 19Covid 19 keralaMinister V Sivankuttysecretariat


#nambi narayanan – Malanad Online\nTuesday, March 19, 2019 05:15:16\nനമ്പി നാരായണന് 50 ലക്ഷം രൂപ സര്‍ക്കാര് കൈമാറി; അന്വേഷണ ഏജന്‍സികള്‍ക്ക് ചാരക്കേസ് പാഠമാകണമെന്ന് മുഖ്യമന്ത്രി\nതിരുവനന്തപുരം: തിരുവനന്തപുരം: ചാരക്കേസില് നിന്ന് കുറ്റവിമുക്തനായ ഐ.എസ്.ആര്.ഒ മുന് ശാസ്ത്രജ്ഞന് നമ്പി നാരായണന് സുപ്രീം കോടതി നിര്‍ദ്ദേശിച്ച 50 ലക്ഷം രൂപ കൈമാറി. ഡര്‍ബാര് ഹാളില് നടന്നRead More\nതിരുവനന്തപുരം: സുപ്രീംകോടതി വിധി പ്രകാരം ഐഎസ്ആര്‍ഒ മുന് ശാസ്ത്രജ്ഞന് നമ്പി നാരായണന് 50 ലക്ഷം രൂപ മുഖ്യമന്ത്രി നാളെ കൈമാറും.3മണിക്ക് സെക്രട്ടറിയറ്റിലെ ദര്‍ബാര് ഹാളിലാണ്Read More\nകൊച്ചി: ഐഎസ്ആര്‍ഒ ചാരക്കേസില് തന്നെ കുടുക്കാനുള്ള നീക്കമെന്താണെന്ന് ഇതുവരെയും വ്യക്തമല്ലെന്ന് നമ്പി നാരായണന്. രാഷ്ട്രീയ നേട്ടത്തിനു വേണ്ടി സിപിഎം സംഭവം ആയുധമാക്കിയെന്നും നമ്പി നാരായണന് പറഞ്ഞു. കോണ്‍ഗ്രസിലെRead More\nഐഎസ്ആര്‍ഒ ചാരക്കേസ് ഈ വിധമാക്കിയത് മുന് ഡിജിപി സിബി മാത്യൂസ്; എന്തുചെയ്താലും രക്ഷപ്പെടാമെന്ന പൊലീസിന്റെ ചിന്ത മാറട്ടെ: ചരിത്രവിധിയില് സന്തോഷം: നമ്പി നാരായണന്\nന്യൂഡല്‍ഹി: ഐഎസ്ആര്‍ഒ ചാരക്കേസില് നിര്‍ണ്ണായക വിധിക്ക് പിന്നാലെ പ്രതികരണവുമായി മുന് ശാസ്ത്രജ്ഞന് നമ്പി നാരായണന്. മുന് ഡിജിപി: സിബി മാത്യൂസാണ് ഐഎസ്ആര്‍ഒ ചാരക്കേസ് ഈ വിധമാക്കിയതെന്ന് നമ്പിനാരായണന്Read More\nവൈകിയെങ്കിലും നീതി നടപ്പായെന്ന് നമ്പി നാരായണന്; യുക്തിരഹിതമായ വിധിയെന്ന് അന്വേഷണ ഉദ്യോഗസ്ഥന്\nതിരുവനന്തപുരം: സുപ്രീംകോടതി വിധിയില് സന്തോഷമെന്ന് നമ്പി നാരായണന്. നീണ്ട നിയമപോരാട്ടമായിരുന്നു തന്റേത്. നീതി കിട്ടിയോ എന്നത് പൂര്‍ണമായ വിധിയ്ക്ക് ശേഷം അറിയിക്കാമെന്നും നമ്പി നാരായണന് പറഞ്ഞു. ജുഡീഷ്യല്Read More\nചാരക്കേസ്: നമ്പിനാരായണന് 50 ലക്ഷം രൂപ നഷ്ടപരിഹാരം നല്‍കണമെന്ന് സുപ്രീംകോടതി; ഉദ്യോഗസ്ഥര്‍ക്കെതിരെ ജുഡീഷ്യല് അന്വേഷണത്തിന് ഉത്തരവ്\nന്യൂഡല്‍ഹി: ഐഎസ്ആർഒ ചാരക്കേസിൽ ശാസ്ത്രജ്ഞന് നമ്പി നാരായണന് 50 ലക്ഷം രൂപ നഷ്ടപരിഹാരം നൽകണമെന്ന് സുപ്രീം കോടതി. തന്നെ കേസിൽ കുരുക്കിയ ഉദ്യോഗസ്ഥര്‍ക്കെതിരെ നടപടിയാവശ്യപ്പെട്ടു നമ്പി നാരായണന് സമര്‍പ്പിച്ചRead More\nഐഎസ്ആര്‍ഒ ചാരക്കേസ്: നമ്പി നാരായണന് നല്‍കിയ ഹര്‍ജിയില് സുപ്രീം കോടതി വിധി ഇന്ന്; ചീഫ് ജസ്റ്റിസ് ദീപക് മിശ്ര അധ്യക്ഷനായ ബെഞ്ച് വിധി പ്രസ്താവിക്കും\nന്യൂഡല്‍ഹി: ഐഎസ്ആര്‍ഒ ചാരക്കേസില് കുടുക്കിയ അന്വേഷണ ഉദ്യോഗസ്ഥര്‍ക്ക് എതിരെ നടപടി ആവശ്യപ്പെട്ട് നമ്പി നാരായണന് നല്‍കിയ ഹര്‍ജിയില് സുപ്രീം കോടതി വിധി ഇന്ന്. 1994ല് കോളിളക്കം സൃഷ്ടിച്ചRead More


Friday 13 October 2017 8:44 pm IST\nകട്ടപ്പന: കഞ്ചാവുമായി തമിഴ്‌നാട് സ്വദേശി പിടിയില്. തമിഴ്‌നാട് തേനി പുതുപ്പെട്ടി ഇന്ദിരാ കോളനി സിഎസ്‌ഐ ചര്‍ച്ച് സ്ട്രീറ്റില് നാഗരാജ്(20)ആണ് പിടിയിലായത്. പ്രതിയുടെ പക്കല് നിന്ന് 24ഗ്രാം കഞ്ചാവ് പിടിച്ചെടുത്തു.തമിഴ്‌നാട് കമ്പത്ത് നിന്നുമാണ് കഞ്ചാവ് കൊണ്ടുവന്നത്. എക്‌സൈസ് ഇന്‍സ്‌പെക്ടര് ജി. അനില്‍കുമാര്, പ്രവിന്റീവ് ഓഫീസര് ഇ.എച്ച്. യൂനസ്, എന്നിവര് ചേര്‍ന്നാണ് പ്രതിയെ പിടികൂടിയത്.


ഖത്തറില് പ്രാവാസികള് നാട്ടിലേക്ക് മടങ്ങുമ്പോള് തൊഴിലുടമയെ നേരത്തെ അറിയിക്കണം – malabarinews.com\nഖത്തറില് പ്രാവാസികള് നാട്ടിലേക്ക് മടങ്ങുമ്പോള് തൊഴിലുടമയെ നേരത്തെ അറിയിക്കണം\nPosted on January 6, 2017 by newsmal\nദോഹ: രജ്യത്ത് നിന്ന് നട്ടിലേക്ക് അവധിക്കോ ജോലിയില് നിന്ന് വിരമിച്ചോ പോകുന്ന പ്രവാസികള് തൊഴിലുടമയെ ഇക്കാര്യം നേരത്തെ അറിയിക്കണമെന്ന് നിയമം. വിദേശികളുടെ വരവും പോക്കും സംബന്ധിച്ചുള്ള പുതിയ നിയമം കഴിഞ്ഞ ഡിസംബര് 14 മുതലാണ് രാജ്യത്ത് നിലവില് വന്നത്. ഈ നിയമത്തില് ഭേദഗതി വരുത്തിക്കൊണ്ട് അമീര് ശൈഖ് തമീം ബിന് ഹമദ് ആല്‍ഥാനി ഒപ്പുവെച്ച 2017 ലെ ഒന്നാം നമ്പര് നിയമത്തിലാണ് ഇക്കാര്യം വ്യക്തമാക്കിയിട്ടുള്ളത്.\nഡിസംബര് 14 ന് ഈ നിയമം നടപ്പാകും മുമ്പെ തന്നെ നിയമത്തിലെ ചില വകുപ്പുകള് ദേദഗതി ചെയ്യണമെന്ന് ശൂറാകൗണ്‍സില് ശുപാര്‍ശ ചെയ്തിരുന്നതിന്‍െറ അടിസ്ഥാനത്തിലാണ് ഇപ്പോഴത്തെ ദേഗഗതി. ഭേദഗതി ചെയ്ത പുതിയ നിയമത്തില് രണ്ട് ശ്രദ്ധേയ വ്യവസ്ഥകള് പുതുതായുണ്ട്. 2015 ലെ ഒന്നാം നമ്പര് നിയമത്തിലെ ഏഴാം വകുപ്പിന് പകരമായുള്ള വ്യവസ്ഥ പ്രകാരം പ്രവാസി രാജ്യത്ത് നിന്നും പുറത്തു പോകാന് ആഗ്രഹിക്കുന്നെങ്കില് തൊഴിലുടമയെ അറിയിക്കണം.\nഇക്കാര്യം കരാറിലും ഉണ്ടാകും. തൊഴില് അവസാനിച്ച് പോകുന്ന വിദേശികള് തൊഴില് കരാര് കാലാവധിക്ക് മുമ്പ് നിശ്ചിത സമയ പരിധിക്കുള്ളില്‍തന്നെ തൊഴില് ഉടമയെ ഇക്കാര്യം അറിയിക്കണം.\nഭേദഗതി ചെയ്ത രണ്ടാം വ്യവസ്ഥ പ്രകാരം നിയമം പ്രാബല്യത്തില് വന്ന രണ്ടാം ദിവസം മുതല് ബന്ധപ്പെട്ട എല്ലാ വിഭാഗങ്ങളും നിയമം നടപ്പാക്കണമെന്നും വ്യക്തമാക്കുന്നുണ്ട്. അതിനൊപ്പം ശ്രദ്ധേയമായ മറ്റൊരു കാര്യം വിദേശ തൊഴിലാളി രാജ്യം വിടുന്നതിനുമുമ്പ് മൂന്ന് ദിവസം മുമ്പായി തൊഴില് മന്ത്രാലയത്തെ അറിയിക്കണമെന്നായിരുന്നു വ്യവസ്ഥ.\nഎന്നാല് അത് ഇനി തൊഴിലാളി തന്‍െറ തൊഴില് ഉടമയെ അറിയിച്ചാല് മതി. പുതിയ കുടിയേറ്റ നിയമപ്രകാരം തൊഴില് ഉടമ തന്‍െറ തൊഴിലാളിക്ക് എക്സിറ്റ് പെര്‍മിറ്റിനുള്ള അപേക്ഷ നിരസിച്ചാല് പ്രവാസിക്ക് എക്സിറ്റ് പെര്‍മിറ്റ് ഗ്രിവന്‍സസ് കമ്മിറ്റിയെ സമീപിച്ച് പരാതിപ്പെടാം. തൊഴിലുടമയുടെ വിശദീകരണം തൃപ്തികരമല്ളെങ്കില് അപേക്ഷകന് എക്സിറ്റ് പെര്‍മിറ്റ് നല്‍കും. മൂന്ന് ദിവസത്തിനകം കമ്മിറ്റിയുടെ നടപടി ഉണ്ടാകും. ആഭ്യന്തര മന്ത്രാലയം ലീഗല് വിഭാഗം ഡയറക്ടര് ബ്രിഗേഡിയര് സലീം അല് മറൈഖിയാണ് കമ്മിറ്റിയുടെ ചെയര്‍മാന്. ആഭ്യന്തര മന്ത്രാലയം, അഡ്മിനിസ്ട്രേറ്റീവ് ഡവലപ്മെന്‍റ് ലേബര് ആന്‍ഡ് സോഷ്യല് അഫയേഴ്സ് മന്ത്രാലയം, ഖത്തര് നാഷനല് ഹ്യൂമന് റൈറ്റ് കമ്മിറ്റി എന്നീ വിഭാഗങ്ങളില്‍നിന്നുള്ള പ്രതിനിധികള് ഈ കമ്മിറ്റിയില് അംഗങ്ങളായിരിക്കും.\nproblem, Qatar, works\nPrevious PostPrevious പ്രശസ്ത നടന് ഓംപുരി അന്തരിച്ചു\nNext PostNext ഡല്‍ഹിയില് കൊണാട്ട് പ്ലേസില് കാറുകള്‍ക്ക് നിരോധനം.


Daredevils' loss became RCB's gain - Malayalam MyKhel\n» പ്രദീപ് സാങ്‌വാന് വേണ്ടി കോലിയെ ഡല്‍ഹി തഴഞ്ഞു, അത് ബാംഗ്ലൂരിന്റെ ഭാഗ്യമായി... അക്കഥ ഇങ്ങനെ!\nPublished: Wednesday, June 1, 2016, 10:32 [IST]\nവിരാട് കോലിയെയും പ്രദീപ് സാങ്‌വാനെയും അടുത്തുനിര്‍ത്തി ആരെ വേണം എന്ന് ചോദിച്ചാല് രണ്ടുത്തരം ആരും പറയില്ല. വിരാട് കോലി എന്നേ പറയൂ. എന്നാല് അന്ന് അതായിരുന്നില്ല കഥ. ഐ പി എല്ലിന്റെ ഒന്നാം സീസണ് മുമ്പായിരുന്നു ഐ പി എല്ലിലെ ചരിത്രപരമായ ആ മണ്ടത്തരം ഡല്‍ഹി ഡെയര്‍ഡെവിള്‍സ് കാണിച്ചത്. ഐ പി എല്ലില് ഡല്‍ഹിയുടെയും റോയല് ചാലഞ്ചേഴ്‌സ് ബാംഗ്ലൂരിന്റെയും തലവിധി മാറ്റിയെഴുതി ആ മണ്ടത്തരം.\nRead Also: ചിന്നസ്വാമിയില് താമര വിരിഞ്ഞു, ജയിച്ചത് കാവിപ്പട.. കണ്ടാല് സഹിക്കില്ല ഈ ഐപിഎല് ട്രോളുകള്!\n2008 ലെ ഐ പി എല് ഒന്നാം സീസണ് മുമ്പായിരുന്നു ഈ സംഭവം. ഐ പി എല്ലിലെ എട്ട് ടീമുകളും അന്നത്തെ അണ്ടര് 19 ടീമിലെ രണ്ട് കളിക്കാരെ വീതം ടീമിലെടുക്കണം എന്ന് വ്യവസ്ഥയുണ്ടായിരുന്നു. ആദ്യത്തെ അവസരം കിട്ടിയത് ഡല്‍ഹി ഡെയര്‍ഡെവിള്‍സിന്. ഇടംകൈയന് ഫാസ്റ്റ് ബൗളറായ പ്രദീപ് സാങ്‌വാനെയാണ് ഡല്‍ഹി ഡെയര്‍ഡെവിള്‍സ് വിളിച്ചെടുത്തത്. 50000 യു എസ് ഡോളറിന്.\nഅടുത്ത ഊഴം റോയല് ചാലഞ്ചേഴ്‌സ് ബാംഗ്ലൂരിന്. 30000 യു എസ് ഡോളറിന് അവര് വിരാട് കോലിയെ ടീമിലെടുത്തു. അന്ന് അണ്ടര് 19 ലോകകിരീടം നേടിയ ടീമിന്റെ ക്യാപ്റ്റനാണ് കോലി. അവിടുന്നങ്ങോട്ട് സംഭവിച്ചതെല്ലാം ചരിത്രം. ഐ പി എല്ലിന്റെ ഒന്നാം സീസണ് മുതല് വിരാട് കോലിയെ ബാംഗ്ലൂര് കൈവിട്ടില്ല. ഇന്ന് കോടികള് പകരം തരാമെന്ന് പറഞ്ഞാലും കോലിയെ ബാംഗ്ലൂര് ആര്‍ക്കും വിട്ടുകൊടുക്കുകയുമില്ല.\nRead Also: വിരാട് കോലി റണ്‍മെഷീന് (973), പിന്നാലെ വാര്‍ണര് (848).. ഇവരാണ് ബാറ്റിംഗില് ടോപ് ടെന്!\nആദ്യത്തെ മൂന്ന് സീസണുകളാണ് പ്രദീപ് സാങ്‌വാന് ഡല്‍ഹിക്ക് വേണ്ടി കളിച്ചത്. ഐ പി എല്ലില് പക്ഷേ വലിയ വിജയമാകാന് ഈ ഫാസ്റ്റ് ബൗളര്‍ക്ക് കഴിഞ്ഞില്ല. വിരാട് കോലിയാകട്ടെ സാക്ഷാല് സച്ചിന് തെണ്ടുല്‍ക്കറോട് വരെ താരതമ്യം ചെയ്യാവുന്ന കളിക്കാരനായി മാറിക്കഴിഞ്ഞു. കോലിയുടെ കളിമികവില് മൂന്ന് തവണ ഐ പി എല്ലിന്റെ ഫൈനല് വരെയെത്താന് ബാംഗ്ലൂരിനും സാധിച്ചു.\n46 min ago ഏകദിനത്തില് ഡബിള് സെഞ്ച്വറിയുമായി ദ്രാവിന്റെ മകന്; 33 ബൗണ്ടറികള്\nRead more about: ipl2016 ipl9sunrisers hyderabad royal challengers bangalore warner virat kohli വിരാട് കോലി വാര്‍ണര് ഐപിഎല് 2016 ഐപിഎല്9സണ്‍റൈസേഴ്‌സ് ഹൈദരാബാദ് റോയല് ചാലഞ്ചേഴ്‌സ് ബാംഗ്ലൂര്\nStory first published: Wednesday, June 1, 2016, 10:32 [IST]\nRead in English: Virat: Delhi's loss became RCB's gain


അറ്റ്‌ലസ് രാമചന്ദ്രന് അടുത്ത ആഴ്ച ജയില് മോചിതനാകും | PravasiExpress\nHome India അറ്റ്‌ലസ് രാമചന്ദ്രന് അടുത്ത ആഴ്ച ജയില് മോചിതനാകും\nഅറ്റ്‌ലസ് രാമചന്ദ്രന് അടുത്ത ആഴ്ച ജയില് മോചിതനാകുമെന്നു റിപ്പോര്‍ട്ട്. സാമ്പത്തിക കുറ്റകൃത്യങ്ങളുടെ പേരിലായിരുന്നു കഴിഞ്ഞ രണ്ടു വര്‍ഷത്തോളമായി അദ്ദേഹം ദുബായ് ജയിലില് കഴിയുന്നത്. പ്രമുഖ പ്രവാസി വ്യവസായിയും നോര്‍ക്ക വൈസ് ചെയര്‍മാനുമായ അഡ്വ. സി.കെ. മേനോന്റെയും മുന് മുഖ്യമന്ത്രി ഉമ്മന്‍ചാണ്ടിയുടേയും മറ്റും ശ്രമഫലമായാണ് അദ്ദേഹത്തിന്റെ മോചനത്തിന് വഴിയൊരുങ്ങുന്നത് എന്നാണു വിവരം. അദ്ദേഹത്തിന്റെ മകള് ഡോ. മഞ്ജുവും മരുമകനും ദുബൈയില് ജയിലിലാണ്. മകന് ശ്രീകാന്ത് അറസ്റ്റ് ഭയന്നു ദുബൈയില് പോകാന് കഴിയാത്ത അവസ്ഥയിലും.\nകുറച്ചു നാളുകളായി അദ്ദേഹത്തിന്റെ ഭാര്യ ഇന്ദിര രാമചന്ദ്രനെ പുറത്തിറക്കാന് ശ്രമങ്ങള് നടത്തി വരികയായിരുന്നു. എങ്കിലും അതൊന്നും ഫലം കാണാത്ത അവസ്ഥയിലായിരുന്നു. ഈ സാഹചര്യത്തിലാണ് അഡ്വ. സി.കെ. മേനോന്റെ നേതൃത്വത്തില് നടത്തിയ ശ്രമങ്ങള് ഫലം കണ്ടത്. അറ്റ്‌ലസ് രാമചന്ദ്രനെതിരെ കേസ് നല്‍കിയിരുന്ന ബാങ്കുകള് ഒത്തുതീര്‍പ്പിനു തയാറാകുമെന്നാണ് കരുതപ്പെടുന്നത്. സിനിമാ നിര്‍മാതാവ്, നടന്, സംവിധായകന് എന്നതിനൊപ്പം ഗള്‍ഫ് രാജ്യങ്ങളിലും ഇന്ത്യയിലുമായി അമ്പതോളം ജൂവലറി ഷോറൂമുകളുടെ ഉടമ എന്നീ നിലകളില് പ്രശസ്തന് ആയിരുന്നു അദ്ദേഹം. എന്നാല് പെട്ടന്നുണ്ടായ ചില സാമ്പത്തിക പ്രശ്നങ്ങള് ആണ് അദ്ദേഹത്തെ കുടുക്കിയത്.\nPrevious articleഒടുവില് ‘പത്മാവതി’യുടെ തടസ്സങ്ങളൊഴിഞ്ഞു; പേര് മാറ്റി, 26 രംഗങ്ങൾ ഒഴിവാക്കി\nNext articleഈ മേഖലകളിലെ വിദഗ്ധര്‍ക്ക് അടുത്തവര്‍ഷം ഗള്‍ഫില് വന് ജോലി സാധ്യത


heavy rain in kerala; yellow alert announced in 11 districts including kannur and kottayam, | സംസ്ഥാനത്ത് മഴ തുടരും; യെല്ലോ അലര്‍ട്ട് പ്രഖ്യാപിച്ചു; മത്സ്യതൊഴിലാളികള്‍ക്കും ജാഗ്രതാ നിര്‍ദ്ദേശം - Malayalam Oneindia\nസംസ്ഥാനത്ത് മഴ ശക്തമാകുന്നു; ഇടുക്കിയില് രാത്രി യാത്ര നിരോധനം, കല്ലാര് ഡാം തുറന്നേക്കും\nആന്ധ്രയില് ശക്തമായ മഴ തുടരുന്നു; ഗതാഗതം തടസപ്പെട്ടു, കേരളത്തില് നിന്നുള്ള ട്രെയിനുകള് റദ്ദാക്കി\nസംസ്ഥാനത്ത് ശക്തമായമഴക്ക് സാധ്യത; 12 ജില്ലകളില്‍യെല്ലോ അലര്‍ട്ട്, ആന്ധ്രയിലും തമിഴ്‌നാട്ടിലും ജാഗ്രത\nശബരിമല നട ഇന്ന് തുറക്കും, പ്രധാന റോഡുകളില് വെള്ളക്കെട്ട് രൂക്ഷം, പമ്പാ സ്‌നാനത്തിന് നിയന്ത്രണം\nഇടുക്കി അണക്കെട്ടില് ജലനിരപ്പ് ഉയര്‍ന്നു; ഓറഞ്ച് അലര്‍ട്ട് പ്രഖ്യാപിച്ചു, ജാഗ്രതാ നിര്‍ദ്ദേശം\n12 min ago ശക്തമായ മഴ: കൊക്കയാറില് ഉരുള്‍പ്പൊട്ടല്; മൂന്ന് കുടുംബങ്ങൾ ഒറ്റപ്പെട്ടു\n17 min ago പൊലിസ് സേനയിലെ മനുഷ്യ വിരുദ്ധ സമീപനം അവസാനിപ്പിക്കണം: എ.ഐ.വൈ.എഫ് സമ്മേളന പ്രമേയം\n1 hr ago പാര്‍ട്ടിയാണ് വലുത്, വ്യക്തിയല്ല: ഇന്ദിരാഗാന്ധി സഹകരണ ആശുപത്രിയിലെ വിജയത്തില് വിഡി സതീശന്\nസംസ്ഥാനത്ത് മഴ തുടരും; യെല്ലോ അലര്‍ട്ട് പ്രഖ്യാപിച്ചു; മത്സ്യതൊഴിലാളികള്‍ക്കും ജാഗ്രതാ നിര്‍ദ്ദേശം\nPublished: November 25 2021, 16:54 [IST]\nതിരുവനന്തപുരം: സംസ്ഥാനത്ത് ശക്തമായ മഴക്ക് സാധ്യതയെന്ന് കാലാവസ്ഥ നിരീക്ഷണ വകുപ്പ് അറിയിച്ചു. അടുത്ത അഞ്ച് ദിവസമാണ് സംസ്ഥാനത്ത് ഒറ്റപ്പെട്ട ശക്തമായ മഴക്ക് സാധ്യതയുണ്ടെന്നാണ് കാലാവസ്ഥ വകുപ്പിന്റെ അറിയിപ്പ്.\nതിങ്കളാഴ്ചയോടെ പുതിയ ന്യൂനമര്‍ദ്ദം;കേരളത്തില് ശക്തമായ മഴ | Oneindia Malayalam\nഅനുപമയുടെ പിതാവിന്റെ മുന്‍കൂര് ജാമ്യാപേക്ഷ തള്ളി; സ്റ്റേഷന് ജാമ്യം ലഭിക്കുന്ന കേസ്\n24 മണിക്കൂറില് 64.5 മില്ലിമീറ്റര് മുതല് 115.5 മില്ലിമീറ്റര് വരെ മഴ ലഭിക്കാമെന്ന് മുന്നറിയിപ്പില് പറയുന്നു. ഈ സാഹചര്യത്തില് വിവിധ ജില്ലകളില് യെല്ലോ അലര്‍ട്ട് പ്രഖ്യാപിച്ചിട്ടുണ്ട്. ഇന്ന് തിരുവനന്തപുരം, കൊല്ലം, പത്തനംതിട്ട, ആലപ്പുഴ, കോട്ടയം, എറണാകുളം, ഇടുക്കി, തൃശൂര്, പാലക്കാട്, മലപ്പുറം, വയനാട്.\nനാളെ തിരുവനന്തപുരം, കൊല്ലം, പത്തനംതിട്ട, ആലപ്പുഴ, കോട്ടയം, എറണാകുളം, ഇടുക്കി, തൃശൂര്, പാലക്കാട്, മലപ്പുറം, വയനാട് എന്നീ ജില്ലകളില് നാളെയും, തിരുവനന്തപുരം, കൊല്ലം, പത്തനംതിട്ട, ആലപ്പുഴ, കോട്ടയം, എറണാകുളം, ഇടുക്കി, തൃശൂര്, പാലക്കാട്, മലപ്പുറം, കോഴിക്കോട്, വയനാട് എന്നീ ജില്ലകളില് 27നും , 28ന് തിരുവനന്തപുരം, കൊല്ലം, പത്തനംതിട്ട, ആലപ്പുഴ, കോട്ടയം, എറണാകുളം, ഇടുക്കി, തൃശൂര്, പാലക്കാട്, മലപ്പുറം, കോഴിക്കോട്, വയനാട്, കണ്ണൂര് ജില്ലകളിലും, 29ന് എറണാകുളം, ഇടുക്കി, തൃശൂര്, പാലക്കാട്, മലപ്പുറം, കോഴിക്കോട്, വയനാട്, കണ്ണൂര്, കാസറഗോഡ് ജില്ലകളിലും യെല്ലോ അലര്‍ട്ട് പ്രഖ്യാപിച്ചു.\nകര്‍ണാടകയിലെ മെഡിക്കല് കോളേജില് 66 വിദ്യാര്‍ത്ഥികള്‍ക്ക് കൊവിഡ്; ഹോസ്റ്റല് അടച്ചുപൂട്ടി\nഒറ്റപ്പെട്ട ശക്തമായ മഴ ലഭിക്കുമെന്നാണ് കലാവസ്ഥ നിരീക്ഷണ കേന്ദ്രം നല്‍കുന്ന മുന്നറിയിപ്പ്. 24 മണിക്കൂറില് 64.5 മില്ലിമീറ്റര് മുതല് 115.5 മില്ലിമീറ്റര് വരെ മഴ ലഭിക്കുന്ന സാഹചര്യത്തെയാണ് ശക്തമായ മഴ എന്ന് ഉദ്ദേശിക്കുന്നത്. ചില ജില്ലകളില് യോല്ലോ അലര്‍ട്ടാണ് പ്രഖ്യാപിച്ചിരിക്കുന്നതെങ്കിലും മലയോര മേഖലകളില് മഴ ശക്തമായിരിക്കുമെന്നും ഓറഞ്ച് അലര്‍ട്ടിന് സമാനമായ മഴ ലഭിക്കുമെന്നാണ് കലാവസ്ഥ വകുപ്പിന്റെ പ്രവചനം. അതിനാല് ഓറഞ്ച് അലര്‍ട്ടിന് സമാനമായ ജാഗ്രത പാലിക്കണമെന്നും കാലാവസ്ഥ വകുപ്പ് അറിയിച്ചു.\nതെക്ക് പടിഞ്ഞാറന് ബംഗാള് ഉള്‍കടലിലെ ചക്രവാതചുഴി നിലവില് ശ്രീലങ്കയുടെ തെക്കന് തീരത്ത് സ്ഥിതി ചെയ്യുന്നുണ്ട് . ബംഗാള് ഉള്‍കടലില് പുതിയ ന്യുന മര്‍ദ്ദം തെക്കന് ആന്തമാന് കടലില് നവംബര് 29 ഓടെ രൂപപ്പെടാന് സാധ്യതയുണ്ടെന്നും കാലാവസ്ഥ നിരീക്ഷണ കേന്ദ്രം അറിയിച്ചു. തുടര്‍ന്ന് ഇത് ശക്തി പ്രാപിച്ചു പടിഞ്ഞാറു - വടക്ക് പടിഞ്ഞാറു ദിശയില് ഇന്ത്യന് തീരത്തേക്ക് നീങ്ങാന് സാധ്യതയെന്ന് കേന്ദ്ര കാലാവസ്ഥ വകുപ്പ് മുന്നറിയിപ്പ് നല്‍കുന്നത്.\n20 ദിവസം ബ്ലോക്കിലായി ജലീലിന്റെ എഫ്ബി; പിന്നില് 'ചിലര്', ഒടുവില് പുതിയ പോസ്റ്റുമായി എംഎല്‍എ\nമത്സ്യ തൊഴിലാളികള് കടലില് പോകരുതെന്നും കാലാവസ്ഥ നിരീക്ഷണ കേന്ദ്രം അറിയിച്ചു. 27നാണ് കേരള ലക്ഷദ്വീപ് തീരങ്ങളില് മത്സ്യതൊഴിലാളികള്‍ക്ക് വിലക്ക് ഏര്‍പ്പടുത്തിയിരിക്കുന്നത്. കേരള - ലക്ഷദ്വീപ്-മാലിദ്വീപ് തീരങ്ങളില് മണിക്കൂറില് 40 മുതല് 50 കി. മീ വരെ വേഗതയിലും ചിലവസരങ്ങളില് 60 കി. മീ വരെ വേഗതയിലും വീശിയടിച്ചേക്കാവുന്ന ശക്തമായ കാറ്റിനും മോശം കാലാവസ്ഥക്കും സാധ്യതയുണ്ടെന്നും കാലാവസ്ഥ നിരീക്ഷണ കേന്ദ്രം മുന്നറിയിപ്പില് പറയുന്നു.\nഇന്നും നാളെയും തെക്ക് പടിഞ്ഞാറന് ബംഗാള് ഉള്‍ക്കടല്, കന്യാകുമാരി, തെക്കന് തമിഴ്‌നാട് തീരം എന്നിവിടങ്ങളില് മണിക്കൂറില് 40 മുതല് 50 കി. മീ വരെ വേഗതയില് വീശിയടിച്ചേക്കാവുന്ന ശക്തമായ കാറ്റിനും മോശം കാലാവസ്ഥക്കും സാധ്യതയുണ്ടെന്നും 27ന് കന്യാകുമാരി തീരത്ത് മണിക്കൂറില് 40 മുതല് 50 കി. മീ വരെ വേഗതയില് വീശിയടിച്ചേക്കാവുന്ന ശക്തമായ കാറ്റിനും മോശം കാലാവസ്ഥക്കും സാധ്യതയുണ്ടെന്നും 28ന് തെക്ക് ആന്‍ഡമാന് കടലില് മണിക്കൂറില് 40 മുതല് 50 കി. മീ വരെ വേഗതയില് വീശിയടിച്ചേക്കാവുന്ന ശക്തമായ കാറ്റിനും മോശം കാലാവസ്ഥക്കും സാധ്യതയുണ്ടെന്നും കാലാവസ്ഥ നിരീക്ഷണ കേന്ദ്രം പുറത്ത് വിട്ട മുന്നറിയിപ്പില് പറയുന്നു.\nയുഎഇ ദേശീയ ദിനാഘോഷം; തയ്യാറെടുപ്പ് തുടങ്ങി; ശമ്പളത്തോടെ സ്വകാര്യ സ്ഥാപനങ്ങള്‍ക്കും അവധി\nബംഗാള് ഉള്‍ക്കടലില് പുതിയ ന്യൂനമര്‍ദ്ദം, ശക്തമായ മഴക്ക് സാധ്യത, ആറ് ജില്ലകളില് ഓറഞ്ച് അലര്‍ട്ട്\nചെന്നൈയില് മഴ കുറഞ്ഞു; വെള്ളക്കെട്ട് തുടരുന്നു, ആന്ധ്രാ തീരത്ത് ജാഗ്രതാ നിര്‍ദേശം\nഇടുക്കിയിൽ കാപ്പി കര്‍ഷകര് ദുരിതത്തിൽ; വിളവെടുപ്പ് സീസണിൽ പെരുമഴ\nശക്തമായ മഴ; രണ്ടിടത്ത് ഉരുള്‍പൊട്ടി, രണ്ട് വീടുകള് തകര്‍ന്നു, ആളുകളെ രക്ഷപ്പെടുത്തിയത് സാഹസികമായി\nഇന്ന് മുതല് ശക്തമായ മഴക്ക് സാധ്യത; 11 ജില്ലകളില് യെല്ലോ അലര്‍ട്ട്, ഓറഞ്ച് അലര്‍ട്ടിന് സമാനമായ മഴ\nവെള്ളിയാഴ്ച വരെ ശക്തമായ കാറ്റിനും മഴയ്ക്കും സാധ്യത; ഇടിമിന്നൽ ജാഗ്രതാ നിർദ്ദേശങ്ങൾ പുറപ്പെടുവിച്ചു\nചക്രവാതചുഴി: പതിനൊന്ന് ജില്ലകളിൽ യെല്ലോ അലർട്ട്; ചെന്നൈയിൽ താഴ്ന്ന പ്രദേശങ്ങൾ വെള്ളത്തിനടിയിൽ\nബംഗാൾ ഉൾക്കടലിലെ ചക്രവാതചൂഴി ന്യൂനമർദ്ദമായി മാറും; ബുധനും വ്യാഴവും അതിശക്തമായ മഴയ്ക്ക് സാധ്യത\nകൂട്ടിക്കല് മൂപ്പന്‍മലയില് ഉരുള്‍പൊട്ടി; പിരിച്ചുവിട്ട ക്യാമ്പ് വീണ്ടും തുറന്നു, ജാഗ്രത നിര്‍ദേശം\nബേബി ഡാം ബലപ്പെടുത്തിയ ശേഷം ജലനിരപ്പ് 152 അടിയാക്കുമെന്ന് മന്ത്രി; സംഘം അണക്കെട്ട് സന്ദര്‍ശിച്ചു\nസംസ്ഥാനത്ത് അടുത്ത നാല് ദിവസം ശക്തമായ മഴ; ഒന്‍പത് ജില്ലകളില് ഇന്ന് യെല്ലോ അലര്‍ട്ട്\nസംസ്ഥാനത്ത് മഴ മുന്നറിയിപ്പ്; 10 ജില്ലകളില് യെല്ലോ അലര്‍ട്ട്, മത്സ്യതൊഴിലാളികള് കടലില് പോകരുത്\nheavy rain alert weather മഴ\nheavy rain in kerala; yellow alert announced in 11 districts including kannur and kottayam,\nStory first published: Thursday, November 25, 2021, 16:54 [IST]\nസന്ദീപിനെ കൊലപ്പെടുത്തിയത് ആസൂത്രണത്തിലൂടെ; ഭാര്യക്ക് സര്‍ക്കാര് ജോലി നല്‍കും: കോടിയേരി\nമരക്കാർ ഡീഗ്രേഡിങ്: മമ്മൂട്ടി മൗനം വെടിയണമെന്ന് ലാല് ഫാന്‍സ്, ഒടുവില് മാപ്പ് പറച്ചില്


സാരിയും പീഡനവും. | കാറ്റ് :: The Breeze\n← ഗാന്ധി എന്ന പ്രതിഭാസം\nKerals.com turns out be mafialand →\n6 Responses to സാരിയും പീഡനവും.\nനവംബര് 2, 2007 -ല് 10:04 pm\nസാരിയും പീഡനവും തമ്മില് ബന്ധപ്പെടുത്തേണ്ടതില്ല എന്നതിനോട് പൂര്‍ണമായും യോജിക്കുന്നു. സാരി ഒരു മാന്യമായ വസ്ത്രധാരണത്തിന്റെ മാനദണ്ഡമായി കരുതുന്നത് വഴി സ്ത്രീക്ക് സ്വശരീരത്തില് നേരിടുന്ന ഏലിയനേഷന് മാത്രം ഞാന് ലേഖനത്തില് ഫോക്കസ ചെയ്യാന് ശ്രമിച്ചത് ഇതേ കാഴ്ചപ്പാട് പങ്കുവയ്ജ്ക്കുന്നതു കൊണ്ടാണ്. ഈ അനാരോഗ്യകരമായ സ്റ്റാന്‍ഡേഡൈസേഷനപ്പുറം സാരി മറ്റേത് വസ്ത്രത്തെയും പോലെ ന്യൂട്രല് ആണ്.\nഒളിഞ്ഞുനോട്ടം ലൈംഗിക ചൂഷണം എന്നിവയില് ഇരയുടെ സ്ഥാനത്ത് ‘സ്ത്രീ’യും ഇരപിടിയന്റെ സ്ഥാനത്ത് ‘പുരുഷന്’ഉം അല്ല വരുന്നത് എന്ന കാഴ്ച്ചപ്പാടാണെന്റേത്. ഇരക്കും വേട്ടയാടുന്നയാളിനും വര്‍ഗമില്ല. വ്യക്തികളിലൂടെ ഇത്തരം പ്രശ്നങ്ങളെ സമീപിക്കണം എന്നാണ് എന്റെ അഭിപ്രായം. സാമൂഹ്യമനശാസ്ത്രപ്രകാരം വ്യക്തികളെന്ന നിലയില് സ്ത്രീകള് കൂടി പങ്കുചേരുന്ന ചില സാമൂഹ്യഘടനകളാണ് വിക്റ്റിമൈസേഷനുപിന്നില് -ഇര സ്ത്രീയായാലും പുരുഷനായാലും – ഉള്ളതെന്ന തിരിച്ചറിവില് നിന്നാണ് ഈ അപവര്‍ഗീകരണത്തിനു വേണ്ടി ഞാന് നിലകൊള്ളുന്നത്. സജീവരാഷ്ട്രീയതയെ വര്‍ഗീകരണത്തില് നിന്ന് വേര്‍തിരിച്ചുകാണാന് കഴിയാത്തിടത്തോളം ആഴമുള്ള ഒരു മാര്‍ക്സിയന് കോമ്പ്ലക്സ് മലയാളിയുടെ സാ‍മൂഹ്യബോധത്തെ ബാധിച്ഛിട്ടുണ്ട്. അതുകൊണ്ട് വിക്റ്റിമൈസേഷന്റെ കൊട്ടിഘോഷിക്കപ്പെടുന്ന ‘കേയ്സുകളിലെ’ പുരുഷശതമാനവും’ സ്ത്രീശതമാനവും ആയുധമാക്കി പുരോഗമന വാദികള് എന്റെ നേരേ കുതിരകയറും എന്നുറപ്പാണ്. (അത് മറ്റൊരു കോമ്പ്ലക്സ്. വ്യയമില്ലാത്ത വ്യാപാരമാണ് വിപ്ലവം / പുരോഗമനവാദം എന്നാണ് പിണറായി യുഗത്തിനും അല്പം മുന്നേ മുതല് ഉള്ള ചരിത്രപാഠം; എല്ലാറ്റിനും ആന്റി തീസിസ് ഉണ്ടെന്നു പറഞ്ഞുവച്ച ഹേഗലിനെക്കൂടി കമ്യൂണിസ്റ്റുകള് ഫ്രെയിം ചെയ്ത് വയ്ക്കണം) അപ്പോള് പറഞ്ഞുവന്നത്: ഈ കുതിരകയറ്റം ഭയന്ന് അല്പം സാവധാനമാണ് ആ ലേഖനത്തിലും അഹത്തില് പൊതുവേയും നീങ്ങാന് ആലോചിച്ചത്/ ആലോചിക്കുന്നത്. പ്രയോജനം ഒന്നും ഉണ്ടാവില്ല. കല്പിത പ്രതിലോമവാദത്തിന്റെ ഇരയായി വായിക്കപ്പെടാന് അതായത് വായിക്കപ്പെടാതിരിക്കാന് ആണ് ആ ബ്ലോഗിന്റെ വിധി എന്ന് എനിക്കറിയാം :).\nഅത് ശ്രദ്ധിച്ചെന്നറിയുന്നതില് സന്തോഷം. ഇവിടുത്തെ എഴുത്തിനോട് പൊതുവേ എനിക്ക് ബഹുമാനം ഉണ്ട്. വീണ്ടും കാണാം.\nഓടോ. മുകലിലെ കമന്റ് കളഞ്ഞേക്കൂ. വേഡ് പ്രസ്സില് ഡിലീറ്റ് ചെയ്യുന്നത് എങ്ങനെയെന്ന് എനിക്ക് നിശ്ചയം പോര. ബട്ടണ് ഒന്നും കാണുന്നും ഇല്ല.\nനവംബര് 5, 2007 -ല് 5:53 am\nരണ്ടുകാര്യങ്ങളാണു മനുവിനുള്ള മറുപടിയില് പറയേണ്ടത്.\nമനു: “ഒളിഞ്ഞുനോട്ടം ലൈംഗിക ചൂഷണം എന്നിവയില് ഇരയുടെ സ്ഥാനത്ത് ‘സ്ത്രീ’യും ഇരപിടിയന്റെ സ്ഥാനത്ത് ‘പുരുഷന്’ഉം അല്ല വരുന്നത് എന്ന കാഴ്ച്ചപ്പാടാണെന്റേത്. ഇരക്കും വേട്ടയാടുന്നയാളിനും വര്‍ഗമില്ല. വ്യക്തികളിലൂടെ ഇത്തരം പ്രശ്നങ്ങളെ സമീപിക്കണം എന്നാണ് എന്റെ അഭിപ്രായം”\nതത്വത്തില് ഇതു വളരെ ശരിയാണു. എന്നിരുന്നാലും ഒരു ഐഡിയല് സമൂഹത്തിലല്ലേ അങ്ങിനെ തീര്‍ത്തും പറയാന് കഴിയുകയുള്ളൂ. സ്ത്രീയ്ക്കും പുരുഷനും തുല്യതയുള്ളയൊരൈഡിയല് സമൂഹത്തെയാണു നമ്മള് നോക്കിക്കാണുന്നതെന്നു പറയാനൊക്കുമോ?\nകൊട്ടിഘോഷിക്കപ്പെടുന്ന കേസുകള് വിട്, ശതമാനക്കണക്കുകളും നമുക്ക് വിടാം. (മുന്നിലുള്ള് യാഥാര്‍ഥ്യങ്ങളെ കാണാന് കണക്കുകളും, റെഫറന്‍സുകളും ഈ ഇന്റര്‍നെറ്റ് യുഗത്തില് ആവശ്യമായി വരുന്നത് എന്നെ ഭയപ്പെടുത്തുന്നു. വര്‍ച്യുവല് ലോകത്ത് ജീവിക്കുന്നതിന്റെ വില യഥാര്‍ഥലോകത്തുനിന്നുള്ള അകല്‍ചയും അതുവഴി നഷ്ടമാകുന്ന യാഥാര്‍ഥ്യബോധവുമാണു ) കുതിരകയറ്റവും തല്‍ക്കാലം അവഗണിക്കാം. എന്നിരുന്നാലും ഇരയായി ഭവിക്കുന്ന് അധികവും സ്ത്രീയാണെന്ന യാഥാര്‍ഥ്യം(ഇതു വരെയെങ്കിലും) കാണാതിരിക്കാന് കഴിയുമെന്നു തോന്നുന്നില്ല. അതൊരു യാഥാര്‍ഥ്യം തന്നെയാണു. ഒരുപക്ഷെ മനു തന്നെ പറഞ്ഞ പോലെ “വ്യക്തികളെന്ന നിലയില് സ്ത്രീകള് കൂടി പങ്കുചേരുന്ന ചില” സാമൂഹ്യഘടനകളാണ് വിക്റ്റിമൈസേഷനുപിന്നില്. ഈ ഘടനകള് ഒരു പുരുഷമേധാവിത്ത സമൂഹത്തിലൂടെ ഉരിത്തിരിഞ്ഞ ഒന്നാണെന്നും, ആ ഘടനകളെ പൊളിച്ചെഴുതുമ്പോള് സമൂഹയാഥാര്‍ഥ്യങ്ങളെ അവഗണിച്ചുകൊണ്ടാകരുത്, കുതിര കയറ്റം ഭയന്നിട്ടായാലും.\nരണ്ട്: കുതിരകയറ്റത്തെപ്പറ്റിത്തന്നെ.(ഗാന്ധി പോസ്റ്റിലും മറുപടി ഇടാനുണ്ട്) സാവകാശം ആവാം അല്ലേ ?\nനവംബര് 5, 2007 -ല് 11:31 am\nമറുപടികള് പതുക്കെയാവുന്നതില് പരിഭവമില്ല. പലപ്പോഴും സാവകാശമുള്ള പ്രതികരണങ്ങളേ പ്രതികരണങ്ങളാകാറുള്ളൂ. ഞാന് വായിച്ച ഉടനെ ഒരു കാര്യത്തില് -ഗൌരവമുള്ള വിഷയമാണെങ്കില് – പ്രതികരിക്കാറില്ല; പിന്നീട് പറ്റുമെന്ന് ഉറപ്പുണ്ടെങ്കില്.\nആകുന്നിടത്തോളം ചുരുക്കത്തില് ആ നിലപാടിനുള്ള കാരണം പറയാം. സമൂഹത്തിനുള്ളില് അര്‍ത്ഥപൂര്‍ണമായ ഏത് രാഷ്ട്രീയനിലപാടിനും രണ്ടുമുഖങ്ങള് ഉണ്ട്. ഒന്ന് ക്രിയാത്മകം: പൊളിറ്റിക്കല് ലൈഫിലെ ‘കൃഷി വ്യവസായ മാനവശേഷിവികസന വകുപ്പുകളും’ ‘സാംസ്കാരികവകുപ്പും’ ഒക്കെ ചേരുന്ന (സിവില് നിയമങ്ങളും യഥാര്‍ത്ഥത്തില് ഈ കൂട്ടത്തിലാണ് വരിക എന്നറിയാമല്ലോ)ഒരു നിലപാടുതറയാണത്. പ്രൊഡക്റ്റീവ് യൂണിറ്റ്. ഈ വശത്ത് പ്രശ്നങ്ങള്‍ക്ക് ആനുപാതികമായ ശ്രദ്ധ സമൂഹഘടനയിലെ ഓരോ ഓര്‍ഗനൈസ്ഡ് യൂണിറ്റിനും കിട്ടണം. ദരിദ്രരോട് പക്ഷം ചേരേണ്ടിടത്ത് ചേരണം; ദളിതരോട് പക്ഷം ചേരേണ്ടിടത്ത് ചേരണം; സ്ത്രീ‍യോട് പക്ഷം ചേരേണ്ടീടത്ത് ചേരണം. ഈ ആഭിമുഖ്യങ്ങള് ഉണ്ടാക്കിയെടുക്കാന് ദരിദ്രരെ/ ദളിതരെ/ സ്ത്രീകളെ ഒക്കെ cohesive organized units ആക്കി വളര്‍ത്തിക്കൊണ്ട് വരികയും വേണം. ഇവിടെയാണ് സോഷ്യലിസത്തിനും ദലിതവിമോചനവാദത്തിനും സ്ത്രീപക്ഷത്തിനും ഒക്കെ ഒഴിച്ചുകൂടാനാകാത്ത പ്രസക്തി ഉള്ളത്. ഈ പ്രസക്തി ഞാന് ആ ആമുഖക്കുറിപ്പില് (ഗാന്ധിപോസ്റ്റ്: നല്ലപേര് ഹഹഹ. ഗാന്ധിപ്രശ്നം എന്ന ഉദാഹരണം ആ പോസ്റ്റിനെ വിഴുങ്ങും വിധം വലിച്ചുനീട്ടി ഞാന് അല്ലേ ? സത്യം.)പറഞ്ഞിട്ടുമുണ്ട്. കൃത്യമായോര്‍ക്കുക: ഞാന് പറയുന്നത് പക്ഷം ചേരണം എന്നാണ്. അതിജീവനകലയുടെ ജീവനും ചൈതന്യവുമായി ഈ ദര്‍ശനങ്ങളും മാറൂം അവിടെ.\nരാഷ്ട്രീയത്തില് പക്ഷെ സഖിയെപ്പോലെ ജീവിതത്തിന്റെ സ്ഥലം അപഹരിക്കുന്നവനാണ് പ്രതിയോഗിയും. അതുകൊണ്ടുതന്നെ രാഷ്ട്രീയത്തിന്റെ അടിസ്ഥാ‍നപരമായ രണ്ടാം ഭാവമാകുന്നു പ്രതിരോധം. പ്രതിരോധത്തിനു രണ്ടുതലമുണ്ട്. ഒന്ന് എല്ലാ വിഭവങ്ങളൂം കൊടുത്ത് പൂര്‍ണമായ ശ്രദ്ധയോടെ നാം പ്രതിരോധത്തിലേക്കു തിരിയേണ്ടുന്ന ഒരു തലം: ഭരണരാഷ്ട്രീയത്തില് ഒരു യുദ്ധത്തെ അഭിമുഖീഭവിക്കുന്ന തീവ്രതയും അവധാനതയും വേണം അതിന്. രണ്ടാമത്തേത് കൂടുതല് ക്ഷമയോടെയും ശ്രദ്ധയോടെയും കൂടി കൈകാര്യം ചെയ്യേണ്ടതാ‍ണ്. രോഗത്തെ ചികിത്സിക്കുന്നവന് ശരീരത്തെ നശിപ്പിക്കരുത്. ഇവിടെ പ്രശ്നകാരണം സൂക്ഷ്മമായി പഠിക്കുകയും അനാവശ്യമായ സാമാന്യവല്‍ക്കരണങ്ങള് ഒഴിവാക്കി യഥാര്‍ത്ഥത്തില് പ്രശ്നകരമായ എലമെന്റിനെ കൂടുതല് ശ്രദ്ധയോടെ കൈകാര്യം ചെയ്ത് അതിന്റെ ദൂഷ്യഫലങ്ങളെ തടയാന് മറ്റുസമീപയൂണിറ്റുകളെ ശക്തിപ്പെടുത്തുകയും വേണം. കീമോ‌തെറാപ്പി വിത്ത് ബാലന്‍സ്‌ഡ് ന്യുട്രീഷന്. പ്രതിരോധത്തിന്റെ ഈ തലത്തില് ആണ് സമീപനം വൈയക്തികമാവണം – വര്‍ഗീകരണത്തെ നിരാകരിക്കണം – എന്ന് ഞാന് ആവര്‍ത്തിക്കുന്നത്. ചുരുക്കിപ്പറഞ്ഞാല് ഒരു പ്രശ്നത്തെ നേരിടാന് പട്ടാളത്തെ ഇറക്കണോ പോലീസും നീതിപീഠവും മതിയോ എന്നതാണ് വിഷയം.\nസ്ത്രീകള് അനുഭവിക്കുന്ന പ്രശ്നങ്ങള്‍ക്ക് സങ്കീര്‍ണമായ സാംസ്കാരികപശ്ചാത്തലം ഉണ്ട്. അതിന്റെ കാന്‍സറിനുതുല്യമായ ബഹിര്‍സ്ഫുരണങ്ങള്‍ക്ക് ഞാന് മുന്‍പ് പറഞ്ഞ കീമോതെറാ‍പ്പി ആണുവേണ്ടത്. വര്‍ഗീകരിക്കാതെ സാമാന്യവല്‍ക്കരിക്കാതെ പ്രശ്നങ്ങളെ കൃത്യതയോടെ കൈകാര്യം ചെയ്യുക. പക്ഷേ സമൂഹശരീരം മൊത്തമായി മെച്ചപ്പെടാന് ആവശ്യമായ ഒരു ചികിത്സ ഇതിന്റെ പശ്ചാത്തലത്തില് നല്‍കാനുണ്ട്. ഇവിടെ അപ്രോച്ച് പ്രതിരോധാത്മകം ആവരുത്; ക്രിയാത്മകം ആവണം. (എന്റെ തന്നെ വിലയിരുത്തലില് പക്ഷം ചേരാവുന്ന പക്ഷം ചേരേണ്ടുന്ന മേഖലയാണത്; ശ്രദ്ധിക്കുമല്ലോ). സ്ത്രീശാക്തീകരണം. വിദ്യാഭ്യാസം, തൊഴില്‍മേഖലയുടെ ആധുനികവല്‍ക്കരണം, കൂടുതല് തുറന്ന ലൈംഗികബോധനം, കുടുംബത്തിലുംസമൂഹത്തിലും പ്രായോഗികപ്രത്യാഖാതമുള്ള ജീവതമണ്ഡലങ്ങളില് തുല്ല്യതയുള്ള സാഹചര്യവും പരിഗണനയും ഇതൊക്കെ സ്ത്രീ എന്ന മുന്‍ഗണയെ ബോധപൂര്‍വം വരിച്ച് നടപ്പിലാക്കേണ്ടതാണ്.\nഒളിഞ്ഞുനോട്ടവും ലൈംഗികചൂഷണവുമല്ല സ്തീ അനുഭവിക്കുന്ന പ്രശ്നങ്ങളുടെ കാതല്; അതല്ല ഏറ്റവും ഗൌരവമായ പ്രശ്നവും. ഗാര്‍ഹിക അക്രമം ആണ്‍കുട്ടികള്‍ക്ക് മൊത്തത്തില് ലഭിക്കുന്ന വൈകാരികവും അധ്യയനപരവുമായ മുന്‍ഗണനകള് ഇതെല്ലാം ഇപ്പറഞ്ഞ പ്രശ്നങ്ങളെക്കാള് ഗുരുതരവും ആപല്‍ക്കരമായവിധത്തില് സാധാരണവും ആണ്. എന്തിനും മുന്നില് സെക്സിനെ പ്രതിഷ്ടിച്ച് അതിന്റെ ‘ശുദ്ധിക്കും’ അതുമായി ബന്ധപ്പെട്ട വിലക്കുകള്‍ക്കും വിഗ്രഹ പരിവേഷം നല്‍കി ശീലിച്ചതിന്റെ ഫലമാണ് മുന്‍പ് പറഞ്ഞ പ്രശ്നങ്ങളോടുള്ള ചില പെണ്‍പക്ഷികളുടെ ഒബ്സഷന്. സ്വന്തം ലൈംഗികതയില് ആനന്ദം കണ്ടെത്താന് വ്യക്തിപരമായി കഴിഞ്ഞാല് അവരുടെ ആ പ്രശ്നം തനിയെ ഇല്ലാതായിക്കൊള്ളും. സ്ത്രീശാക്തീകരണം (സ്ത്രീവിമോചനമല്ല : Goodness , how much I hate that word!) ഗൌരവമായി എടുക്കുന്നവര്‍ക്ക് ഒരുപാട് ജോലി ഇതിനൊക്കെ മുന്നേ തീര്‍ക്കാനുണ്ട് മാഷേ.. ഒരുപാട്.\n– മനു (എന്റെ ഇവിടുത്തെ യൂസര്‍നെയിം മാനവ് എന്നാണ് :))\nനവംബര് 5, 2007 -ല് 12:16 pm\nമനു പറഞ്ഞത് (ഇതൊരു പൊസ്റ്റാക്കാമായിരുന്നല്ലോ)ഒന്നൂടി വായിച്ചിട്ടു അഭിപ്രായം പറയാം.\nഒരു തെറ്റിദ്ധാരണ മാറ്റാന് മാത്രം ഈ കമന്റ്- ഗാന്ധിപോസ്റ്റിനു മറുപടിയെന്നുദ്ദേശിച്ചത് എന്റെ തന്നെ കഴിഞ്ഞ പോസ്റ്റില് കണ്ണൂസിനുള്ള മറുപടിയാണു. സമയത്തിന്റെ പരിമിതി മൂലം സാവകാശം ആകാമെന്നു കരുതി. ധൃതി പിടിച്ചുള്ള മറുപടികളുടെ കാലം കഴിഞ്ഞു. അത്രെയുള്ളൂ.\nനവംബര് 7, 2007 -ല് 5:50 pm\nസ്ത്രീശാക്തീകരണം. വിദ്യാഭ്യാസം, തൊഴില്‍മേഖലയുടെ ആധുനികവല്‍ക്കരണം, കൂടുതല് തുറന്ന ലൈംഗികബോധനം, കുടുംബത്തിലുംസമൂഹത്തിലും പ്രായോഗികപ്രത്യാഖാതമുള്ള ജീവതമണ്ഡലങ്ങളില് തുല്ല്യതയുള്ള സാഹചര്യവും പരിഗണനയും ഇതൊക്കെ സ്ത്രീ എന്ന മുന്‍ഗണയെ ബോധപൂര്‍വം വരിച്ച് നടപ്പിലാക്കേണ്ടതാണ്.\nഒളിഞ്ഞുനോട്ടവും ലൈംഗികചൂഷണവുമല്ല സ്തീ അനുഭവിക്കുന്ന പ്രശ്നങ്ങളുടെ കാതല്; അതല്ല ഏറ്റവും ഗൌരവമായ പ്രശ്നവും.\nഇതെല്ലാം ശരിയാണ്. എനിക്കിതെല്ലാം ഒരു കാപ്സ്യൂള് പോലേ പ്യൂര് എക്കണോമിക്സില് കൊണ്ടെത്തിക്കാന് സാധിക്കും. പക്ഷെ അതുകൊണ്ട് ചെറിയ നിലയില് തുടങ്ങുന്ന പ്രതിരോധങ്ങള് ശരിയല്ലാന്ന് മനു എപ്പോഴും എല്ലായിടത്തും ആവര്‍ത്തിക്കുന്നത് എനിക്ക് മനസ്സിലാവുന്നേയില്ല.\nഈ ലിങ്കില് തെരേസ എന്ന പെണ്‍കുട്ടിയുടെ ചെറിയൊരു പ്രതിരോധം അഞ്ചു വിവരിക്കുന്നുണ്ട്. അതുപോലെയൊരു ചെറിയ തന്നാലാവുന്ന പ്രതിരോധമേ ഡാലിയുടെ കഥയില് ആ കന്യാസ്ത്രീയും ചെയ്യുന്നുള്ളൂ..അതില് ഇത്ര ഖണ്ഡിക്കാന് എന്ത് ഇരിക്കുന്നു? മുകളില് നിന്നല്ലല്ലോ മനൂ എല്ലാം തുടങ്ങുന്നത്.\nനളന് മുന്‍പൊരു പോസ്റ്റില് പറഞ്ഞ ‘നാണം’ ഡീപോള്‍ട്ടായിട്ട് സ്ത്രീകളില് കാണുന്നത് അസഹനീയം പോലെ തന്ന്യാണ് ഈ ഒളിഞ്ഞുനോട്ടം എന്ന പ്രശ്നവും. അതൊരു ലൈംഗിക ചൂഷണമാണ് . അത് ശ്രദ്ധിക്കേണ്ട കാര്യമില്ല എന്ന് പറയുന്നതിലെ സാംഗത്യം ഞാന് എത്ര ആലോചിച്ചിട്ടും മനസ്സിലാവുന്നില്ല.\nപാശ്ചാത്യ നാടുകളില് ചെല്ലുമ്പൊള് സ്കിന് ഹെഡ്സിന്റെ മുന്നിലൂടെ അല്ലെങ്കില് ഗാംഗുകളുടെ മുന്നിലൂടെ\nനമ്മള് പുരുഷനും സ്ത്രീയും നടക്കാന് ധൈര്യപ്പെടാറില്ലല്ലോ. അവിടെ നമ്മളെ ഇര എന്ന് നമ്മള് ആക്ഷേപിക്കാറില്ലല്ലോ. അങ്ങിനെയുള്ളത് ദാരിദ്രത്തിന്റെ പ്രശ്നങ്ങളാണ്, ദാരിദ്ര്യം നിര്‍മ്മാജനം ചെയ്താല് എല്ലാവര്‍ക്കും തൊഴില് ഉണ്ടെങ്കില് ഈ വക ‘ബാഡ് എലമന്റ്സ്’ സൊസൈറ്റിയില് ഇണ്ടാവില്ല്യാന്ന് ഒരു അപ്പര് വ്യൂ പറയാമെങ്കിലും ചെറിയ തോതില് അതിനെ പ്രതിരോധിക്കാനും സാധിക്കണം. രണ്ട് അറ്റത്തു നിന്നും വേണ്ടേ എല്ലാ പ്രതിരോധവും? അതോ ഞാന് മനു പറയുന്നത് ശരിയായി മനസ്സിലാക്കുന്നില്ലേ?\nനവംബര് 7, 2007 -ല് 7:57 pm\n1. അന്ന ബാരറ്റിന്റെ പ്രശ്നം ലൈഗികചൂഷണവുമായി നേരിട്ട് ഞാന് ഒരിടത്തും ബന്ധപ്പെടുത്തിയിട്ടില്ലല്ലോ. സാരിയുട്ടെ പ്രശ്നം കവലയിലെ കമന്റും ഒളിഞ്ഞുനോട്ടവും അല്ല – ഐ മീന് പ്രധാനമായും അതല്ല- എന്നു പറയാനാണ് ഞാന് അഹം ബ്ലോഗില് ആ പോസ്റ്റ് ഇട്ടതുതന്നെ.\n2. അന്നയുടെ പ്രതിരോധം ദുര്‍ബലമാണെന്നേ ഞാനും ആ പോസ്റ്റിനെ പിന്നീടുവിലയിരുത്തിയ ഹരിയേട്ടനും അവിടെ പറഞ്ഞിട്ടുള്ളൂ. അതായത് പര്യാപ്തമല്ല എന്ന്. അത് തെറ്റാണെന്ന് ഒരിടത്തും പറഞ്ഞിട്ടില്ല.\n3. പ്രതിരോധം വേണ്ട എന്നല്ല മുകളില് പറഞ്ഞത്. പ്രതിരോധം കീമോതെറാപ്പി പോലെ തെറ്റായ ബേസിക് യൂണിറ്റിനെ -വ്യക്തിയെ/വ്യക്തികളെ- ഉന്നം വച്ചായിരിക്കണം എന്നേ ഞാന് പറയുന്നുള്ളൂ. അതായത് പ്രതിരോധം വര്‍ഗീകരിക്കപ്പെടരുത്. ഇഞ്ചിയെ എന്റെ മുന്നില് വച്ച് ഒരാള് harass ചെയ്താല് പ്രതികരിക്കേണ്ടത് പുരുഷനായ ഞാനുംകൂടിയാണ്. അതായത് harassment എന്നുപറയുന്നിടത്തെ കുറ്റക്കാരന് ‘പുരുഷന്’ എന്ന വര്‍ഗമല്ല. X എന്നവ്യക്തിയാണ്. ഇരയാകുന്നവരുടെ കൂട്ടത്തില് by psychological affinity, at least പുരുഷനും ഉണ്ട്.ആ ഉദാഹരണം അത്ര കണ്‍വിന്‍സിംഗ് അല്ല എങ്കില് മറ്റൊന്നുപറയാം. എന്റെ പെങ്ങളെ ഒരാള് കമന്റടിച്ചാല് ഒരുപക്ഷേ അവളെക്കാള് നോവുന്നത് എനിക്കായിരിക്കും. ആരാണ് വിക്റ്റിം? (ഇക്കാര്യമാണ് ആണെഴുത്തു എന്ന് നിങ്ങള് വകതിരിച്ചെടുത്ത ഏറ് എന്നകഥയില് ഞാന് പറയാന് ശ്രമിച്ചതും.) വിക്റ്റിമൈസേഷനിലെയും അതിനെതിരായ പ്രതിരോധത്തിലെയും അതിരുവിട്ട വര്‍ഗീകരണത്തിനുമാത്രം എതിരാണ് ഞാന്. അല്ലാതെ പ്രതിരോധത്തിന് എതിരല്ല.


കണ്ടാല് വെള്ളമുണ്ടും ഷര്‍ട്ടും ധരിച്ച മാന്യന് ! മാര്‍ക്കറ്റിലെത്തി മീനും ചിക്കനും മട്ടനും വാങ്ങിയ ശേഷം 'ഗൂഗിള് പേ' ഉണ്ടോയെന്ന് ചോദിച്ച് ഒറ്റ മുങ്ങല്… - RashtraDeepika\nമാര്‍ക്കറ്റിലെത്തി സാധനങ്ങള് വാങ്ങിയ ശേഷം ഗൂഗിള് പേ ഉണ്ടോയെന്നു ചോദിച്ച് ആള് മുങ്ങിയതായി പരാതി. മമ്പറം ടൗണിലെ ഇറച്ചി – മത്സ്യ മാര്‍ക്കറ്റിലെത്തിയ ആളാണ് പണം നല്‍കാതെ സാധനവുമായി കടന്നത്.\nരണ്ട് കിലോ അയക്കൂറയും ഒന്നര കിലോ നാടന് കോഴിയിറച്ചിയും ഒരു കിലോ ആട്ടിറച്ചിയുമാണ് ഇയാള് വാങ്ങിയതെന്ന് പോലീസില് നല്‍കിയ പരാതിയില് വ്യാപാരികള് പറയുന്നു.\nമാര്‍ക്കറ്റിലെത്തിയ വെള്ള ഷര്‍ട്ടും മുണ്ടും ധരിച്ചയാളാണ് കബളിപ്പിച്ചതെന്നാണ് പരാതിയില് പറയുന്നത്. ഗൂഗിള് പേ ഉണ്ടോ എന്ന് ചോദിച്ചായിരുന്നു ഇയാള് വ്യാപാരികളെ പറ്റിച്ചത്.\nആദ്യം രണ്ട് കിലോ അയക്കൂറ തൂക്കിയപ്പോള് ഗൂഗിള് പേ ഉണ്ടോ എന്ന് ചോദിച്ചു ഇല്ലെന്നു വ്യാപാരി പറഞ്ഞപ്പോള് കാറില് പൈസയുണ്ടെന്നും എടുത്തു തരാമെന്നും ഇയാള് പറഞ്ഞു.\nമത്സ്യം കൂടാതെ കുറച്ച് ഐസ് കട്ടകളും ഇയാള് മത്സ്യവ്യാപാരിയില് നിന്ന് വാങ്ങിയിരുന്നു. സമീപത്തെ ഇറച്ചിക്കടയില് നിന്നാണ് മട്ടനും ചിക്കനും വാങ്ങിയത്.\nഇവിടേയും ഗൂഗിള് പേ ഉണ്ടോ എന്ന് ചോദിച്ചായിരുന്നു തട്ടിപ്പ്. സാധനം വാങ്ങി കാറില് നിന്ന് പണവുമെടുത്ത് വരാമെന്ന് പറഞ്ഞയാള് പിന്നീട് തിരിച്ചു വന്നില്ല.\nവെള്ള ഷര്‍ട്ടും മുണ്ടും ധരിച്ച് മാന്യമായ പെരുമാറ്റമായിരുന്നു ഇയാളുടേത്. ഇയാളെ എവിടെ കണ്ടാലും തിരിച്ചറിയാന് സാധിക്കുമെന്ന് വ്യാപാരികള് പറയുന്നു. മാര്‍ക്കറ്റിലെ സിസിടിവിയില് ഇയാള് സാധനങ്ങള് വാങ്ങുന്നതിന്റെ ദൃശ്യങ്ങളുണ്ട്.\nAll News, Today’S Specialbetrayer, fish and meat, google pay\nതനിച്ച് താമസിക്കുന്ന വയോധികയ്ക്ക് 14571 രൂപയുടെ വെള്ളക്കരം; പരാതിപ്പെട്ടപ്പോൾ ജല അതോറിറ്റി ഉദ്യോഗസ്ഥരിൽ നിന്നും മോശം പെരുമാറ്റം; തലസ്ഥാനത്ത് നടന്ന സംഭവം ഇങ്ങനെ….


മരക്കാര് വിഷയത്തില് എം. എ നിഷാദ് | CinemaTalkies\nമരക്കാര് അറബിക്കടലിന്റെ സിംഹം ഒരു ചരിത്ര സിനിമയെല്ലന്ന് സംവിധായകന് എംഎ നിഷാദ് പറഞ്ഞത് വിവാദങ്ങള്‍ക്ക് വഴിവെച്ചിരുന്നു. അതിനിടെ വിമര്‍ശനങ്ങള്‍ക്ക് മറുപടിയുമായെത്തിയിരിക്കുകയാണ് നിഷാദ്. അഭിപ്രായം പ്രകടിപ്പിക്കുമ്പോള് സുഡാപ്പിയെന്നും ജിഹാദിയെന്നും വിളിക്കുന്നതിലൂടെ ഇത്തരക്കാരുടെ മാനസിക നിലയാണ് വ്യക്തമാകുന്നതെന്നും നിഷാദ് പറഞ്ഞു. താന് എഴുതിയിരിക്കുന്ന ഫേസ്ബുക്ക് പോസ്റ്റ് അതിന്റ അണിയപ്രവര്‍ത്തകര് പോലും സന്തോഷത്തോടെയാണ് സ്വീകരിച്ചതെന്നും നിഷാദ് കൂട്ടിച്ചേര്‍ത്തു.\nഒരു സിനിമ ഇറങ്ങുമ്പോള് സ്വാഭാവികമായും പ്രേക്ഷകന്റെ സ്വാതന്ത്ര്യമാണ് അത് നല്ലതെന്നും മോശമെങ്കില് മോശമെന്ന് പറയേണ്ടതും. പക്ഷേ ഇത്രമാത്രം സിനിമയെ അവഗണിക്കേണ്ട കാര്യമില്ല. ഇതൊരു ചരിത്ര സിനിമയല്ല, സംവിധായകന്റെ ചിന്തകളില് നിന്നും ഭാവനയില് നിന്നും ഉയര്‍ന്നതാണെന്ന് ഫേസ്ബുക്ക് കുറിപ്പില് വ്യക്തമാക്കിയിരിന്നു.\nസോഷ്യല്‍മീഡിയയില് അഭിപ്രായം പ്രകടിപ്പിച്ചാല് അതിന് ജിഹാദിയെന്നും സുഡാപ്പിയെന്നും വിളിക്കുന്നവരോട് എനിക്കൊന്നും പറയാനില്ല. ഇതിലൂടെ ഇത്തരക്കാരുടെ മാനസിക നിലയാണ് വ്യക്തമാകുന്നത്. ഞാന് എഴുതിയിരിക്കുന്ന ഫേസ്ബുക്ക് പോസ്റ്റ് അതിന്റ അണിയപ്രവര്‍ത്തകര് പോലും സന്തോഷത്തോടെയാണ് സ്വീകരിച്ചത്. എല്ലാത്തരം സിനിമകളും പ്രിയദര്‍ശന് ചെയ്തിട്ടുണ്ട്. എന്നാല് എല്ലാം മനോഹരമാണെന്ന് പറയാന് ഞാന് ആഗ്രഹിക്കുന്നില്ല. എന്നെ ഒരു തരത്തിലും സ്വാധിനിക്കാത്ത സിനിമയാണ കലാപാനി.\nഎനിക്ക് വിമര്‍ശനപരമായ കാര്യങ്ങള് ഉണ്ടെങ്കിലും താന് അത് തുറന്നുപറയാന് ആഗ്രഹിക്കുന്നില്ല. കാരണം ആ സിനിമയുടെ പിറകില് ഉണ്ടായിട്ടുളള മൂന്നുവര്‍ഷത്തെ പരിശ്രമത്തെ ഒരു കലാകരാന് എന്ന നിലയില് ഞാന് മാനിക്കേണ്ടതുണ്ട്’.അദ്ദേഹം വ്യക്തമാക്കി.


റഡവാന്‍സ്‌കയും വീണു :: Janmabhumi Daily\nSaturday 31 May 2014 12:53 am IST\nപാരീസ്: ഫ്രഞ്ച് ഓപ്പണ് ടെന്നീസ് വനിതാ വിഭാഗത്തില് അട്ടിമറികള് തുടരുന്നു. മൂന്നാം സീഡ് പോളണ്ടിന്റെ ആഗ്നിയേസ്‌ക റഡവാന്‍സ്‌കയും കിരീടവഴിയില് ഇടറിവീണു. ക്രൊയേഷ്യയുടെ അജ്‌ല ടോംജനോവിച്ചാണ് മൂന്നാം റൗണ്ടില് റഡവാന്‍സ്‌കയെ മറിച്ചിട്ടത്, സ്‌കോര്: 6-4, 6-4. ഇതോടെ വനിതാ വിഭാഗത്തിലെ ആദ്യ മൂന്ന് സീഡുകളും പുറത്തായി. ഒന്നാം സീഡ് അമേരിക്കയുടെ സെറീന വില്യംസും രണ്ടാം സീഡ് ചൈനയുടെ ന ലിയും നേരത്തെ പരാജയംരുചിച്ചിരുന്നു. അതേസമയം, സ്ലൊവാക്യയുടെ ഡൊമനിക്ക സിബുല്‍ക്കോവയെ 6-4, 6-4ന് മറികടന്ന് ഓസ്‌ട്രേലിയന് താരം സാമന്ത സ്‌റ്റോസര് നാലാം റൗണ്ടിലെത്തി. പുരുഷന്‍മാരില് സ്വിറ്റ്‌സര്‍ലാന്റിന്റെ റോജര് ഫെഡററും സെര്‍ബിയന് ഫേവറേറ്റ് നൊവാക്ക് ഡോക്കോവിച്ചും പ്രീ-ക്വാര്‍ട്ടര് ഉറപ്പിച്ചു. ഇരുവരും നാലു സെറ്റ് നീണ്ട പോരാട്ടങ്ങള്‍ക്ക് ഒടുവിലാണ് ജയംകണ്ടത്. ഫെഡറര് റഷ്യയുടെ ദിമിത്രി ടര്‍സറോവിനെ ഒന്നിനെതിരെ മൂന്നു സെറ്റുകള്‍ക്ക് അതിജീവിച്ചു (5-7, 7-6, 2-6, 4-6). ഡോക്കോ വമ്പന് സര്‍വുകളുടെ ആശാനായ ക്രൊയേഷ്യയുടെ മരിയന് സിലിച്ചിനെ നാട്ടിലേക്ക് മടക്കി (3-6, 2-6, 7-6, 4-6). ചെക്ക് റിപ്പബ്ലിക്ക് പ്രതിനിധി റാഡെക് സ്റ്റെപാനക്കിനെ തുരത്തി ഫ്രാന്‍സിന്റെ ഏണസ്റ്റ് ഗുല്‍ബിസും നാലാം വട്ടത്തില് ഇടംനേടിയെടുത്തു (6-3, 6-2, 7-5). മിക്‌സഡ് ഡബിള്‍സില് കഴിഞ്ഞ ദിവസം ഇന്ത്യയുടെ സാനിയ മിര്‍സ- റുമാനിയയുടെ ഹോരിയ തക്കാവു സഖ്യം ക്വെറ്റ പെച്ച്‌കെയും മാര്‍ക്കിന് മറ്റ്‌കോവ്‌സ്‌കിയും അടങ്ങിയ ചെക്ക്- പോളിഷ് കൂട്ടുകെട്ടിനെ ഒന്നാം റൗണ്ടില് മടക്കി (4-6, 6-3, 10-7). ഡബിള്‍സില് രോഹന് ബൊപ്പണ്ണയും അയ്‌സം ഖുറേഷിയും ചേര്‍ന്ന ഇന്തോ- പാക് സഖ്യം രണ്ടാം റൗണ്ടില് പുറത്തായിരുന്നു.


കണ്ണനെപ്പോലെ ഒരു മോനുണ്ടാകണമെന്ന് കൊതിച്ചിരുന്നു, എന്നാല് വലുതായപ്പോള് മോന് ഒരിക്കലും ഇവനെപ്പോലെയകരുതെന്നാഗ്രഹിച്ചു ; ട്രോളി ജോജു ജോര്‍ജ്\nജോജു ജോര്‍ജിന്റെയും കാളിദാസ് ജയറാമിന്റെയും ഒരു വീഡിയോ സോഷ്യല് മീഡിയയില് വൈറലായിക്കൊണ്ടിരിക്കുകയാണ്. കാളിദാസ് ജയറാം നായകനാകുന്ന പുതിയ ചിത്രമായ ഹാപ്പി ദര്‍ബാറിന്റെ ഓഡിയോ ലോഞ്ചിനിടയിലുള്ള വീഡിയോയായിരുന്നു അത്. ചടങ്ങില് അതിഥിയായി എത്തിയതായിരുന്നു ജോജു.\nകൊച്ചു കൊച്ചു സന്തോഷങ്ങള് എന്ന സിനിമ കണ്ടപ്പോള് കണ്ണനെപ്പോലൊരു മോനുണ്ടാകണമെന്ന് കൊതിച്ചിരുന്നെന്നും എന്നാല് വളര്‍ന്ന് വലുതായപ്പോള് മോന് ഇവനെപ്പോലെയാകല്ലെയെന്ന് ആഗ്രഹിച്ചെന്ന് അദ്ദേഹം പറയുന്നു. എന്നാല് കുറച്ച് സമയത്തിന് ശേഷം ഞാന് നേരത്തെ വെറുതെ പറഞ്ഞതാണെന്നും കണ്ണനെപോലയൊരു മോനാകണം എന്റേതെന്നാണ് ആഗ്രഹമെന്നും അദ്ദേഹം കൂട്ടിച്ചേര്‍ത്തു.\nകാളിദാസ് ജയറാമിനോട് മിമിക്രി കാണിക്കാനും ജോജു ആവശ്യപ്പെട്ടു. ആരാധകരുടേയും ജോജുവിന്റെയും അഭ്യര്‍ത്ഥന മാനിച്ച് വിജയിയുടെ ശബ്ദം അനുകരിക്കുകയും ചെയ്തു.


February 2021 - 1:03 pm IST\nണ്ടാം ലോകമഹായുദ്ധം, കൊറിയയും വിയറ്റ്നാമുമായുള്ള യുദ്ധങ്ങൾ എന്നിവയിൽ മരിച്ച അമെരിക്കക്കാരുടെ മൊത്തം സംഖ്യ അഞ്ചു ലക്ഷം വരില്ലെന്ന് വിദഗ്ധർ ചൂണ്ടിക്കാണിക്കുന്നു. 4,05,000 അമെരിക്കക്കാർ രണ്ടാം ലോക മഹായുദ്ധത്തിൽ മരിച്ചെന്നാണു കണക്ക്\nവാഷിങ്ടൺ: അമെരിക്കയിൽ കൊവിഡ് ബാധിച്ചു മരിച്ചവർ അഞ്ചു ലക്ഷത്തിലെത്തി. മൂന്നു യുദ്ധങ്ങളിൽ യുഎസിനുണ്ടായ നഷ്ടത്തെക്കാൾ വലതാണിത്. രണ്ടാം ലോകമഹായുദ്ധം, കൊറിയയും വിയറ്റ്നാമുമായുള്ള യുദ്ധങ്ങൾ എന്നിവയിൽ മരിച്ച അമെരിക്കക്കാരുടെ മൊത്തം സംഖ്യ അഞ്ചു ലക്ഷം വരില്ലെന്ന് വിദഗ്ധർ ചൂണ്ടിക്കാണിക്കുന്നു. 4,05,000 അമെരിക്കക്കാർ രണ്ടാം ലോക മഹായുദ്ധത്തിൽ മരിച്ചെന്നാണു കണക്ക്. വിയറ്റ്നാം യുദ്ധത്തിൽ 58,000 പേരും കൊറിയൻ യുദ്ധത്തിൽ 36,000 പേരുമാണു മരിച്ചത്.\nകൊവിഡ് ജീവനെടുത്തവർക്കു വേണ്ടി തിങ്കളാഴ്ച വൈറ്റ് ഹൗസിൽ മെഴുകുതിരി കത്തിക്കുകയും നിശബ്ദ പ്രാർഥന നടത്തുകയും ചെയ്തു പ്രസിഡന്‍റ് ജോ ബൈഡൻ. അടുത്ത അഞ്ചു ദിവസത്തേക്ക് സർക്കാർ കെട്ടിടങ്ങളിൽ അമെരിക്കൻ പതാക താഴ്ത്തിക്കെട്ടാനും അദ്ദേഹം നിർദേശിച്ചു. യുഎസിലെ മരണസംഖ്യ അഞ്ചു ലക്ഷത്തിലെത്തിയെന്ന ജോൺസ് ഹോപ്കിൻസ് സർവകലാശാലയുടെ റിപ്പോർട്ട് ഏറെ ദുഃഖിപ്പിക്കുന്നതാണെന്ന് ബൈഡൻ പറഞ്ഞു.\nവാക്സിൻ വിതരണം പുരോഗമിക്കുന്നുണ്ടെങ്കിലും യുഎസിന് ഇനിയും കൊവിഡ് മരണത്തെ ഭയക്കണമെന്നാണ് വാഷിങ്ടൺ യൂണിവേഴ്സിറ്റി മുന്നോട്ടുവയ്ക്കുന്ന മോഡൽ ചൂണ്ടിക്കാണിക്കുന്നത്. ജൂൺ ഒന്നാകുമ്പോഴേക്കും യുഎസിലെ മരണസംഖ്യ 5.89 ലക്ഷത്തിലെത്തുമെന്നാണ് അവർ കണക്കാക്കുന്നത്. കൊവിഡ് ബാധിച്ച് ലോകത്ത് ഏറ്റവും കൂടുതൽ പേർ മരിച്ചത് അമെരിക്കയിലാണ്. ഏതാണ്ട് ഇരുപതു ശതമാനം. ഏതാണ്ട് 25 ലക്ഷം പേരാണ് ലോകത്താകെ വൈറസ് ബാധിച്ചു മരിച്ചത്. യഥാർഥ കണക്ക് ഇതിലും വലുതാവുമെന്നാണ് ആരോഗ്യ വിദഗ്ധർ പറയുന്നത്.\nയുഎസിൽ ആദ്യ കൊവിഡ് മരണം റിപ്പോർട്ട് ചെയ്യപ്പെട്ടത് 2020 ഫെബ്രുവരി ആദ്യമാണ്. ഒരു ലക്ഷത്തിലെത്തിയത് നാലു മാസം കൊണ്ട്. സെപ്റ്റംബറിൽ രണ്ടു ലക്ഷമായി; ഡിസംബറിൽ മൂന്നു ലക്ഷവും. പിന്നീട് ഏതാണ്ട് ഒരു മാസം കൊണ്ട് നാലു ലക്ഷത്തിലും മറ്റൊരു മാസം കൊണ്ട് അഞ്ചു ലക്ഷത്തിലുമെത്തി. കഴിഞ്ഞ മാസം ദിവസം നാലായിരത്തിലേറെ പേർ വരെ യുഎസിൽ വൈറസ് ബാധിച്ചു മരിച്ചിരുന്നു. ഏതാനും ആഴ്ചകളായി അതിൽ ഇടിവു വന്നിട്ടുണ്ട്. ഇപ്പോൾ പ്രതിദിന ശരാശരി 1,900ൽ താഴെയാണ്. എന്നാൽ, ഭീഷണി ഒഴിഞ്ഞിട്ടില്ലെന്ന് ആരോഗ്യ വിദഗ്ധർ ആവർത്തിച്ചു മുന്നറിയിപ്പു നൽകുന്നു. അവധിക്കാലം കഴിഞ്ഞതു കൊണ്ടാണ് കേസുകളും മരണസംഖ്യയും അൽപ്പം കുറഞ്ഞിരിക്കുന്നതെന്നാണ് അവർ ചൂണ്ടിക്കാണിക്കുന്നത്.\nഇതുവരെ 4. 40 കോടിയിലേറെ അമെരിക്കക്കാർ ഒരു ഡോസ് എങ്കിലും കൊവിഡ് വാക്സിൻ എടുത്തുകഴിഞ്ഞു. ഫൈസർ, മോഡേണ വാക്സിനുകളാണ് നൽകുന്നത്. കഴിഞ്ഞ ദിവസങ്ങളിൽ മഞ്ഞും കാലാവസ്ഥാ പ്രശ്നങ്ങളും മൂലം വാക്സിനേഷൻ അൽപ്പം മന്ദഗതിയിലായി. വീണ്ടും സജീവമാക്കാനുള്ള ഒരുക്കത്തിലാണു ഭരണകൂടം.


വിഷ്ണു വിശാലും അമലാ പോളും വിവാഹിതരാകുന്നു?: വെളിപ്പെടുത്തലുമായി നടന്\n2018-11-28 03:16:17am |\nരാക്ഷസന് സിനിമയുടെ തരംഗം ഇപ്പോഴും അവസാനിച്ചിട്ടില്ല. ഏറെ നാളുകള്‍ക്കു ശേഷം വിഷ്ണു വിശാല് എന്ന യുവതാരത്തിനു ലഭിച്ച ഏറ്റവും വലിയ ബ്രേക്ക്. ഹിറ്റ് ചാര്‍ട്ടുകളിലിടം നേടി സിനിമ കുതിക്കുന്നതിനിടെയാണ് താന് വിവാഹ മോചിതനായെന്ന വാര്‍ത്ത വിഷ്ണു അറിയിച്ചത്. ഒരു വര്‍ഷമായി വിഷ്ണുവും ഭാര്യ രജിനിയും വേര്‍പിരിഞ്ഞു കഴിയുകയായിരുന്നു. എന്നാല് വിവാഹ മോചന വാര്‍ത്ത പുറത്തു വിട്ടതോടെ വിഷ്ണുവും അമലയും വിവാഹിതരാകാന് പോകുന്നെന്ന തരത്തില് ചില മാധ്യമങ്ങള് വാര്‍ത്ത പ്രചരിപ്പിച്ചു. രാക്ഷസന് സിനിമയുടെ ഷൂട്ടിനിടെ ഇരുവരും പ്രണയത്തിലായെന്നുമാണ് പ്രചരിപ്പിച്ചത്. ഇതിനെതിരെ രൂക്ഷമായി പ്രതികരിച്ചു തന്നെ നടന് രംഗത്തെത്തി.\n'എന്ത് അസംബന്ധ വാര്‍ത്തയാണിത്. കുറച്ച് ഉത്തരവാദിത്വം കാണിക്കണം. ഞങ്ങളും മനുഷ്യരാണ്. ഞങ്ങള്‍ക്കും ഞങ്ങളുടെതായ ജീവിതമുണ്ട്, കുടുംബമുണ്ട്. നിങ്ങളുടെയെന്തെങ്കിലും നേട്ടത്തിനു വേണ്ടി ഇങ്ങനെ എഴുതരുത്.' ട്വീറ്റിലൂടെ വിഷ്ണു പറഞ്ഞു.\nവിഷ്ണുവും അമലയും ആദ്യമായാണ് ഒന്നിച്ച് അഭിനയിക്കുന്നത്. സിനിമ ഹിറ്റായതോടെയാണ് ഇരുവരുടെയും ജോഡി ശ്രദ്ധിക്കപ്പെട്ടത്. സംവിധായകന് എഎല് വിജയുമായുള്ള വിവാഹ മോചനത്തിനു ശേഷം അമലാ പോളിനെക്കുറിച്ച് സമാനമായ രീതിയില് പല ഗോസിപ്പുകളും വന്നിരുന്നു. അതിനെയെല്ലാം തള്ളിക്കളഞ്ഞ് തെന്നിന്ത്യയ്ക്കു പുറമേ ബോളിവുഡിലും സജീവമാവുകയാണ് അമല. വിഷ്ണുവിനും രജനിക്കും ഒരു മകനുണ്ട്. ഇനിയുള്ള കാലവും താനും രജനിയും നല്ല സുഹൃത്തുക്കളായിരിക്കുമെന്നും മകനു വേണ്ടി എന്നും ഒന്നിച്ചുണ്ടാകുമെന്നും വിവാഹ മോചന വാര്‍ത്ത പുറത്തുവിട്ട് വിഷ്ണു പറഞ്ഞിരുന്നു.


ഉറക്കത്തില് ഞെട്ടി ഉണരുന്നത് പ്രേതബാധ മൂലം; മാതാപിതാക്കള് കുടിലിന് പുറത്ത് നില്‍ക്കുമ്പോള് സ്വയം പ്രഖ്യാപിത ആള്‍ദൈവവും സഹോദരനും ചേര്‍ന്ന് മൂന്നു വയസ്സുകാരിയെ മര്‍ദ്ദിച്ചത് ഒരു മണിക്കൂറോളം; ഒടുവില് കുഞ്ഞിന് ദാരുണാന്ത്യം\nബംഗളൂരു: ഉറക്കത്തില് ഞെട്ടി ഉണരുന്നത് പ്രേതബാധ മൂലമാണെന്ന സംശയത്തിന്റെ പേരില് ഒരു മണിക്കൂറോളം തുടര്‍ച്ചയായി മര്‍ദ്ദനമേറ്റ മൂന്ന് വയസുകാരിക്ക് ദാരുണാന്ത്യം. മാതാപിതാക്കള് കുടിലിന് പുറത്ത് നില്‍ക്കുമ്പോള് സ്വയം പ്രഖ്യാപിത ആള്‍ദൈവവും സഹോദരനും ചേര്‍ന്നാണ് കുട്ടിയെ ഉപദ്രവിച്ചത്. സംഭവത്തില് പ്രതികളായ രാകേഷ്, സഹോദരന് പുരുഷോത്തം എന്നിവരെ കൊലപാതക കുറ്റം ചുമത്തി പൊലീസ് അറസ്റ്റ് ചെയ്തു.\nകര്‍ണാടകയിലെ ചിത്രദുര്‍ഗ ജില്ലയിലാണ് സംഭവം. പ്രവീണ്, ബേബി ദമ്പതികളുടെ മൂന്ന് വയസുളള പൂര്‍വ്വിക എന്ന പെണ്‍കുട്ടിയാണ് മര്‍ദ്ദനത്തെ തുടര്‍ന്ന് മരിച്ചത്. ഗ്രാമത്തില് ചായക്കട നടത്തുകയാണ് പ്രവീണ്. ദമ്പതികള്‍ക്ക് മക്കളായി ഒരു വയസുളള ആണ്‍കുട്ടിയുമുണ്ട്.\nകഴിഞ്ഞ ഒരാഴ്ചയായി പൂര്‍വ്വിക രാത്രിയില് നിരന്തരം ഞെട്ടി എഴുന്നേറ്റ് അലമുറയിട്ട് കരഞ്ഞതായി പൊലീസ് പറയുന്നു. കുട്ടിക്ക് ഏതെങ്കിലും ബാധയുടെ ശല്യമായിരിക്കുമെന്ന് സംശയിച്ച് കുടുംബം പ്രതി പുരുഷോത്തമിനെ സമീപിച്ചു. കുട്ടിയെ ഇതില് നിന്ന് രക്ഷിക്കണമെന്ന്് അഭ്യര്‍ത്ഥിച്ച ദമ്പതികളെ സഹോദരന് രാകേഷിന്റെ അരികില് കൊണ്ടുപോയി. സ്വയം പ്രഖ്യാപിത ആള്‍ദൈവമായ രാകേഷ് ഒരു കുടില് കെട്ടിയാണ് താമസിക്കുന്നത്.\nകുട്ടിക്ക് ബാധയുടെ ശല്യമാണെന്നും ഒഴിപ്പിച്ചു തരാമെന്നും പറഞ്ഞ് രാകേഷും സഹോദരനും കുട്ടിയെ അകത്തേയ്ക്ക് വിളിച്ചു കൊണ്ടുപോയി. തുടര്‍ന്ന് ഒരു മണിക്കൂറോളം നേരം തുടര്‍ച്ചയായി കുട്ടിയെ വടി കൊണ്ട് അടിച്ചതാണ് മരണകാരണമെന്ന് പൊലീസ് പറയുന്നു. വീട്ടുകാര് കുടിലിന് വെളിയില് കാത്തുനില്‍ക്കുകയായിരുന്നു.\nതുടര്‍ച്ചയായ പീഡനത്തില് കുട്ടി മരിച്ചുപോയെന്ന് ബോധ്യപ്പെട്ട ഇരുവരും കുട്ടിയെ കൂട്ടിക്കൊണ്ടുപോയി കൊളളാനും വീട്ടില് എത്തുമ്പോള് ബോധം തിരിച്ചുവരുമെന്നും പറഞ്ഞ് രക്ഷപ്പെടാനുളള ശ്രമമാണ് പിന്നീട് നടത്തിയത്.\nസംഭവശേഷം പ്രതികള് പ്രദേശത്ത് നിന്ന് മുങ്ങിയതായി പൊലീസ് പറയുന്നു.വീട്ടില് എത്തിയിട്ടും കുട്ടിക്ക് ബോധം വരാതിരുന്നതിനെ തുടര്‍ന്ന് പരിഭ്രാന്തിയിലായ കുടുംബം തൊട്ടടുത്തുളള ആശുപത്രിയില് എത്തിച്ചു. കുട്ടി മരിച്ചെന്ന് ആശുപത്രി അധികൃതര് അറിയിച്ചു. ദമ്പതികളുടെ പരാതിയില് ദേവനാഗിരിയില് നിന്നാണ് പ്രതികളെ പിടികൂടിയത്.\nരണ്ടാമതും പെണ്‍കുഞ്ഞ്; മൂത്തമകളെ അമ്മ കുളിമുറിയിലെ ചുവരിലും തറയിലും അടിച്ചുകൊന്നു\nഅയല്‍ക്കാര് തമ്മില് ഏറ്റുമുട്ടി; ഇടുക്കിയില് 75കാരനെ കോടാലി കൊണ്ട് അടിച്ചുകൊന്നു\nമതനിന്ദ ആരോപിച്ച് പാരിസില് ചരിത്രാധ്യാപകനെ തലയറുത്ത് കൊന്നു, പൊലീസുമായുണ്ടായ ഏറ്റുമുട്ടലില് അക്രമി കൊല്ലപ്പെട്ടു\nജാര്‍ഖണ്ഡില് വീണ്ടും പീഡനക്കൊല; ടൂഷന് ക്ലാസില് പോകുന്നതിനിടെ 12 വയസുകാരിയെ ബലാ‍ല്‍സംഗംചെയ്ത് കൊന്നു\nബാരാബങ്കിയില് പെണ്‍കുട്ടി വയലില് മരിച്ച നിലയില്; കഴുത്തു ഞെരിച്ചു കൊലപ്പെടുത്തിയത് ബലാത്സംഗത്തിനു ശേഷം\n‘ആ ഫോണ് തിരികെ തരുമോ…’; അമ്മയെ കൊന്ന കേസില് അച്ഛന് ജയിലില്, ഒന്‍പതുകാരന്റെ...\nപതിനൊന്ന് വയസുകാരിയെ മൂന്ന് വര്‍ഷമായി പീഡിപ്പിച്ച് വന്ന രണ്ടാനച്ഛന് അറസ്റ്റില്


kerala assembly election 2021; LDF expects 100 seats says EP jayarajan, UDF hopes to win 75-80 seats | അവസാന ലാപ്പിൽ 100 ഉറപ്പിച്ച് എൽഡിഎഫ്..3 ജില്ലകൾ പിടിച്ചാൽ കളിമാറുമെന്ന് യുഡിഎഫ്..80 സീറ്റുകളെ വരെ?നിർണായകം - Malayalam Oneindia\n3 min ago കാസർഗോഡ് ബിജെപിക്ക് കിട്ടില്ല; എന്തുകൊണ്ടെന്ന് കണക്ക് നിരത്തി ലീഗ്..ഭൂരിപക്ഷം ഉയരും\n25 min ago ചെങ്ങന്നൂരില് സജി ചെറിയാന് നിലംതൊടില്ല: എം മുരളിക്ക് 5000 വരെ ഭൂരിപക്ഷം ലഭിക്കുമെന്ന് യുഡിഎഫ്\n53 min ago ആളുകളെ ആക്രമണത്തിന് പ്രേരിപ്പിക്കുന്ന തന്ത്രം വിലപ്പോവില്ല; മമതയ്ക്കെതിരെ നരേന്ദ്രമോദി\nഅവസാന ലാപ്പിൽ 100 ഉറപ്പിച്ച് എൽഡിഎഫ്..3 ജില്ലകൾ പിടിച്ചാൽ കളിമാറുമെന്ന് യുഡിഎഫ്..80 സീറ്റുകളെ വരെ?നിർണായകം\nതിരുവനന്തപുരം; നിയമസഭ തിരഞ്ഞെടുപ്പ് നീക്കങ്ങൾ അവസാനലാപ്പിലേക്ക് നീങ്ങുകയാണ്. മൂന്ന് നാൾ കഴിഞ്ഞാൽ ജനം വിധിയെഴുതും. ശക്തമായ പ്രചരത്തിലൂടെ തദ്ദേശ തിരഞ്ഞെടുപ്പിലെ ഇടത് തരംഗം നിയമസഭയിലും ആവർത്തിക്കാമെന്ന ഉറച്ച പ്രതീക്ഷയിലാണ് ഇടതുപക്ഷം. അതേസമയം അവസാന ഘട്ടത്തിൽ എത്തിയതോടെ കളം തിരിച്ചുപിടിക്കാനായെന്ന പ്രതീക്ഷയിലാണ് യുഡിഎഫ്. ഇരുമുന്നണികളുടേയും കണക്ക് കൂട്ടലുകൾക്ക് തുരങ്കം വെയ്ക്കാൻ എൻഡിഎയും നിറഞ്ഞ് നിൽക്കുന്നതോടെ പല മണ്ഡലങ്ങളിലും പ്രവചനാതീതമാണ് കാര്യങ്ങൾ.\nതദ്ദേശ തിരഞ്ഞെടുപ്പിൽ 101 മണ്ഡലങ്ങൾ\nകഴിഞ്ഞ നിയമസഭ തിരഞ്ഞെടുപ്പിൽ 91 സീറ്റുകൾ നേടിയായിരുന്നു പിണറായി വിജയന്റെ നേതൃത്വത്തിൽ ഇടതുമുന്നണി സർക്കാർ അധികാരത്തിൽ വന്നത്.ഇത്തവണ തദ്ദേശ തിരഞ്ഞെടുപ്പിലെ കണക്കുകൾ പരിശോധിച്ചാൽ 101 മണ്ഡലങ്ങളിൽ മുന്നേറ്റം ഉണ്ടാക്കാൻ എൽഡിഎഫിന് സാധിച്ചിട്ടുണ്ട്. അതായത് 2016 ലേതിനേക്കാൾ 10 സീറ്റ് അധികം.\nപ്രചരണത്തിൽ തുടക്കത്തിലുണ്ടായിരുന്ന ആവേശം അതേ നിലയിൽ അവസാന ഘട്ടം വരെ നിലനിർത്താൻ കഴിഞ്ഞിട്ടുണ്ടെന്ന ആത്മവിശ്വാസത്തിലാണ് ഇടതുപക്ഷം. വികസന വിഷയങ്ങളും ക്ഷേമ പ്രവർത്തനങ്ങളും വോട്ടാകുമെന്ന് തന്നെ എൽഡിഎഫ് കരുതുന്നു. അതേസമയം അവസാന നിമിഷവും പ്രതിപക്ഷം 'വജ്രായുധങ്ങൾ' പുറത്തെടുക്കുമെന്ന സംശയവും ഇടതുമുന്നണിക്കുണ്ട്.\nപ്രതീക്ഷ ഈ എട്ട് ജില്ലകൾ\nഅതേസമയം കഴിഞ്ഞ തവണ വിജയിച്ചത്ര സീറ്റുകൾ ഇക്കുറി ലഭിച്ചേക്കില്ലെന്ന് തന്നെയാണ് എൽഡിഎഫ് വിലയിരുത്തൽ. കഴിഞ്ഞ തവണ 11 ജില്ലകളിലാണ് കൂറ്റൻ മുന്നേറ്റം ആവർത്തിക്കാൻ എൽഡിഎഫിന് സാധിച്ചത്. അതേസമയം ഇതിൽ ഏറ്റക്കുറച്ചിൽ ഉണ്ടായേക്കുമെന്നാണ് നിരീക്ഷണം. നിലനിൽ കണ്ണൂർ, കോഴിക്കോട്, പാലക്കാട്, കാസർഗോഡ്, ആലപ്പുഴ, കൊല്ലം, പത്തനംതിട്ട, തിരുവനന്തപുരം എന്നീ 8 ജില്ലകളിൽ ആധിപത്യം പ്രതീക്ഷിക്കുന്നുണ്ട്.\n80 മുതൽ 85 വരെ\nജോസ് കെ മാണിയുടെ മുന്നണി പ്രവേശത്തോടെ കോട്ടയം ഉൾപ്പെടെ മധ്യകേരളത്തിൽ പല മണ്ഡലങ്ങളിലും അട്ടിമറി വിജയവും എൽഡിഎഫ് പ്രതീക്ഷിക്കുന്നുണ്ട്. കുറഞ്ഞത് 80-85 സീറ്റുകൾ ലഭിക്കാൻ പ്രയാസമില്ലെന്ന് മുന്നണി പ്രതീക്ഷിക്കുന്നു. അതേസമയം നൂറിലേറെ സീറ്റുകൾ നേടി വിജയിക്കാനാകുമെന്നാണ് മന്ത്രി ഇപി ജയരാജൻ പ്രതികരിച്ചത്.\nനേരത്തേ കണക്ക് കൂട്ടിയത് പോലെ തന്നെയാണ് കാര്യങ്ങൾ പോകുന്നത്. അതിനാൽ ഇടതമുന്നണിക്ക് ആശങ്കപ്പെടാൻ ഒന്നും തന്നെയില്ലെന്നും അദ്ദേഹം പറയുന്നു. അതേസമയം ഇത്തവണ പിണറായി സർക്കാരിന് അധികാരതുടർച്ച ഉണഅടാകില്ലെന്ന് യുഡിഎഫ് ഉറച്ച് വിശ്വസിക്കുന്നു. അവസാന ഘട്ടത്തിൽ പ്രചരണത്തിൽ എൽഡിഎഫുമായി ഒപ്പത്തിനൊപ്പം എത്താനായെന്ന വിലയിരുത്തലും യുഡിഎഫ് ക്യാമ്പിലുണ്ട്.\nആഴക്കടൽ കരാർ ഉൾപ്പെടെയുള്ള വിഷയത്തിൽ സർക്കാരിന് പ്രതിരോധം തീർക്കാൻ കഴിഞ്ഞെന്നും രാഹുൽ ഗാന്ധിയേയും പ്രിയങ്ക ഗാന്ധിയേയും ഇറക്കിയുള്ള പ്രചരണങ്ങൾ യുഡിഎഫിന്റെ സാധ്യത ഉയർത്തിയെന്നുമാണ് യുഡിഎഫ് വിലയിരുത്തുന്നത്. ഇടതുമുന്നണിയുടെ പല കോട്ടകളും ഇത്തവണ ഇളകുമെന്നും യുഡിഎുഫ് കരുതുന്നു.\n2016 ൽ ഇടത് തരംഗത്തിനിടയിലും എൽഡിഎഫിനൊപ്പം നിന്ന എറണാകുളവും മലപ്പുറവും ഇത്തവണയും യുഡിഎഫ് പ്രതീക്ഷിക്കുന്നു. മലബാറിൽ കോഴിക്കോടും വയനാടും സ്ഥിതി മെച്ചപ്പെടുമന്നാണ് യുഡിഎഫ് കണക്ക് കൂട്ടൽ. മൂന്ന് ജില്ലകളിൽ വലിയ അട്ടിമറികൾ ഉണ്ടായേക്കാനുള്ള സാധ്യത ഉണ്ടെന്നാണ് വിലയിരുത്തപ്പെടുന്നത്.\nകോഴിക്കോട് നോർത്ത്, കുറ്റ്യാടി, കൊടുവള്ളി, വടകര മണ്ഡലങ്ങളും വയനാട് മണ്ഡലത്തിലെ മാനന്തവാടി, കൽപ്പറ്റ, തിരുവമ്പാടി, നിലമ്പൂർ മണ്ഡലങ്ങളിലും പ്രതീക്ഷ ഉണ്ട്. മാത്രമല്ല കഴിഞ്ഞ തവണ തെക്കൻ കേരളത്തിൽ കനത്ത തിരിച്ചടി നേരിട്ട മൂന്ന് ജില്ലകളിലും സ്ഥിതി മാറുമെന്നും യുഡിഎഫ് കണക്ക് കൂട്ടുന്നു.\n75 മുതൽ 80 വരെ സീറ്റുകൾ\nഇടതുപക്ഷത്തിന്റെ കോട്ടയായ ആലപ്പുഴിയിൽ നാല് മണ്ഡലങ്ങളും കൊല്ലത്ത് ചവറ, കൊല്ലം, കുണ്ടറ, കരുനാഗപ്പള്ളി മണ്ഡലങ്ങളും ലഭിക്കുമെന്ന് തിരുവനന്തപുരത്ത് നേമത്ത് ഉൾപ്പെടെ അട്ടിമറി ഉണ്ടാകുമെന്നും കണക്കാക്കുന്നുണ്ട്. ഒറ്റ സീറ്റുള്ള തൃശ്ശൂരിൽ ആറ് വരെ സീറ്റുകൾ ഉണ്ടാകുമെന്നും വിലയിരുത്തുന്നു. ഇത്തരത്തിൽ 75 മുതൽ 80 വരെ സീറ്റുകളാണ് യുഡിഎഫ് കണക്ക് കൂട്ടുന്നത്.\nഅതേസമയം സംസ്ഥാന രാഷ്ട്രീയത്തിൽ ഇത്തവണ നിർണായക മുന്നേറ്റം സാധ്യമാകുമെന്ന വിലയിരുത്തലിലാണ് എൻഡിഎ. ബിജെപിക്ക് നിർണായക സ്വാധീനമുള്ള തലസ്ഥാന നഗരിയിൽ സിറ്റിംഗ് സീറ്റായ നേമത്തിനൊപ്പം കഴക്കൂട്ടവും തിരുവനന്തപുരം സെൻട്രെല് മണ്ഡലങ്ങളും കിട്ടുമെന്ന് മുന്നണി കണക്ക് കൂട്ടുന്നു.\nകൂടാതെ കാസർഗോഡ് ജില്ലയിലെ മഞ്ചേശ്വരത്തും പാലക്കാട് ജില്ലയിൽ പാലക്കാടും ഷൊർണൂർ മണ്ഡലങ്ങളും ബിജെപി പ്രതീക്ഷിക്കുന്നു. 18-20 ശതമാനം വോട്ടുകൾ നേടിയെടുക്കുകയെന്നതാണ് ബിജെപി പ്രതീക്ഷ. അവസാന നിമിഷം ചില അട്ടിമറികളും ഉണ്ടാകുമെന്ന പ്രത്യാശയും ബിജെപി മുന്നോട്ട് വെയക്കുന്നുണ്ട്\nകണ്ണൂരിലെ സിപിഎമ്മിൽ രണ്ടു ചേരിയെന്നുള്ളത് മാധ്യമ സങ്കൽപ്പം: എം എ ബേബി വൺ ഇന്ത്യയോട്\nkerala assembly election 2021 ep jayarajan cpm ldf congress കേരള നിയമസഭാ തിരഞ്ഞെടുപ്പ് 2021 ഇപി ജയരാജന് കോണ്‍ഗ്രസ് സിപിഎം എല്‍ഡിഎഫ് politics\nkerala assembly election 2021; LDF expects 100 seats says EP jayarajan, UDF hopes to win 75-80 seats


സ്വത്ത് തട്ടിപ്പ് കേസ്: അഭിഭാഷകയും ഭര്‍ത്താവും കോടതിയില് കീഴടങ്ങി :: Janmabhumi Daily\nFriday 18 August 2017 9:34 pm IST\nഅഡ്വ. ഷൈലജ പോലീസില് കീഴടങ്ങാനെത്തിയപ്പോള്\nകണ്ണൂര്: തളിപ്പറമ്പ് സ്വദേശിയായ റിട്ട സഹകരണ രജിസ്ട്രാറുടെ കോടികള് വിലമതിക്കുന്ന സ്വത്ത് തട്ടിയെടുത്ത കേസില് മുഖ്യപ്രതികളായ പയ്യന്നൂരിലെ അഭിഭാഷക കെ.വി.ശൈലജയും ഭര്‍ത്താവ് പി.കൃഷ്ണകുമാറും തളിപ്പറമ്പ് ഡിവൈഎസ്പി മുമ്പാകെ കീഴടങ്ങി. ഇരുവരുടെയും മുന്‍കൂര് ജാമ്യാപേക്ഷ കഴിഞ്ഞ ദിവസം ഹൈക്കോടതി തള്ളിയിരുന്നു.\nഒളിവിലായിരുന്ന ഇവര്‍ക്കെതിരെ പോലീസ് വ്യാപക അന്വേഷണം ആരംഭിച്ചിരുന്നു. കേസിലെ മറ്റൊരു പ്രതിയായ ശൈലജയുടെ സഹോദരി ജാനകി നേരത്തെ അറസ്റ്റിലായിരുന്നു. ബാലകൃഷ്ണന്റെ കോടികള് വിലമതിക്കുന്ന സ്വത്തുക്കളെ കുറിച്ച് മനസ്സിലാക്കിയ ശൈലജ, സഹോദരി ജാനകി, ബാലകൃഷ്ണനെ വിവാഹം കഴിച്ചതായി വ്യാജരേഖയുണ്ടാക്കിയെന്നാണ് കേസ്. തിരുവനന്തപുരത്ത് ചികിത്സയിലായിരുന്ന ബാലകൃഷ്ണനെ ശൈലജയും ഭര്‍ത്താവും ചേര്‍ന്ന് ചികിത്സയ്‌ക്കെന്ന് പറഞ്ഞ് കോഴിക്കോട്ടേക്ക് കൊണ്ടുപോകുന്നതിനിടെ മരണമടയുകയായിരുന്നു.\nതുടര്‍ന്ന് കൊടുങ്ങല്ലൂരിലെ ആശുപത്രിയിലെത്തിച്ചെങ്കിലും മരണം സംഭവിച്ചതായി ഡോക്ടര്‍മാര് സ്ഥിരീകരിച്ചു. പിന്നീട് ബന്ധുക്കളാണെന്ന് ആശുപത്രി അധികൃതരെ വിശ്വസിപ്പിച്ച് മൃതശരീരം ഏറ്റുവാങ്ങി ഷൊര്‍ണൂരില ശാന്തിതീരത്ത് സംസ്‌കരിച്ചു. തുടര്‍ന്ന് നാട്ടിലെത്തിയ ശേഷം 1980 ല് ജാനകി ബാലകൃഷ്ണനെ വിവാഹം കഴിച്ചതായി വ്യാജരേഖയുണ്ടാക്കി. വിവാഹക്ഷണക്കത്തും ഫോട്ടോയും വ്യാജമായുണ്ടാക്കി.\nപയ്യന്നൂര് സ്വദേശി ഗോപാലപൊതുവാളിനെ ജാനകി 1970 ല് ആദ്യം വിവാഹം ചെയ്തിരുന്നു. ബാലകൃഷ്ണന്റെ മരണത്തിന് ശേഷം സ്വത്തുക്കള് ജാനകിയുടെ പേരിലും പിന്നീട് ശൈലജ സ്വന്തം പേരിലേക്കും മാറ്റിയതായി പോലീസ് അന്വേഷണത്തില് കണ്ടെത്തിയിരുന്നു. നാട്ടുകാര് കര്‍മ്മസമിതി രൂപീകരിച്ച് ശക്തമായി രംഗത്തെത്തിയതോടെയാണ് സ്വത്ത് തട്ടിപ്പ് പുറത്ത് വന്നത്. ഇരുവരുടേയും അറസ്റ്റ് ഇന്ന് രേഖപ്പെടുത്തി കോടതിയില് ഹാജരാക്കും.\nസ്വത്ത് തട്ടിപ്പ് കേസ്: അഭിഭാഷകയും ഭര്‍ത്താവും അറസ്റ്റില്\nകൈവെട്ട് കേസ്: നാലാം പ്രതി കോടതിയില് കീഴടങ്ങി\nസ്വത്ത് തട്ടിപ്പ് കേസ്: ബാലകൃഷ്ണന്റെ അച്ഛന് 250 കോടിയുടെ സ്വത്ത്\nസ്വത്ത് തട്ടിപ്പ് കേസില് പ്രതികളെ കോടതിയില് ഹാജരാക്കി ഒസ്യത്ത് രജിസ്റ്റര് ചെയ്തത് കണ്ടെത്തി


ബിഷപ്പ് ഫ്രാങ്കോ മുളയ്ക്കലിന്റെ ലൈംഗീകാതിക്രമത്തെക്കുറിച്ച് കൂടുതല് തെളിവുകള് പുറത്ത്. ലൈംഗീകാതിക്രമങ്ങള്‍ക്ക് കൂടുതല് കന്യാസ്ത്രീകള് ഇരയായിട്ടുണ്ടെന്ന് കന്യാസ്ത്രീകള് ഇരയായിട്ടുണ്ടെന്ന് തിരുവസ്ത്രം ഉപേക്ഷിച്ച രണ്ടു കന്യാസ്ത്രീകളുടെ മൊഴി. ലൈംഗിക ചുവയോടെ ബിഷപ്പ് പെരുമാറിയതായി അന്വേഷണസംഘത്തിന് മുമ്പാകെയാണ് തിരുവസ്ത്രം ഉപേക്ഷിച്ചിരുന്ന രണ്ട് കന്യാസ്ത്രീകള് മൊഴി നല്‍കിയത്. ഫ്രാങ്കോ മുളയ്ക്കല് കാരണം കന്യാസ്ത്രീകള് തിരുവസ്ത്രം ഉപേക്ഷിച്ചതായി മറ്റ് കന്യാസ്ത്രീകളും മൊഴി നല്‍കിയിട്ടുണ്ട്. അപമാനിക്കപ്പെടുമെന്ന ഭയം കൊണ്ടാണ് പീഡനത്തെ കുറിച്ച് പുറത്ത് പറയാതിരുന്നതെന്നാണ് കന്യാസ്ത്രീകള് പോലീസിന് മൊഴി നല്‍കിയിരിക്കുന്നത്. സഭാ നേതൃത്വത്തിനെതിരെയുള്ള പരാമര്‍ശങ്ങളും അവരുടെ മൊഴിയിലുണ്ട്. കേസ് ഒതുക്കി തീര്‍ക്കാന് സഭാ നേതൃത്വം ശ്രമിച്ചുവെന്നതിനെ ബലപ്പെടുത്തുന്ന കാര്യങ്ങളാണ് മറ്റ് കന്യാസ്ത്രീകളുടെ മൊഴിയില്.\nകുറവിലങ്ങാട് നാടുകുന്ന് മഠത്തിലെ കന്യാസ്ത്രീയുടെ പരാതിയെ പിന്തുടര്‍ന്നുള്ള അന്വേഷണത്തിലാണ് ബിഷപ്പ് ഫ്രാങ്കോ മുളയ്ക്കലിന്‍റെ സ്വഭാവദൂഷ്യത്തെ കുറിച്ച് കൂടുതല് വിവരങ്ങള് അന്വേഷണ സംഘത്തിന് ലഭിച്ചത്. ജലന്ധറിലെ മഠത്തില്‍വെച്ച് ബിഷപ്പ് കയറി പിടിച്ചതായി സഭ വിട്ട കന്യാസ്ത്രീമാരിലൊരാള് മൊഴി നല്‍കി. ബിഷപ്പ് ബലമായി ആലിംഗനം ചെയ്തതതിനെ തുടര്‍ന്നാണ് മറ്റൊരു കന്യാസ്ത്രീ തിരുവസ്ത്രം ഉപേക്ഷിച്ചത്. ഇത് മറ്റ് മറ്റ് കന്യാസ്ത്രീകളും സ്ഥിരീകരിച്ചിട്ടുണ്ട്.\nജലന്ധര് രൂപതയിലെ പാസ്റ്ററല് സെന്ററില് നിന്ന് നടത്തിയ മൊഴിയെടുപ്പില് ആണ് നിര്‍ണായക വിവരങ്ങള് ലഭിച്ചത്. കന്യാസ്ത്രീകള്‍ക്ക് വേണ്ടി ബിഷപ്പ് ആവിഷ്‌കരിച്ച ‘ഇടയനോടൊപ്പം ഒരു ദിവസം’ എന്ന പരിപാടിയില് നടന്ന കാര്യങ്ങളും കന്യാസ്ത്രീകള് പോലീസിനോട് വിശദീകരിച്ചു. ഈ പരിപാടിക്കിടെയും ബിഷപ്പ് കന്യാസ്ത്രീകളോട് മോശമായി പെരുമാറിയെന്നും മൊഴയിലുണ്ട്.\n2014 ല് ആയിരുന്നു ബിഷപ്പ് ഫ്രാങ്കോ മുളയ്ക്കലിന്റെ നേതൃത്വത്തില് ഇടയനോടൊപ്പം ഒരു ദിവസം എന്ന പരിപാടി ആവിഷ്‌കരിക്കുന്നത്. ജലന്ധര് രൂപതയിലെ മിഷനറീസ് ഓഫ് ജീസസ് കേന്ദ്രത്തില് കന്യാസ്ത്രീകള്‍ക്കുള്ള പ്രാര്‍ത്ഥനായജ്ഞം എന്ന രീതിയില് ആയിരുന്നു ഇത്. മാസത്തില് ഒരിക്കല് എന്ന രീതിയില് ആയിരുന്നു ഇത് ആവിഷ്‌കരിച്ചിരുന്നത്. പകല് സമയങ്ങളില് മാത്രമല്ല, രാത്രിയില് പോലും ബിഷപ്പ് കന്യാസ്ത്രീകളെ തന്റെ മുറിയിലേക്ക് വിളിപ്പിക്കാറുണ്ടായിരുന്നു എന്നാണ് ഇപ്പോള് ലഭിച്ചിട്ടുള്ള മൊഴി. ബിഷപ്പില് നിന്ന് പലതവണ മോശം അനുഭവങ്ങള് ഉണ്ടായിട്ടുള്ളതായും കന്യാസ്ത്രീകളില് ചിലര് മൊഴി നല്‍കിയിട്ടുണ്ട്.\nതുടര്‍ച്ചയായ അതിക്രമങ്ങള്‍ക്കൊടുവില് ഗത്യന്തരമില്ലാതെയാണ് കന്യാസ്ത്രീപട്ടം ഉപേക്ഷിച്ചതെന്ന് കന്യാസ്ത്രീകള് അന്വേഷണ സംഘത്തോട് വ്യക്തമാക്കി. കേസുമായി ബന്ധപ്പെട്ട് ഭഗല്‍പൂര് ബിഷപ്പ് കുര്യന് വലിയകണ്ടത്തിലിന്‍റെ മൊഴിയെടുക്കാനും തീരുമാനമായി. ബിഷപ്പിനെതിരായ കന്യാസ്ത്രീയൂടെ ലൈംഗിക പരാതി വത്തിക്കാന് പ്രതിനിധിക്ക് കൈമാറിയത് ഭഗല്‍പൂര് ബിഷപ്പാണെന്ന് തിരിച്ചറിഞ്ഞിട്ടുണ്ട്.\nബിഷപ്പിനെതിരെ വ്യക്തമായ തെളിവുകള് ഉണ്ടായിട്ടും അന്വേഷണം മന്ദഗതിയിലാണ്.\nബിഷപ്പ് ഫ്രാങ്കോ മുളയ്ക്കലിനെ കേരളത്തിലേക്ക് വിളിച്ചുവരുത്തി ചോദ്യം ചെയ്യാന് അന്വേഷണ സംഘം ഇതുവരെയും തയ്യാറായിട്ടില്ല. കേസില് നിര്‍ണായക കാര്യങ്ങള് കണ്ടെത്തണമെങ്കില് ബിഷപ്പിനെ ചോദ്യം ചെയ്യണമെന്നാണ് പോലീസിന്റെ ആവശ്യം. ജലന്ധറില് വെച്ച് ബിഷപ്പ് ഫ്രാങ്കോ മുളയ്ക്കല് നല്‍കിയ മൊഴില് നിരവധി പൊരുത്തക്കേടുകള് ഉണ്ടായിരുന്നു. ഇത് ബിഷപ്പിനെതിരായ തെളിവുകളെ സാധൂകരിക്കുന്നതാണ്. പരാതി നല്‍കിയിട്ടും അന്വേഷണം വൈകുന്നത് ചൂണ്ടിക്കാട്ടി കന്യാസ്ത്രീയുടെ ബന്ധുക്കള് തിങ്കളാഴ്ച്ച ഹൈക്കോടതിയെ സമീപിക്കും.


2020ല് തിളങ്ങിയ ഇന്ത്യന് വനിതാ അത്‌ലറ്റുകള് | International Women's Day 2021: Women Athletes Who Made India Proud in 2020 - Malayalam BoldSky\nകായിക മേഖലയില് ഇന്ത്യന് വനിതാ താരങ്ങള് ചുവടുറപ്പിക്കാന് തുടങ്ങിയിട്ട് ഏറെക്കാലമായിട്ടില്ല. എന്നാല് ഇന്ന് കായിക മേഖലയില് സ്ത്രീ പ്രാതിനിധ്യം വര്‍ധിച്ചുവരുന്നുമുണ്ട്. ഇന്ത്യയില് നിന്ന് ലോകം അറിയുന്ന നിരവധി വനിതാ അത്‌ലറ്റുകള് വര്‍ഷാവര്‍ഷം ഉയര്‍ന്നുവരുന്നു. ടെന്നീസ്, ബാഡ്മിന്റണ്, ഗുസ്തി, ക്രിക്കറ്റ്, ബോക്‌സിംഗ് തുടങ്ങി വിവിധ മേഖലകളില് ഇന്ത്യന് സ്ത്രീകള് ഇതിനകം കഴിവു തെളിയിച്ചുകഴിഞ്ഞു.\nഅത്തരത്തില്, പോയവര്‍ഷം ഇന്ത്യയില് വാര്‍ത്താപ്രാധാന്യം നേടിയ ചില താരങ്ങളുണ്ട്. തങ്ങളുടെ കഴിവു കൊണ്ട് 2020 വര്‍ഷം മികച്ചതാക്കിയ അത്തരം താരങ്ങള് ഇതാ.\n2020 ജനുവരിയില് ഡബ്ല്യു.ടി.എ ഹൊബാര്‍ട്ട് ഇന്റര്‍നാഷണലില് ഡബിള്‍സ് കിരീടം നേടിയത് സാനിയ മിര്‍സയാണ്. കനത്ത പോരാട്ടത്തിനൊടുവിലാണ് രണ്ടാം സീഡായ ഷൗയി പെങിനെയും ഷുവായ് സാങ്ങിനെയും പരാജയപ്പെടുത്തി മിര്‍സയും പങ്കാളിയായ നാദിയ കിച്ചെനോക്കും വനിതാ ഡബിള്‍സ് കിരീടം ചൂടിയത് (6-4, 6-4).\nഒരു വിദേശ ക്ലബ്ബുമായി കരാര് നേടിയ ആദ്യ ഇന്ത്യന് വനിതാ ഫുട്‌ബോള് കളിക്കാരിയാണ് ബാലാദേവി. സ്‌കോട്ടിഷ് ഫുട്‌ബോള് ഭീമന്മാരായ റേഞ്ചേഴ്‌സ് എഫ്.സിയുമായി ജനുവരിയിലാണ് കരാര് ഒപ്പുവച്ച് 10ാം നമ്പര് ജേഴ്‌സി നേടിയത്. ബാലാദേവി മണിപ്പൂര് പോലീസ് ഡിപ്പാര്‍ട്ട്മെന്റില് സേവനമനുഷ്ഠിക്കുന്നു.\n2020 സെപ്റ്റംബറില് ടോക്കിയോ ഒളിമ്പിക്‌സിന് യോഗ്യത നേടുന്ന ആദ്യത്തെ ഇന്ത്യന് ഗുസ്തിക്കാരിയാണ് 25 കാരിയായ വിനേഷ് ഫോഗാട്ട്. കസാക്കിസ്ഥാനിലെ നൂര്-സുല്‍ത്താനില് നടന്ന ലോക റെസ്ലിംഗ് ചാമ്പ്യന്‍ഷിപ്പിന്റെ റീപാക്കേജ് റൗണ്ടില് ലോക ഒന്നാം നമ്പര് താരമായ സാറാ ആന് ഹില്‍ഡെബ്രാന്‍ഡിനെ 8-2 ന് തോല്‍പിച്ചാണ് വിനേഷ് ഒളിമ്പിക് ബര്‍ത്ത് നേടിയത്. കോമണ്‍വെല്‍ത്ത് ഗെയിംസില് ഇതിനകം രണ്ട് സ്വര്‍ണ്ണ മെഡലുകള് വിനേഷ് നേടിയിട്ടുണ്ട്. ഒന്ന് 2014 ലും മറ്റൊന്ന് 2018 ലും. 2018 ലെ ഏഷ്യന് ഗെയിംസില് സ്വര്‍ണ്ണവും കഴിഞ്ഞ വര്‍ഷം ലോക ചാമ്പ്യന്‍ഷിപ്പില് വെങ്കലവും നേടി.\nബാസലില് നടന്ന ലോക ചാമ്പ്യന്‍ഷിപ്പ് നേടി മാനസി ജോഷി എല്ലാവരുടെയും ശ്രദ്ധ പിടിച്ചുപറ്റി. ടൈം മാഗസിന്റെ 'നെക്സ്റ്റ് ജനറേഷന് ലീഡര്' ആയി ഒരു പാരാ അത്ലറ്റ് ആയ അവര് പ്രത്യക്ഷപ്പെട്ടു. ഫോബ്സ് ഇന്ത്യ സെല്‍ഫ് മെയ്ഡ് വുമണ് 2020 ലിസ്റ്റിലും മാനസി ജോഷി ഇടം നേടിയിട്ടുണ്ട്.\nകൊളോണ് ബോക്‌സിംഗ് ലോകകപ്പില് സ്വര്‍ണം നേടിയ മൂന്ന് ഇന്ത്യക്കാരില് ഒരാളാണ് മനീഷ മൗണ്. രണ്ട് തവണ എ.ഐ.ബി.എ വനിതാ യൂത്ത് വേള്‍ഡ് ചാമ്പ്യനായ സാക്ഷി ചൗധരിയെ പരാജയപ്പെടുത്തിയാണ് ഫെതര്‍വെയ്റ്റ് വിഭാഗത്തില് (57 കിലോഗ്രാം) മനീഷ വിജയിയായത്.\nInternational Women's Day 2021: Women Athletes Who Made India Proud in 2020\nSeveral Indian women athletes have grabbed the headlines in 2020 -ayear of uncertainty. Here are the women athletes who made India proud in 2020.


സഊദിവത്ക്കരണ തീരുമാനങ്ങളില് മാറ്റംവരുത്താന് സാധ്യതയില്ലെന്ന് തൊഴില് സഹമന്ത്രി • Suprabhaatham\nസഊദിവത്ക്കരണ തീരുമാനങ്ങളില് മാറ്റംവരുത്താന് സാധ്യതയില്ലെന്ന് തൊഴില് സഹമന്ത്രി\nFebruary 14, 2018 | 12:43 pm IST\nജിദ്ദ: സഊദിവത്ക്കരണ തീരുമാനങ്ങളില് മാറ്റംവരുത്താന് സാധ്യതയില്ലെന്ന് സൂചന നല്‍കി സഊദി തൊഴില് സഹമന്ത്രി രംഗത്ത്. സ്വദേശികളെ തൊഴിലുടമകളാകാന് മന്ത്രാലയം പദ്ധതിയിടുന്നതായി ഡെപ്യൂട്ടി തൊഴില് മന്ത്രി അഹ്മദ് അല് ഹുമൈദാന് പറഞ്ഞു.\nഅടുത്ത രണ്ടാഴ്ച കൊണ്ട് സഊദി യുവാക്കളെ സംരംഭകരാക്കാന് പ്രാപ്തരാക്കുന്ന തംകീന് എന്ന പേരില് പുതിയ പദ്ധതി നടപ്പില് വരുത്തും. ഇതിന്റെ ഭാഗമായി സ്വദേശികള്‍ക്ക് സഊദിയില് സ്ഥാപനങ്ങള് ആരംഭിക്കാന് പത്ത് ലക്ഷം റിയാല് വരെ ലോണ് അനുവദിക്കുമെന്ന് തൊഴില് മന്ത്രാലയം അറിയിച്ചു.\nപുതിയ മേഖലകള് സഊദിവല്‍ക്കരിക്കുന്ന സാഹചര്യത്തിലാണ് ഈ മേഖലകളിലേക്ക് സ്വദേശികളെ ആകര്‍ഷിക്കാന് പുതിയ പദ്ധതി വഴി ലക്ഷ്യമിടുന്നത്.\nതൊഴില്‍വി വിപണിയില് നിന്ന് ചില സ്ഥാപനങ്ങള് അപ്രത്യക്ഷരാകുന്നത് തങ്ങളെ പ്രയാസപ്പെടുത്തുന്നില്ലെന്നും ഒരു കൂട്ടര് പോയാല് മറ്റൊരു കൂട്ടര് ആ സ്ഥാനത്ത് വരുമെന്നും മന്ത്രി പറഞ്ഞു.\nപുതിയ മേഖലകള് സ്വദേശിവല്‍ക്കരിക്കുമ്പോള് നിലവിലുള്ള പല സ്ഥാപനങ്ങളും ഇല്ലാതായെക്കാം. എന്നാല് ഇതുവഴി സ്വദേശികള്‍ക്ക് പുതിയ അവസരങ്ങള് ലഭിക്കുകയാണെന്ന് മന്ത്രി ചൂണ്ടിക്കാട്ടി.\nസെപ്തംബര് പതിനൊന്ന് മുതലാണ് പന്ത്രണ്ട് മേഖലകളില് സമ്പൂര്‍ണ സഊദിവല്‍ക്കരണം ആരംഭിക്കുന്നത്. വാച്ചുകള്, ഇലക്ട്രിക് സാധനങ്ങള്, ഇലക്ട്രോണിക് സാധനങ്ങള്, റെഡിമെയ്ഡ് വസ്ത്രങ്ങള്, വാഹനങ്ങള്, വാഹനങ്ങളുടെ സ്‌പെയര് പാര്‍ട്‌സുകള്, കണ്ണടകള്, മിഠായികള്,ഗൃഹോപകരണങ്ങള്, മെഡിക്കല് ഉപകരണങ്ങള്, കെട്ടിട നിര്‍മാണ സാമഗ്രികള്, കാര്‍പെറ്റ് എന്നിവ വില്‍ക്കുന്ന കടകളിലാണ് പുതുതായി സമ്പൂര്‍ണ സഊദിവല്‍ക്കരണം നടപ്പിലാക്കുന്നത്.


Chinese smartphone brands down; Big return for Samsung | ചൈനീസ് സ്മാർട്ട്‌ഫോൺ ബ്രാൻഡുകൾക്ക് ഇടിവ്; സാംസങിന് വമ്പൻ മടങ്ങി വരവ് - Malayalam Goodreturns\n» ചൈനീസ് സ്മാർട്ട്‌ഫോൺ ബ്രാൻഡുകൾക്ക് ഇടിവ്; സാംസങിന് വമ്പൻ മടങ്ങി വരവ്\nPublished: Saturday, July 25, 2020, 9:33 [IST]\nചൈനീസ് സ്മാർട്ട്‌ഫോൺ ബ്രാൻഡുകളുടെ ഓഹരി മൂല്യം 2020 ഏപ്രിൽ-മാർച്ച് പാദത്തിൽ 72 ശതമാനമായി കുറഞ്ഞു. ജനുവരി-മാർച്ച് കാലയളവിൽ ഇത് 81 ശതമാനമായിരുന്നു. പ്രധാനമായും ചൈനീസ് ബ്രാൻഡുകളായ ഷവോമി, ഓപ്പോ, വിവോ, റിയൽമീ തുടങ്ങിയ ബ്രാൻഡുകളാണ് ആളുകൾ ബഹിഷ്കരിച്ച് തുടങ്ങിയത്. രാജ്യത്ത് ചൈന വിരുദ്ധ വികാരം വളരുന്നതാണ് ചൈനീസ് സ്മാർട്ട്ഫോണുകൾക്ക് തിരിച്ചടിയായിരിക്കുന്നത്.\nകൌണ്ടർപോയിന്റ് റിസർച്ചിന്റെ കണക്കനുസരിച്ച്, 2020 ഏപ്രിൽ മുതൽ ജൂൺ വരെയുള്ള പാദത്തിൽ ഇന്ത്യയുടെ സ്മാർട്ട്‌ഫോൺ കയറ്റുമതി 51 ശതമാനം കുറഞ്ഞ് വെറും 18 ദശലക്ഷം യൂണിറ്റായി. കോവിഡ് -19 നെ നേരിടാൻ ഇന്ത്യൻ സർക്കാർ ഏർപ്പെടുത്തിയ രാജ്യവ്യാപക ലോക്ക്ഡൌൺ ആണ് ഇതിന് കാരണം. ഏപ്രിൽ മാസത്തിൽ കയറ്റുമതി പൂജ്യമാണെന്ന് കൌണ്ടർപോയിന്റ് റിസർച്ച് വ്യക്തമാക്കി. ഇന്ത്യയുടെ സ്മാർട്ട്‌ഫോൺ ഉപയോഗ അടിത്തറ ആദ്യമായി അര ബില്യൺ കടന്നതായും റിപ്പോർട്ട് വെളിപ്പെടുത്തി.\nചൈനീസ് ബ്രാൻഡുകളുടെ വിഹിതം ഈ പാദത്തിൽ ഇടിഞ്ഞപ്പോൾ, പ്രാദേശിക ഉൽപ്പാദനം, ഗവേഷണ-വികസന പ്രവർത്തനങ്ങൾ, പണത്തിന് ആകർഷകമായ മൂല്യങ്ങൾ എന്നിവ ഉപയോക്താക്കൾക്ക് തിരഞ്ഞെടുക്കാൻ വളരെ കുറച്ച് ഓപ്ഷനുകൾ മാത്രമേ നൽകുന്നുള്ളൂവെന്ന് കൌണ്ടർപോയിന്റ് റിസർച്ചിലെ റിസർച്ച് അനലിസ്റ്റ് ശിൽപി ജെയിൻ പറഞ്ഞു.\nചൈന വിരുദ്ധ വികാരം സാംസങ് പോലുള്ള ബ്രാൻഡുകൾക്കും പ്രാദേശിക ഇന്ത്യൻ ബ്രാൻഡുകളായ മൈക്രോമാക്സ്, ലാവ എന്നിവയ്ക്കും വിപണി വിഹിതം തിരിച്ചുപിടിക്കാനുള്ള അവസരമാണ് നൽകിയത്. കൂടാതെ, വളരെ താങ്ങാനാവുന്ന4ജി ആൻഡ്രോയിഡ് സ്മാർട്ട്‌ഫോണുകൾ കൊണ്ടുവരുന്നതിനുള്ള ജിയോ-ഗൂഗിളിന്റെ പങ്കാളിത്തവും ജെയിൻ കൂട്ടിച്ചേർത്തു. ഡിമാൻഡും വിതരണ പരിമിതികളുമാണ് ഈ പാദത്തെ തകർത്തത്.\nജൂൺ മാസത്തോടെ വിപണി സാധാരണ നിലയിലേക്ക് മടങ്ങാൻ തുടങ്ങുകയാണെന്ന് ഏജൻസി അറിയിച്ചു. കൊവിഡ് -19നെ തുടർന്നുള്ള 40 ദിവസത്തെ ഉൽപാദനവും രാജ്യവ്യാപകമായ ലോക്ക്ഡൌണും കാരണം സ്മാർട്ട്‌ഫോണുകളുടെ വിൽപ്പനയും ഇല്ലാതാക്കിയെന്ന് കൌണ്ടർപോയിന്റ് റിസർച്ചിലെ സീനിയർ റിസർച്ച് അനലിസ്റ്റ് പ്രാചിർ സിംഗ് പറഞ്ഞു.\nനിർമ്മാണ ഫാക്ടറികൾ ഏപ്രിലിൽ അടച്ചുപൂട്ടി മെയ് മാസത്തിൽ പ്രവർത്തനം ആരംഭിച്ചു, ഇത് ചില നിർമ്മാതാക്കൾക്ക് വിതരണക്ഷാമം ഉണ്ടാക്കി. എന്നാൽ ഓൺലൈൻ ചാനൽ വിഹിതം എക്കാലത്തെയും ഉയർന്ന നിലയിലെത്തി, ഇത് വിൽപ്പനയുടെ 45% വരും, ഇത് രണ്ടാം പാദ റെക്കോർഡാണ്. കോൺ‌ടാക്റ്റ്ലെസ് വാങ്ങലുകൾ‌ക്കും സാമൂഹിക അകലം പാലിക്കുന്നതിനും ഉപയോക്താക്കൾ മുൻ‌ഗണന നൽകിയതിന്റെ സൂചനയാണിത്.\n350 ദശലക്ഷത്തിലധികം ഫീച്ചർ ഫോൺ ഉപയോക്താക്കളാണ് ഇന്ത്യയിലുള്ളത്. 2020 ലെ രണ്ടാം പാദത്തിൽ 68 ശതമാനം ഇടിവാണ് ഫീച്ചർ ഫോൺ വിപണിയെ ബാധിച്ചത്. 2020ലെ രണ്ടാം പാദത്തിൽ 29 ശതമാനം ഷെയറുമായി ഷവോമി ഇന്ത്യൻ സ്മാർട്ട്‌ഫോൺ വിപണിയിൽ മുന്നിട്ടുനിന്നപ്പോൾ സാംസങ് വിഹിതം ഒരു ശതമാനം ഉയർന്ന് 26 ശതമാനമായി. വിവോയെ രണ്ടാം സ്ഥാനത്ത് നിന്ന് പിന്തള്ളി. കഴിഞ്ഞ രണ്ട് വർഷത്തിനിടയിലെ സാംസങിന്റെ ഏറ്റവും ഉയർന്ന വിപണി വിഹിതമാണിത്.\nRead more about: smartphone china samsung ചൈന സാംസങ് മൊബൈൽ\nChinese smartphone brands down; Big return for Samsung | ചൈനീസ് സ്മാർട്ട്‌ഫോൺ ബ്രാൻഡുകൾക്ക് ഇടിവ്; സാംസങിന് വമ്പൻ മടങ്ങി വരവ്\nShare price of Chinese smartphone brands fell to 72 percent in the April-March quarter of 2020. Read in malayalam.\nStory first published: Saturday, July 25, 2020, 9:33 [IST]


Director Aashiq Abu explains why he backed off from Variyamkunnan movie | വാരിയംകുന്നനിൽ നിന്നുളള പിന്മാറ്റം സംഘപരിവാറിനെ പേടിച്ചാണോ? മറുപടി നൽകി ആഷിഖ് അബു - Malayalam Oneindia\nപൃഥിരാജിനും ആഷിക് അബുവിനും വാഴപ്പിണ്ടി ജ്യൂസ്, വാരിയംകുന്നനിലെ പിന്മാറ്റത്തിൽ ട്രോളി ടി സിദ്ദിഖ്\n41 min ago മെസിക്കും ബാഴ്സിലോണ വിടാൻ താത്പര്യമില്ലായിരുന്നു; ബിജെപി വിട്ടതിൽ പ്രതികരിച്ച് ബാബുൾ സുപ്രിയോ\nPublished: September22021, 22:05 [IST]\nകൊച്ചി: വാരിയംകുന്നന് സിനിമയില് നിന്ന് സംവിധായകന് ആഷിഖ് അബുവും നടന് പൃഥ്വിരാജും പിന്‍മാറിയത് സിനിമയ്ക്ക് അകത്തും പുറത്തും വലിയ ചര്‍ച്ച ആയിരിക്കുകയാണ്. മലബാര് ലഹളയുടെ നേതാവ് വാരിയംകുന്നത്ത് കുഞ്ഞഹമ്മദ് ഹാജിയുടെ ജീവിതം പറയുന്ന സിനിമയെ കുറിച്ചുളള പ്രഖ്യാപനം വലിയ കോലാഹലം സൃഷ്ടിച്ചിരുന്നു.\nനിര്‍മ്മാതാക്കളുമായുളള തര്‍ക്കത്തെ തുടര്‍ന്നാണ് സിനിമയില് നിന്ന് പിന്മാറുന്നത് എന്ന് ആഷിഖ് അബു കഴിഞ്ഞ ദിവസം വ്യക്തമാക്കിയിരുന്നു. എന്നാല് സംഘപരിവാര് സമ്മര്‍ദ്ദത്തിന് വഴങ്ങിയതാണ് എന്നാണ് ആക്ഷേപം. അതിന് മറുപടി നല്‍കി ആഷിഖ് അബു രംഗത്ത് എത്തിയിരിക്കുകയാണ്.\nപൃഥ്വിരാജും ആഷിഖ് അബുവും ആദ്യമായി ഒരുമിക്കുന്ന ചിത്രമായി 2020ലാണ് വാരിയംകുന്നന് എന്ന പ്രൊജക്ട് പ്രഖ്യാപിക്കുന്നത്. മലബാര് കലാപം ഹിന്ദുവിരുദ്ധ കലാപമായിരുന്നുവെന്നും വാരിയംകുന്നത്ത് കുഞ്ഞഹമ്മദ് ഹാജി ഹിന്ദു വിരുദ്ധനായിരുന്നു എന്നും വാദിക്കുന്ന സംഘപരിവാര് നേതാക്കളും അണികളും ഇതോടെ ആഷിഖ് അബുവിനും പൃഥ്വിരാജും നേര്‍ക്ക് തിരിഞ്ഞു. ചരിത്രത്തെ വളച്ചൊടിക്കാനും വാരിയംകുന്നനെ മഹാനാക്കി ചിത്രീകരിക്കാനും ശ്രമിക്കുന്നു എന്ന് ആരോപിച്ചായിരുന്നു സൈബര് ആക്രമണം.\nആഷിഖ് അബു ഇടതുപക്ഷ നിലപാടുകളോട് അനുഭാവം പ്രകടിപ്പിക്കുന്ന ആള് എന്ന നിലയ്ക്ക് നേരത്തെ പല വട്ടവും സൈബര് ആക്രമണത്തിന് വിധേയമായിട്ടുളളതാണ്. പൃഥ്വിരാജ് ലക്ഷദ്വീപ് വിഷയത്തിലെടുത്ത നിലപാടിന്റെ പേരിലും വാരിയംകുന്നന് സിനിമയുടെ പേരിലുമാണ് സംഘപരിവാര് അണികളുടെ സൈബര് ആക്രമണത്തിന് വിധേയനായത്. ബിജെപി നേതാക്കളടക്കം പൃഥ്വിരാജിന് എതിരെ രംഗത്ത് വന്നു.\nആഷിഖ് അബുവിന്റെയും പൃഥ്വിരാജിന്റെയും വാരിയംകുന്നനെ വെല്ലുവിളിച്ച് കൊണ്ട് സംഘപരിവാര് അനുകൂലിയായ സംവിധായകന് അലി അക്ബറും സിനിമ പ്രഖ്യാപിച്ചു. 1921ലെ മലബാര് ലഹളയെ കുറിച്ചുളള ചിത്രം വാരിയംകുന്നന് യഥാര്‍ത്ഥത്തില് ആരായിരുന്നു എന്ന് തുറന്ന് കാണിക്കുമെന്ന് പ്രഖ്യാപിച്ച് കൊണ്ടായിരുന്നു അലി അക്ബറിന്റെ നീക്കം. പിടി കുഞ്ഞുമുഹമ്മദ് അടക്കമുളളവരും വാരിയംകുന്നനെ കുറിച്ച് സിനിമ പ്രഖ്യാപിച്ചിട്ടുണ്ട്.\nആഷിഖ് അബുവിന്റെ വാരിയംകുന്നന് അടക്കം മലബാര് കലാപം പ്രമേയമാക്കി നാല് ചിത്രങ്ങളായിരുന്നു ഒരുങ്ങേണ്ടിയിരുന്നത്. എന്നാല് വാരിയംകുന്നന് 2020ല് പ്രഖ്യാപിച്ചതിന് ശേഷം സിനിമയെ കുറിച്ച് മറ്റ് വിവരങ്ങളൊന്നും പുറത്ത് വന്നിരുന്നില്ല. പൃഥ്വിരാജ് സിനിമയില് നിന്നും പിന്മാറുന്നതായുളള അഭ്യൂഹങ്ങള് നേരത്തെ വന്നിരുന്നു. എന്നാല് കഴിഞ്ഞ ദിവസം ആഷിഖ് അബു തന്നെ ഈ ചിത്രത്തില് നിന്നും പിന്മാറുന്നുവെന്നും നിര്‍മ്മാതാക്കളുമായുളള അഭിപ്രായ വ്യത്യാസമാണ് കാരണം എന്ന് അറിയിക്കുകയുമായിരുന്നു.\nആഷിഖിന്റെയും പൃഥ്വിരാജിന്റെയും പിന്മാറ്റം സോഷ്യല് മീഡിയയില് വലിയ ചര്‍ച്ചയായിരുന്നു. ഇരുവര്‍ക്കും എതിരെ പ്രതിഷേധവും വിമര്‍ശനവും പരിഹാസവും ഉയര്‍ന്നു. സംഘപരിവാറിനെ ഭയന്നാണ് സിനിമയില് നിന്നുളള പിന്മാറ്റം എന്നതാണ് പ്രധാനമായും ഉയര്‍ന്ന വിമര്‍ശനം. വാരിയംകുന്നന് അടക്കമുളള നേതാക്കളെ സ്വാതന്ത്ര സമരത്തിലെ രക്തസാക്ഷികളുടെ പട്ടികയില് നിന്നടക്കം നീക്കം ചെയ്യാനുളള ശ്രമം നടക്കവേ വിവാദം ഭയന്നാണ് പിന്മാറ്റം എന്നും ആരോപണം ഉയര്‍ന്നു.\nഎന്നാല് അത്തരം വാര്‍ത്തകളെല്ലാം തെറ്റാണെന്ന് ആഷിക് അബു പറയുന്നു. നിര്‍മ്മാതാക്കളുമായുളള പ്രൊഫഷണല് പ്രശ്‌നങ്ങളാണ് സിനിമയില് നിന്നും പിന്മാറാനുളള കാരണം. വലിയ ബജറ്റില് ഒരുങ്ങുന്ന ചിത്രത്തില് നിന്നും പിന്മാറുന്നത് ഏറെ നാളായി ചര്‍ച്ച ചെയ്ത് വരികയായിരുന്നു. ആ തീരുമാനം പൊടുന്നനെ എടുത്തത് അല്ലെന്നും ആഷിഖ് അബു പറയുന്നു. സംഘപരിവാര് നടത്തുന്ന പ്രതിഷേധങ്ങളുമായി ഈ തീരുമാനത്തിന് ബന്ധം ഇല്ലെന്നും ആഷിഖ് പറഞ്ഞു.\nവാരിയംകുന്നന് എന്ന സിനിമയുടെ പ്രീ പ്രൊഡക്ഷന് ജോലികള് ഏകദേശം എട്ട് വര്‍ഷങ്ങള്‍ക്ക് മുന്‍പ് ആരംഭിച്ചതാണ്. അന്‍വര് റഷീദ് ആയിരുന്നു ചിത്രം സംവിധാനം ചെയ്യേണ്ടിയിരുന്നത്. വാരിയംകുന്നനെ അവതരിപ്പിക്കാനായി അന്ന് തീരുമാനിച്ചിരുന്നത് തമിഴിലെ പ്രമുഖ നടന് ആയിരുന്നുവെന്നും ആഷിഖ് അബു പറഞ്ഞു. ട്രാന്‍സ് പുറത്ത് ഇറങ്ങിയതിന് ശേഷം വാരിയംകുന്നനില് നിന്ന് അന്‍വര് റഷീദ് ഒഴിവായി. അങ്ങനെ ആണ് താനും പൃഥ്വിരാജും വാരിയംകുന്നനിലേക്ക് എത്തുന്നത് എന്നും ആഷിഖ് അബു വ്യക്തമാക്കി.\nT siddhique criticizes Prithviraj and Aashiq Abu for quit from vaariyamkunnan movie\naashiq abu sangh parivar ആഷിക് അബു സംഘപരിവാർ\nDirector Aashiq Abu explains why he backed off from Variyamkunnan movie\nStory first published: Thursday, September 2, 2021, 22:05 [IST]


കോവിഡ്-19; കെ.എസ്.ഇ.ബി ജീവനക്കാർ ഒരുമാസത്തെ ശമ്പളം ദുരിതാശ്വാസനിധിയിലേക്ക് നൽകണം: മന്ത്രി : covid-19: electricity minister asked the KSEB staff to donate one month salary to CMDRF\nCovid 19 Electricity Minister Asked The Kseb Staff To Donate One Month Salary To Cmdrf\nകഴിഞ്ഞ ദിവസം കാസർഗോഡ് ആശുപത്രികൾ യുദ്ധകാലാടിസ്ഥാനത്തിൽ സജ്ജീകരിക്കുന്നതിന് വൈദ്യുതി എത്തിക്കാൻ സാധിച്ചു\nMarch 29, 2020 06:27:06 pm\nതിരുവനന്തപുരം: മുഖ്യമന്ത്രിയുടെ അഭ്യർത്ഥന മാനിച്ച് എല്ലാ കെഎസ്ഇബി ജീവനക്കാരും ഒരു മാസത്തെ വേതനം മുഖ്യമന്ത്രിയുടെ ദുരിതാശ്വാസ നിധിയിലേക്ക് സംഭാവന നൽകണമെന്ന് വൈദ്യുതി മന്ത്രി എംഎം മണി അഭ്യർഥിച്ചു. ലോകത്തെയാകെ ബാധിച്ചിരിക്കുന്ന കോവിഡ്-19 സാഹചര്യത്തിൽ മാതൃകാപരമായി പ്രവർത്തിച്ച കെ.എസ്.ഇ.ബി യിലെ മുഴുവൻ ജീവനക്കാർക്കും ഹൃദയപൂർവം അഭിനന്ദനം അറിയിക്കുന്നതായി മന്ത്രി അറിയിച്ചു.\nഈ പ്രതിസന്ധിഘട്ടം തരണം ചെയ്യാൻ നമുക്കൊരുമിച്ച് ശ്രമിക്കണം. കഴിഞ്ഞ ദിവസം കാസർഗോഡ് ആശുപത്രികൾ യുദ്ധകാലാടിസ്ഥാനത്തിൽ സജ്ജീകരിക്കുന്നതിന് വൈദ്യുതി എത്തിക്കാൻ സാധിച്ചു. എല്ലാ വിഭാഗം ജനങ്ങൾക്കും ഈ സന്ദർഭത്തിൽ ആവശ്യമായ സേവനങ്ങളും കരുതലും നൽകാൻ മുഖ്യമന്ത്രിയുടെ നേതൃത്വത്തിൽ എല്ലാ സർക്കാർ സംവിധാനങ്ങളും പ്രസ്ഥാനങ്ങളും സംഘടനകളും നിരന്തരം പ്രയത്നിക്കുകയാണ്.ഈ സന്ദർഭത്തിൽ അവശ്യ സേവനമായ വൈദ്യുതി എല്ലായിടവും മുടക്കം കൂടാതെ എത്തിക്കേണ്ടതുണ്ട്.\nപ്രത്യേകിച്ച് ആശുപത്രികൾ, നിരീക്ഷണത്തിലുള്ളവരുടെ വീടുകൾ, കമ്യൂണിറ്റി കിച്ചണുകൾ, ഐസൊലേഷൻ കേന്ദ്രങ്ങൾ, തുടങ്ങിയവ. ഇതിന് ആവശ്യമായ പ്രവർത്തനങ്ങൾ തുടർച്ചയായി ചെയ്യുന്നതിന് ജീവനക്കാരെ നിയോഗിക്കുകയും എല്ലായിപ്പോഴും എല്ലായിടവും പകരക്കാരെ കരുതുകയും വേണം. ജീവനക്കാരുടെ സുരക്ഷിതത്വം ഉറപ്പാക്കി ഇക്കാര്യങ്ങളിൽ സർക്കാരിന്റെ നിർദ്ദേശങ്ങൾ പൂർണ്ണമായും പാലിച്ചാകണം പ്രവർത്തനങ്ങൾ. ഇത്തരത്തിൽ വൈദ്യുതി വിതരണം സംസ്ഥാനമാകെ തടസമില്ലാതെ നടത്തുന്നതിന് എല്ലാ ജീവനക്കാരുടെയും സഹകരണമുണ്ടാകണമെന്നും മന്ത്രി അഭ്യർഥിച്ചു.


Russia - Dark Web Story | സ്‌കൂളിൽ നിന്ന് വീട്ടിലേക്ക് മടങ്ങിയ ഏഴ് വയസ്സുകാനെ തട്ടിക്കൊണ്ടുപോയി വീടിന്റെ ഭൂഗർഭ അറിയിലിട്ട് പീഡിപ്പിച്ചത് 52 ദിവസം; ഡാർക്ക് വെബ്ബിൽ നിന്ന് കിട്ടിയ സൂചനകൾ അനുസരിച്ച് പൊലീസും സൈനിക ഉദ്യോഗസ്ഥരും നടത്തിയത് കമാൻഡോ മോഡൽ ഓപ്പറേഷൻ; റഷ്യയിൽ നിന്ന് സൈക്കോ ത്രില്ലർ സിനിമകളെ വെല്ലുന്ന ഒരു രക്ഷാപ്രവർത്തനം - MarunadanMalayalee.com\nNovember 23, 202010:28 PM IST Permalink\nമോസ്‌കോ: ഹോളവുഡ് സൈക്കോ ത്രില്ലർ സിനിമകളോട് കിട പിടിക്കുന്ന ഒരു രക്ഷാപ്രവർത്തനത്തിന്റെ വാർത്തകളാണ് ഇപ്പോൾ റഷ്യയിൽ വൈറൽ ആയിരിക്കുന്നത്. സ്‌കൂളിൽനിന്ന് വീട്ടിലേക്ക് മടങ്ങവേ തട്ടിക്കൊണ്ടപോകപ്പെട്ട് വീടിന്റെ ഭൂഗർഭ അറിയിലിട്ട് പീഡിപ്പിച്ചത് 52 ദിവസം പീഡിപ്പിക്കപ്പെട്ട ബാലനെയാണ് ഇവിടെ പൊലീസ് സൈന്യവും ചേർന്ന് അതിവിദഗധ്മായ ഓപ്പറേഷനിലൂടെ മോചിപ്പിച്ചത്. ച്ചു. റഷ്യയിലെ വ്ളാദിമിർ മേഖലയിലെ മകാരിഗയിൽ വീടിന്റെ ഭൂഗർഭ അറയിൽനിന്നാണ് പ്രത്യേക ദൗത്യസംഘം കുട്ടിയെ രക്ഷപ്പെടുത്തിയത്. സംഭവത്തിൽ പ്രതിയായ ദിമിത്രി കോപിലോവിനെ(26) പൊലീസ് പിടികൂടി.\nസെപ്റ്റംബർ 28-ന് സ്‌കൂളിൽനിന്ന് വീട്ടിലേക്ക് മടങ്ങിയ ഏഴ് വയസ്സുകാരനെയാണ് ദിമിത്രി കോപിലോവ് തട്ടിക്കൊണ്ടുപോയത്. തുടർന്ന് തന്റെ വീട്ടിലെ രഹസ്യഅറയിൽ തടവിലാക്കി ലൈംഗിക ചൂഷണത്തിനിരയാക്കുകയായിരുന്നു. ദിവസങ്ങൾ നീണ്ട തടങ്കൽ ജീവിതത്തിനിടെ പ്രതി കുട്ടിയെ 'ബ്രെയിൻവാഷ്' ചെയ്തതായും പൊലീസ് ഉദ്യോഗസ്ഥർ പറഞ്ഞു. കുട്ടിയെ കാണാതായി ദിവസങ്ങൾ പിന്നിട്ടിട്ടും പൊലീസിന് ഒരു വിവരവും ലഭിച്ചിരുന്നില്ല. എന്നാൽ പ്രതി ഡാർക്ക് വെബ്ബിൽ നടത്തിയ ചില ഇടപെടലുകളാണ് സംഭവത്തിൽ നിർണായകമായത്.\nകുട്ടിയെ ലൈംഗികാതിക്രമത്തിന് വിധേയമാക്കിയ ദിമിത്രി കോപിലോവ് ഇതേക്കുറിച്ച് ഡാർക്ക് വെബ്ബിലെ ചാറ്റുകളിൽ പ്രതിപാദിച്ചിരുന്നു. ഡാർക്ക് വെബ്ബിൽ സസൂക്ഷ്മം നിരീക്ഷണം നടത്തിയിരുന്ന അമേരിക്ക ഉൾപ്പെടെയുള്ള മറ്റു രാജ്യങ്ങളിലെ ഇന്റലിജൻസ് സംഘങ്ങളും ഇന്റർപോളും ഇക്കാര്യം റഷ്യൻ അന്വേഷണ ഉദ്യോഗസ്ഥരെ അറിയിച്ചു. പ്രതിയെ തിരിച്ചറിയാനും കുട്ടിയെ തടവിൽ പാർപ്പിച്ച സ്ഥലം മനസിലാക്കാനും ഇതിലൂടെ സാധിച്ചു.\nതുടർന്ന് പൊലീസും സൈന്യവും വൊളന്റിയർമാരും ചേർന്ന പ്രത്യേക സംഘമാണ് പ്രതിയുടെ വീട്ടിൽനിന്ന് കുട്ടിയെ മോചിപ്പിച്ചത്.ഇരുമ്പ് വാതിലും ജനലും തകർത്താണ് ഉദ്യോഗസ്ഥർ ഭൂഗർഭ അറയ്ക്കുള്ളിൽ പ്രവേശിച്ചത്. ഒരു കട്ടിലും ശബ്ദം പുറത്ത് കേൾക്കാതിരിക്കാനുള്ള സംവിധാനങ്ങളും രഹസ്യ അറയിലുണ്ടായിരുന്നു. ഭൂഗർഭ അറയിലാണ് കുട്ടിയെ തടവിൽപാർപ്പിച്ചിരുന്നതെങ്കിലും വീടിന്റെ മുകൾ നിലയിലായിരുന്നു പ്രതിയുടെ താമസം.\nപൊലീസും സൈനിക ഉദ്യോഗസ്ഥരും വൊളന്റിയർമാരുമടക്കം ആയിരക്കണക്കിന് ഉദ്യോഗസ്ഥരാണ് ഓപ്പറേഷനിൽ പങ്കെടുത്തതെന്നാണ് മാധ്യമങ്ങളുടെ റിപ്പോർട്ട്. ആയുധധാരികളായ ഉദ്യോഗസ്ഥർ പ്രതിയുടെ വീട് വളഞ്ഞ് നിമിഷങ്ങൾക്കകം രഹസ്യഅറയിലേക്കുള്ള വാതിൽ തകർത്ത് അകത്ത് പ്രവേശിക്കുകയായിരുന്നു. രക്ഷപ്പെടുത്തിയ കുട്ടിയെ ഉടൻതന്നെ വൈദ്യപരിശോധനയ്ക്ക് വിധേയനാക്കി. മാതാപിതാക്കളെ കണ്ടതോടെ ഏഴ് വയസ്സുകാരൻ സന്തോഷവാനായെന്നും മാനസികാരോഗ്യം വീണ്ടെടുക്കുന്നതിനായുള്ള പിന്തുണയും ചികിത്സയും ഇപ്പോഴും തുടരുകയാണെന്നും ഉദ്യോഗസ്ഥർ പ്രതികരിച്ചു.\nറഷ്യയെ തകർച്ചയിൽ നിന്ന് കരകയറ്റിയത് വ്ളാഡിമീർ പുടിൻ; വെള്ളാശേരി ജോസഫ് എഴുതുന്നു\nനൂറ്റാണ്ടിനുശേഷം റഷ്യയിൽ ചരിത്രം ആവർത്തിക്കുന്നോ? പുടിൻ റാസ്പുട്ടിന്റെ പുനർജ്ജന്മമോ?


ഒമേഗ3ഫാറ്റി ആസിഡുകൾ എന്തിന് ? : Deepika.com Fitness News\nഒമേഗ3കുറഞ്ഞാൽ...\nഹൃദയാരോഗ്യത്തിനു ഗുണകരമായ എച്ച്ഡിഎൽ എന്ന നല്ല കൊളസ്ട്രോളിന്‍റെ തോതു കൂട്ടുന്നതിന് ഒമേഗ3സഹായകം. ഡിഎച്ച്എ എന്ന ഒമേഗ3ഫാറ്റി ആസിഡ് ട്രൈ ഗ്ലിസറൈഡുകൾ എന്നറിയപ്പെടുന്ന രക്തത്തിലെ കൊഴുപ്പിന്‍റെ തോതു കുറയ്ക്കുന്നു. അങ്ങനെ ടോട്ടൽ കൊളസ്ട്രോൾ കുറയ്ക്കുന്നു.\nഉയർന്ന കൊളസ്ട്രോളും രക്തസമ്മർദവും കുറയ്ക്കുന്ന ഒമേഗ3ഫാറ്റി ആസിഡുകൾ ഹൃദയരോഗ സാധ്യതയും കുറയ്ക്കുന്നു. സ്ട്രോക്, ഹൃദയാഘാതം, ഹൃദയമിടിപ്പിൽ ക്രമവ്യതിയാനം തുടങ്ങിയവയ്ക്കുളള സാധ്യതയും കുറയ്ക്കുന്നു. തലച്ചോറിലേക്കുളള രക്തക്കുഴലുകളിൽ ചീത്ത കൊളസ്ട്രോൾ അടിഞ്ഞുകൂടി പ്ലേക് രൂപപ്പെടുന്നതും രക്തം കട്ടപിടിക്കുന്നതും തടയുന്നു. ധമനികളുടെ കട്ടികൂടി ഉൾവ്യാസം കുറയുന്ന ആർട്ടീരിയോ സ്ളീറോസിസ് എന്ന രോഗം തടയുന്നതിനും ഒമേഗ3സഹായകം. പ്രമേഹനിയന്ത്രണത്തിനും ഒമേഗ3ഒരു പരിധിവരെ സഹായകം.\nസന്ധികളിൽ നീരും വേദനയുമുണ്ടാക്കുന്നതാണ് റുമാറ്റോയ്ഡ് ആർത്രൈറ്റിസ്. ഒമേഗ3ഫാറ്റി ആസിഡുകൾ റുമാറ്റോയ്ഡ് ആർത്രൈറ്റിസ് ലക്ഷണങ്ങളുടെ തീവ്രത കുറയ്ക്കുന്നതായി പഠനങ്ങൾ പറയുന്നു.\nശരീരത്തിലെ കാൽസ്യത്തിന്‍റെ തോതു കൂട്ടുന്നതിനും എല്ലുകളുടെ കരുത്തു മെച്ചപ്പെടുത്തി ഓസ്റ്റിയോപൊറോസിസ് സാധ്യത കുറയ്ക്കുന്നതിനും ഒമേഗ3സഹായകമെന്നു ചില പഠനങ്ങൾ സൂചന നല്കുന്നു. ഡിപ്രഷന്‍റെ (വിഷാദരോഗം)തോതു കുറയ്ക്കുന്നതിനും ഒമേഗ3ഫാറ്റി ആസിഡുകൾ ഗുണകരമെന്നു ഗവേഷകർ.\nപ്രായമാകുന്നതോടെ കണ്ണുകളെ ബാധിക്കുന്ന മാകുലാർ ഡീജനറേഷൻ എന്ന രോഗാവസ്ഥയുടെ തീവ്രത കുറയ്ക്കുന്നതിനും ഒമേഗ3ഡയറ്റ് സഹായകം.\nവിവിധ ജീവിതശൈലീരോഗങ്ങൾക്കു മരുന്നുകഴിക്കുന്നവർ അത് പൂർണമായും ഒഴിവാക്കിയശേഷം ഒമേഗ3ഡയറ്റ് (ആഹാരക്രമം) മാത്രം ശീലമാക്കുന്നതും നല്ലതല്ല. ഇക്കാര്യത്തിൽ ചികിത്സകന്‍റെ നിർദേശങ്ങൾ കൃത്യമായി പാലിക്കണം. സ്വയംചികിത്സ പാടില്ലെന്നു ചുരുക്കം. ഒമേഗ3ശ്വാസനാളത്തിലെ നീർവീക്കം കുറയ്ക്കുന്നതിനാൽ ആസ്്ത്്മ പ്രശ്നങ്ങൾ കുറയ്ക്കുന്നു. ആൽസ്ഹൈമേഴ്സ്, ഡിമെൻഷ്യ തുടങ്ങിയ ഓർമസംബന്ധമായ ആരോഗ്യപ്രശ്നങ്ങൾക്കുളള സാധ്യത കുറയ്ക്കുന്നതിനും ഒമേഗ3സഹായകമെന്നു ചില പഠനങ്ങൾ പറയുന്നു.\nഒമേഗ3ഫാറ്റി ആസിഡുകൾ മൂത്രത്തിൽ കാൽസ്യം ഓക്സലേറ്റ് കല്ലുകൾ രൂപപ്പെടുന്നതു തടയുന്നതായി പഠനങ്ങളുണ്ട്. ഹൃദയം, തലച്ചോറ് എന്നിവയുടെ ആരോഗ്യത്തിന് ഒഴിച്ചുകൂടാനാകാത്ത പോഷകമാണ് ഒമേഗ3ഫാറ്റി ആസിഡുകൾ. കാൻസർ, സന്ധിവാതം എന്നിവ തടയുന്നതിനും ഒമേഗ3സഹായകം. ഗർഭിണികൾക്കു മതിയായ തോതിൽ ഒമേഗ3ഫാറ്റി ആസിഡുകൾ ലഭ്യമായില്ലെങ്കിൽ കുഞ്ഞിന് കാഴ്ച, നാഡി സംബന്ധമായ പ്രശ്നങ്ങൾക്കുളള സാധ്യതയുണ്ടെന്നു വിദഗ്ധർ അഭിപ്രായപ്പെടുന്നു.\nഒമേഗ3അടങ്ങിയ ആഹാരം അമിതമാകരുത്. ചിലതരം കടൽമീനുകളിൽ പലപ്പോഴും മെർക്കുറി, പിസിബി, മറ്റു വിഷമാലിന്യങ്ങൾ തുടങ്ങിയവയുടെ ഉയർന്ന അളവിലുളള സാന്നിധ്യം ഗവേഷകർ കണ്ടെത്തിയിട്ടുണ്ട്. ഒമേഗ3ഫാറ്റി ആസിഡുകൾ അടങ്ങിയ എണ്ണകളും പരിപ്പുകളും അമിതമായി കഴിക്കുന്നതും നന്നല്ല.\nമീൻ കഴിക്കുന്നത് ആഴ്ചയിൽ രണ്ടു തവണയായി പരിമിതപ്പെടുത്തുന്നതാണ് ആരോഗ്യകരം; മീൻ കറിയാക്കി കഴിക്കുന്നതാണ് ഉചിതം.


injury-time derby goal gives lampard winning start - Malayalam MyKhel\n» പരിശീലക റോളിലും വരവറിയിച്ച് ലംപാര്‍ഡ്... ഇംഗ്ലീഷ് ചാംപ്യന്‍ഷിപ്പില് വിജയത്തുടക്കം\nUpdated: Saturday, August 4, 2018, 14:17 [IST]\nലണ്ടന്: ചെല്‍സിയുടെ മുന് ഇംഗ്ലീഷ് സ്റ്റാര് മിഡ്ഫീല്‍ഡര് ഫ്രാങ്ക് ലംപാര്‍ഡ് പരിശീലക റോളിലും വരവറിയിച്ചു. ഇംഗ്ലണ്ടിലെ രണ്ടാം ഡിവിഷന് ലീഗ് ക്ലബ്ബായ ഡെര്‍ബി കണ്‍ഡ്രിയിലാണ് 40 കാരനായ ലംപാര്‍ഡ് പരിശീലകനായി അരങ്ങേറ്റം കുറിച്ചത്.\nചാംപ്യന്‍ഷിപ്പ് ടൂര്‍ണമെന്റിലെ ഉദ്ഘാടന മല്‍സരത്തില് തന്നെ ഡെര്‍ബിയെ വിജയത്തിലെത്തിച്ചാണ് പരിശീലക റോളിലും ലംപാര്‍ഡ് മികവ് കാണിച്ചത്. സീസണിലെ ഉദ്ഘാടന മല്‍സരത്തില് റീഡിങിനെയാണ് ലംപാര്‍ഡ് പരിശീലിപ്പിക്കുന്ന ഡെര്‍ബി പരാജയപ്പെടുത്തിയത്.\nഒന്നിനെതിരേ രണ്ട് ഗോളുകള്‍ക്കായിരുന്നു ഡെര്‍ബിയുടെ വിജയം. ഒരു ഗോളിന് പിന്നില് നിന്നതിനു ശേഷമാണ് ഡെര്‍ബി രണ്ട് ഗോളുകളുമായി വിജയത്തിലേക്ക് മുന്നേറിയത്. കളിതീരാന് സെക്കന്‍ഡുകള് മാത്രം ബാക്കിനില്‍ക്കേ ഇഞ്ചുറിടൈമില് ടോം ലോറെന്‍സാണ് ഡെര്‍ബിയുടെ വിജയഗോള് നേടിയത്.\nRead more about: football frank lampard england football news ഫുട്‌ബോള് ഇംഗ്ലണ്ട്\nStory first published: Saturday, August 4, 2018, 14:13 [IST]


കാശ്മീരിൽ രണ്ടാം ദൗത്യത്തിനായി അമിത് ഷാ; ലാൽ ചൗക്കിൽ ചരിത്ര നിമിഷം പിറക്കുമോ? | BIG14NEWS\nHome All News കാശ്മീരിൽ രണ്ടാം ദൗത്യത്തിനായി അമിത് ഷാ; ലാൽ ചൗക്കിൽ ചരിത്ര നിമിഷം പിറക്കുമോ?\nകാശ്മീരിൽ രണ്ടാം ദൗത്യത്തിനായി അമിത് ഷാ; ലാൽ ചൗക്കിൽ ചരിത്ര നിമിഷം പിറക്കുമോ?\nവൻ പ്രതിഷേധങ്ങൾക്ക് കാരണമാകുമെന്ന് കരുതിയ കശ്മീർ വിഭജനം വളരെ തിടുക്കത്തില് പ്രതിബന്ധങ്ങളില്ലാതെ നടപ്പാക്കാൻ അമിത് ഷായ്ക്ക് സാധിച്ചു. ബിജെപിയുടെ വന് വിജയമായി ആഘോഷിക്കപ്പെടുന്ന കശ്മീര് ഇടപെടലിന്റെ രണ്ടാം ഭാഗത്തിന് അമിത് ഷാ ഒരുങ്ങുന്നുവെന്നാണ് പുതിയ വിവരം. കശ്മീരില് എല്ലായിടത്തും സ്വാതന്ത്ര്യദിനാഘോഷം ഇത്തവണ സംഘടിപ്പിക്കുക എന്നതാണ് അമിത് ഷായുടെ പുതിയ ലക്ഷ്യം. ഇതിന് വേണ്ടി അമിത് ഷാ ആഗസ്റ്റ് 15ന് ശ്രീനഗറിലെത്തുമെന്നാണ് റിപ്പോര്‍ട്ടുകള്.\nഅമിത് ഷാ ശ്രീനഗറിലെ ലാല് ചൗക്കില് ദേശീയ പതാക ഉയര്‍ത്തുമെന്നാണ് വിവരം. അങ്ങനെയെങ്കിൽ 15നാണ് അമിത് ഷാ ശ്രീനഗറില് എത്തുക. ലഡാക്കില് 16, 17 തിയ്യതികളില് സന്ദര്‍ശിക്കുമെന്നും സൂചനയുണ്ട്. ശ്രീനഗറിലെ വന് തിരക്കേറിയ സ്ഥലങ്ങളിലൊന്നാണ് ലാല് ചൗക്ക്. 73 വര്‍ഷങ്ങള്‍ക്ക് ശേഷം രാജ്യത്തിനു വേണ്ടി ഔദ്യോഗികമായി കശ്മീരിലെ ലൗല്‍ചൗക്കില് ത്രിവര്‍ണ പതാക ഉയര്‍ത്താനുള്ള നിയോഗമാണ് അമിത് ഷായെ തേടി എത്തിയിരിക്കുന്നത്. 1948ല് പ്രഥമ പ്രധാനമന്ത്രി നെഹ്രു ലാല് ചൗക്കില് പതാക ഉയര്‍ത്തിയിട്ടുണ്ട്. പിന്നീട് പ്രമുഖര് പങ്കെടുത്ത ചടങ്ങുകള് നടന്നിട്ടില്ല.\nകശ്മീര് താഴ്‌വരയിലെ സ്ഥിതിഗതികള് കേന്ദ്രസര്‍ക്കാര് സൂക്ഷ്മമായി നിരീക്ഷിച്ചുവരികയാണ്. ദേശീയ സുരക്ഷാ ഉപദേഷ്ടാവ് അജിത് ഡോവല് കശ്മീരിലുണ്ട്.എന്നാൽ കശ്മീരികളെ പ്രകോപിപ്പിക്കുന്ന നീക്കത്തില് നിന്ന് അമിത് ഷാ പിന്‍മാറണമെന്ന് എന്‍സിപി നേതാവ് മജീദ് മേമന് ആവശ്യപ്പെട്ടു.അമിത് ഷാ എന്തിനാണ് ഇത്ര തിടുക്കം കാണിക്കുന്നതെന്നും നിലവിലുള്ള സമാധാന അന്തരീക്ഷം നശിപ്പിക്കരുതെന്നും മജീദ് മേമൻ ആവശ്യപ്പെട്ടു.\nPrevious articleകാരുണ്യം വറ്റാത്ത ഹൃദയങ്ങൾ കേരളത്തിന് കരുത്തായി; കൈകോർത്തു നാം അതിജീവിക്കും ഈ പ്രതിസന്ധിയെ; ആത്മവിശ്വാസത്തോടെ മുഖ്യമന്ത്രി\nNext articleസംസ്ഥാനത്ത് മഴ തുടരുന്നു; മഴക്കെടുതിയില് മരിച്ചവരുടെ എണ്ണം 95 ആയി; പുത്തുമലയിലും കവളപ്പാറയിലും തിരച്ചിൽ തുടരുന്നു


Ramanattukara accident - investigation | ബൊലേറോ ജീപ്പിന് പുറമേ ഒരു ഇന്നോവയും സിഫ്റ്റ് കാറും; മൂന്ന് വാഹനങ്ങളിലുമായി 15 യുവാക്കൾ; സംഘത്തിൽ ചിലർക്ക് ക്രിമിനൽ പശ്ചാത്തലം; ലോക്ഡൗൺ സമയത്ത്, ഒരാളെ സ്വീകരിക്കാൻ 15 പേർ പാലക്കാടുനിന്ന് വിമാനത്താവളത്തിൽ എത്തിയതിൽ അസ്വഭാവികത കണ്ട് പൊലീസും; രാമനാട്ടുകര യാത്രയിൽ ദുരൂഹത നിറയുന്നു - MarunadanMalayalee.com\nബൊലേറോ ജീപ്പിന് പുറമേ ഒരു ഇന്നോവയും സിഫ്റ്റ് കാറും; മൂന്ന് വാഹനങ്ങളിലുമായി 15 യുവാക്കൾ; സംഘത്തിൽ ചിലർക്ക് ക്രിമിനൽ പശ്ചാത്തലം; ലോക്ഡൗൺ സമയത്ത്, ഒരാളെ സ്വീകരിക്കാൻ 15 പേർ പാലക്കാടുനിന്ന് വിമാനത്താവളത്തിൽ എത്തിയതിൽ അസ്വഭാവികത കണ്ട് പൊലീസും; രാമനാട്ടുകര യാത്രയിൽ ദുരൂഹത നിറയുന്നു\nJune 21, 202101:57 PM IST Permalink\nകോഴിക്കോട്: കോഴിക്കോട് രാമനാട്ടുകരയിൽ അഞ്ച് പേരുടെ മരണത്തിന് ഇടയാക്കിയ വാഹനാപകടത്തിൽ ദുരൂഹത നിറയുന്നു. കരിപ്പൂർ വിമാനത്താവളത്തിൽ നിന്നും ഒരു യുവാവിനെ സ്വീകരിക്കാൻ എത്തിയപ്പോഴാണ് അപകടം ഉണ്ടായതെന്നാണ് യുവാക്കളുടെ വാദം. എന്നാൽ പാലക്കാട്ടു നിന്നും എത്തിയവർ രാമനാട്ടുകരയിലേക്ക് എത്തിയത് എന്തിനാണെന്ന ചോദ്യമാണ് പൊലീസ് ഉന്നയിക്കുന്നത്. മരിച്ച യുവാക്കളിൽ ചിലർക്ക് ക്രിമിനൽ ബന്ധമുണ്ടെന്ന വിവരവും പൊലീസ് ചൂണ്ടിക്കാട്ടുന്നു.\nഗൾഫിൽനിന്ന് വന്നയാളെ സ്വീകരിക്കാൻ എത്തിയവരാണ് അപകടത്തിൽപ്പെട്ടതെന്ന അവകാശവാദം അംഗീകരിക്കാൻ പൊലീസ് ഇതുവരെ തയ്യാറായിട്ടില്ല. മറ്റെന്തോ ആവശ്യത്തിനു വേണ്ടിയാണ് മൂന്നുവാഹനങ്ങളിലായി പതിനഞ്ചുപേർ ഇവിടെ എത്തിയതെന്നാണ് പൊലീസ് നിഗമനം. തിങ്കളാഴ്ച പുലർച്ചെ 4.45 ഓടെയാണ് രാമനാട്ടുകരയിൽ അപകടം നടന്നത്. ബൊലേറോ ലോറിയുമായി കൂട്ടിയിടിക്കുകയായിരുന്നു. പാലക്കാടുനിന്ന് കരിപ്പൂർ വിമാനത്താവളത്തിലേക്ക് വന്നവരാണ് അപകടത്തിൽപ്പെട്ടത്. സുഹൃത്തിനെ സ്വീകരിക്കുന്നതിന് വേണ്ടിയാണ് ഇവർ പാലക്കാട് നിന്നെത്തിയതെന്നാണ് പറയുന്നത്. പാലക്കാട് ചെർപ്പുളശ്ശേരി, പട്ടാമ്പി സ്വദേശികളായ മുഹമ്മദ് സാഹിർ, നാസർ, സുബൈർ, അസൈനാർ, താഹിർ ഇവരാണ് മരിച്ചത്. അപകട സമയത്ത് നേരിയ മഴയുണ്ടായിരുന്നു.\nവിമാനത്താവളത്തിൽ എത്തിയവർ എന്തിനാണ് രാമനാട്ടുകര ഭാഗത്തേക്ക് വന്നതെന്നാണ് പൊലീസ് അന്വേഷിക്കുന്നത്. ലോക്ഡൗൺ സമയത്ത്, അതിരാവിലെ ഒരാളെ സ്വീകരിക്കാൻ മാത്രം പതിനഞ്ചുപേർ പാലക്കാടുനിന്ന് കരിപ്പുർ വിമാനത്താവളത്തിൽ എത്തി എന്നത് സംശയാസ്പദമാണെന്നാണ് കോഴിക്കോട് സിറ്റി പൊലീസ് കമ്മിഷണർ എ.വി. ജോർജ് പ്രതികരിച്ചു. മൂന്നു വണ്ടികളിലായാണ് ഇവർ എത്തിയത്. ഇവയുടെ ദൃശ്യങ്ങൾ പൊലീസിന്റെ സി.സി.ടി.വി. ക്യാമറകളിൽ പതിഞ്ഞിട്ടുണ്ട്. ഒരു ഇന്നോവ, സിഫ്റ്റ് കാർ, ബൊലേറോ ജീപ്പ് എന്നിവയിലാണ് യുവാക്കൾ സഞ്ചരിച്ചത്.\nഇതിന്റെ അടിസ്ഥാനത്തിലാണ് മൂന്നുവാഹനങ്ങളിൽ ഒന്നായ ഇന്നോവയിലെ യാത്രികരെ പൊലീസ് ചോദ്യം ചെയ്തു. ഇന്നോവയിലെ രണ്ട് യാത്രക്കാരെ ആദ്യം തന്നെ പൊലീസ് ചോദ്യം ചെയ്തിരുന്നു. ഇതിനു പിന്നാലെയാണ് മറ്റു യാത്രികരെയും പൊലീസ് ചോദ്യം ചെയ്തത്. അപകടത്തിൽപ്പെട്ടവർക്കും മറ്റ് വാഹനങ്ങളിൽ ഉണ്ടായിരുന്നവർക്കും ക്രിമിനൽ പശ്ചാത്തലമുണ്ടോ എന്ന കാര്യവും അന്വേഷിക്കുന്നുണ്ട്. ചിലർക്ക് ക്രിമിനൽ പശ്ചാത്തലമുണ്ടെന്ന സൂചന ലഭിച്ചിട്ടുണ്ട്.\nമരിച്ച ത്വാഹിറിനും നാസറിനും ക്രിമിനൽ പശ്ചാത്തലമുണ്ടെന്ന് ചെർപ്പുളശ്ശേരി പൊലീസ് പറയുന്നു. വാഹനം തട്ടിക്കൊണ്ടുപോകൽ, വീട്ടിൽ കയറി ഭീഷണിപ്പെടുത്തൽ എന്നിവയുമായി ബന്ധപ്പെട്ട് ഇരുവർക്കുമെതിരെ രണ്ട് കേസുകളുണ്ട്. ഫൈസൽ എന്നയാളാണ് സംഘത്തിന് നേതൃത്വം നൽകുന്നതെന്ന് പറയുന്നു.\nവിദേശത്തുനിന്ന് എത്തിയ സുഹൃത്തിനെ കൂട്ടിക്കൊണ്ടു പോകാൻ എത്തിയതാണ് എന്നാണ് ഇവർ പറയുന്നത്. എന്നാൽ അദ്ദേഹത്തെ കുറിച്ചുള്ള വിവരങ്ങൾ ആരാഞ്ഞപ്പോൾ, അത്തരം കാര്യങ്ങൾ ഒന്നും ഇപ്പോൾ പങ്കുവെക്കാൻ സാധിക്കില്ലെന്നാണ് സിറ്റി പൊലീസ് കമ്മിഷണർ എ.വി. ജോർജ് പറഞ്ഞത്.\nകരിപ്പുർ വിമാനത്തിൽ എത്തിയതിനു ശേഷമാണ് ഇവർ കോഴിക്കോട് ഭാഗത്തേക്ക് പോയിരിക്കുന്നത്. അത് എന്തിനായിരുന്നു ആ യാത്ര-എന്നതാണ് പൊലീസ് അന്വേഷിക്കുന്നത് ചെർപ്പുളശ്ശേരി സ്വദേശികൾ ആയതിനാൽ അവർക്ക് കോഴിക്കോട് ഭാഗത്തേക്ക് പോകേണ്ട ആവശ്യവുമില്ല. മൂന്നുവാഹനങ്ങളും ഈ ഭാഗത്തേക്ക് വന്നിട്ടുള്ളതായും പൊലീസിന് ബോധ്യം വന്നിട്ടുണ്ട്. ഈ പശ്ചാത്തലത്തിലാണ് സിറ്റി പൊലീസ് കമ്മിഷണറുടെ മേൽനോട്ടത്തിൽ അന്വേഷണം പുരോഗമിക്കുന്നത്.\nഇന്നോവ ത്വാഹിറിന്റെ ബന്ധുവിൻേറതാണ്. രാത്രി എന്തിനാണ് വണ്ടികൊണ്ടുപോകുന്നതെന്ന് പോലും ത്വാഹിർ വീട്ടുകാരോട് പറഞ്ഞിരുന്നില്ല. വാഹന കച്ചവടം, റെന്റ് എ കാർ, ബ്രോക്കർ ജോലികൾ ചെയ്യുന്നവരും ഇവരുടെ സഹായികളുമാണ് സംഘത്തിലുള്ളവരെന്ന് നാട്ടുകാർ പറയുന്നു. ഗൾഫിൽനിന്നും മടങ്ങിവന്നവരും പ്രായംകുറഞ്ഞവരും ഇക്കൂട്ടത്തിലുണ്ട്.\nകവർച്ചാസംഘങ്ങളുടെ രാഷ്ട്രീയ ബന്ധം അന്വേഷിക്കണം: കെ സുരേന്ദ്രൻ\nരാമനാട്ടുകര അപകടം: അന്വേഷണം കണ്ണുരിലെ സ്വർണക്കടത്ത് സംഘത്തിലേക്ക്\nരാമനാട്ടുകര അപകടത്തിൽ സിപിഎമ്മും പ്രതിരോധത്തിൽ


കുരിയച്ചന്: ഓഗസ്റ്റ് 2020\n2020, ഓഗസ്റ്റ് 17, തിങ്കളാഴ്‌ച\nകത്തോലിക്ക സഭയിലെ പ്രധാനപ്പെട്ട ആഘോഷങ്ങളും ആരാധനാ വര്‍ഷത്തിലെ ആഴ്ചകളെയും ഉള്‍പ്പെടുത്തി തയ്യറാക്കിയ ലത്തീന് ആരാധനക്രമ കലണ്ടറാണിത്.\nഓരോ വർഷത്തെയും തിരുനാളാഘോഷങ്ങൾ, വിശുദ്ധരുടെ ദിവസങ്ങൾ, ദിവ്യബലിയർപ്പണത്തിന് ഇടയിലുള്ള ദൈനംദിന വിശുദ്ധഗ്രന്ഥ വായനകൾ എന്നിവ ക്രമപ്പെടുത്തിയ കത്തോലിക്ക സഭയുടെ കലണ്ടറാണ് ആരാധനക്രമ കലണ്ടര് അഥവാ സഭാകലണ്ടര് (Liturgical Calendar / Church Calendar)\nലത്തീന് ആരാധനക്രമ കലണ്ടറിലെ വിവിധ കാലങ്ങള് താഴെ കൊടുത്തിരിക്കുന്നു.\nആഗമനകാലം (Advent Sunday)\nനവംബർ അവസാന ഞായര് മുതല് മുതല് ക്രിസ്മസ് തലേന്ന് (ഡിസംബർ ഇരുപത്തിനാല്) വരെയാണ് ആഗമനകാലം. നവംബർ 27നും ഡിസംബർ മൂന്നിനും ഇടയിലെ ഞായറാഴ്ചയാണ് പൊതുവെ ആഗമനകാലം ഒന്നാം ഞായർ.\nആഗമന കാലത്തിന്റെ തുടർച്ചയാണ് ക്രിസ്മസ് കാലം (Christmastide). പന്ത്രണ്ട് ദിവസമാണ് ക്രിസ്മസ് കാലം. ഡിസംബർ ഇരുപത്തിനാലിന് ചൊല്ലുന്ന സായാഹ്ന പ്രാർത്ഥന (Vespers)യോടെ ഈ കാലം ആരംഭിക്കുന്നു. ക്രിസ്മസ് മുതൽ എപ്പിഫനി തിരുനാള് (Epiphany, പ്രത്യക്ഷീകരണ തിരുനാൾ) വരെ ഈ കാലം ആചരിക്കുന്നു. ഈ കാലയളവിൽ ആരാധനക്രമ നിറം വെള്ളയാണ്.\nആണ്ടുവട്ടം ആദ്യ പാദം (Ordinary Time First Portion) :\nയേശുവിന്റെ ജ്ഞാനസ്നാന തിരുനാളിന്റെ (Feast of baptism of Jesus 2020 ജനുവരി 13) അടുത്ത ദിവസം മുതല് വിഭൂതി ബുധന്റെ (Ash Wednesday ഫെബ്രുവരി 25) തലേ ദിവസം വരെ ആണ്ടുവട്ടം ഒന്നാം പാദം. പെന്തക്കോസ്താ തിരുനാളിനുശേഷമുള്ള തിങ്കളാഴ്ച മുതല് ആഗമനകാലം ഒന്നാം ഞായറിന് തൊട്ടുമുൻപുള്ള ശനിയാഴ്ച വരെ ആണ്ടുവട്ടം രണ്ടാംപാദം.\nനോമ്പുകാലം (Lent Season)\nവിഭൂതി ബുധന് (Ash Wednesday, 2020 ഫെബ്രുവരി 26) മുതല് ദുഃഖവെള്ളി (Good Friday, 202 ഏപ്രില് 10) വരെയുള്ള ദിവസങ്ങള്. വലിയനോമ്പ് നാല്പത് നോമ്പ് എന്നിങ്ങിനെ ഈ കാലം അറിയപ്പെടുന്നു. ഞായറാഴ്ചകള് സഭ ചെറിയ ഈസ്റ്ററുകളായി കണക്കാക്കുന്നതിനാല് നോമ്പുദിവസം കണക്കാക്കുന്നതില്‍നിന്നും ഞായറാഴ്ചകളെ ഒഴിവാക്കുന്നു.\nഈസ്റ്റര് ത്രിദിനം (Easter Triduum, ഏപ്രില് 9-12)\nപെസഹവ്യാഴം വൈകിട്ട് മുതല് ആരംഭിച്ച് ദുഃഖവെള്ളിയാഴ്ച, വലിയ ശനിയാഴ്ച, ഈസ്റ്റർ എന്നീ മൂന്നു ദിവസങ്ങളാണ് ഈസ്റ്റർ ത്രിദിനം അഥവാ പെസഹാ ത്രിദിനം.\nഓശാന ഞായര് മുതല് ഉയിര്‍പ്പ് ഞായര്‍വരെയുള്ള ദിവസങ്ങള്.\nഈസ്റ്റർ ഞായര് (Easter) മുതൽ പെന്തക്കോസ്താ ഞായര് (Pentecost) വരെ.\nപെന്തക്കോസ്താ തിരുനാളിനുശേഷമുള്ള തിങ്കളാഴ്ച മുതല് ആഗമനകാലം ഒന്നാം ഞായറിന്\nതൊട്ടുമുൻപുള്ള ശനിയാഴ്ച വരെ ആണ്ടുവട്ടം രണ്ടാംപാദം ആചരിക്കുന്നു. പെന്തക്കോസ്ത ഞായറിന് ശേഷം വരുന്ന ഒരു വാരം ഒഴിവാക്കിയാണ് ആണ്ടുവട്ടം രണ്ടാം പാദം ആരംഭിക്കുന്നത്. 2020 ലെ ആദ്യപാദം അവസാനിച്ചത് ആണ്ടുവട്ടത്തിലെ ഏഴാം വാരത്തിലാണ് (25.02.20). പെന്തക്കോസ്തയ്ക്ക് ശേഷം വരുന്ന രണ്ടാം പാദം ആരംഭിക്കുന്നത്, എട്ടാം വാരം ഒഴിവാക്കി ഒമ്പതാം വാരം മുതലാണ് (01.01.20).\nപ്രേഷിതവര്‍ഷം (Mission Year)\nദനഹാ തിരുനാള് (Epiphany, 2020 ജനുവരി 05) മുതല് ക്രിസ്തുരാജ തിരുനാള് (Feast of Christ, the King, നവമ്പര് 22) വരെയുള്ള കാലഘട്ടം കേരള കത്തോലിക്കസഭ മെത്രാന് സമിതിയുടെ ആഹ്വാനപ്രകാരം2020 പ്രേഷിതവര്‍ഷമായി ആചരിക്കുകയുണ്ടായി.\nആരാധനക്രമ കലണ്ടര് ഡിസംബര് 2019\nആരാധനക്രമ കലണ്ടര് ജനുവരി 2020\nആരാധനക്രമ കലണ്ടര് ഫെബ്രുവരി 2020\nആരാധനക്രമ കലണ്ടര് മാര്‍ച്ച് 2020\nആരാധനക്രമ കലണ്ടര് ഏപ്രില് 2020\nആരാധനക്രമ കലണ്ടര് മെയ് 2020\nആരാധനക്രമ കലണ്ടര് ജൂണ് 2020\nആരാധനക്രമ കലണ്ടര് ജൂലായ് 2020\nആരാധനക്രമ കലണ്ടര് ആഗസ്റ്റ് 2020\nആരാധനക്രമ കലണ്ടര് സെപ്റ്റംബര് 2020\nആരാധനക്രമ കലണ്ടര് ഒക്ടോബര് 2020\nആരാധനക്രമ കലണ്ടര് നവമ്പര് 2020\nആരാധനക്രമ കലണ്ടര് ഡിസംബര് 2020\n2021ലെ ആരാധനക്രമ കലണ്ടര് കാണുവാന് താഴെ കൊടുത്തിരിക്കുന്ന ലിങ്കില് ക്ലിക്ക് ചെയ്യുക\nപോസ്റ്റ് ചെയ്തത് M.S. Augustine ല് 10:41 PM അഭിപ്രായങ്ങളൊന്നുമില്ല:\nലേബലുകള്: ആരാധനക്രമ കലണ്ടര്, ലിറ്റര്‍ജിക്കല് കലണ്ടര്, Liturgical Calendar


''കേന്ദ മന്ത്രിമാർ, ആര്‍എസ്എസ് നേതാക്കള്, സുപ്രീം കോടതി ജഡ്ജിമാര്, പത്രപ്രവര്‍ത്തകര് തുടങ്ങിയവരുടെ ഫോണുകള് ചോര്‍ത്തിയതായി അഭ്യൂഹം ; ഇതു സംബന്ധിച്ച കൂടുതല് വിവരങ്ങള് ഉടൻ പുറത്തു വിടും''. സുബ്രഹ്മണ്യന് സ്വാമി\nഡല്‍ഹി: ഇസ്രയേല് നിര്‍മിത ചാര സോഫ്റ്റ് വെയറായ പെഗാസസ് ഉപയോഗിച്ച് ഇന്ത്യയിലെ മന്ത്രിമാരും ജഡ്ജിമാരും അടക്കമുള്ളവരുടെ ഫോണുകള് ചോര്‍ത്തിയതായി കടുത്ത അഭ്യൂഹമുണ്ടെന്ന് രാജ്യസഭാ എം.പി. സുബ്രഹ്മണ്യന് സ്വാമി പറഞ്ഞു. മോദി മന്ത്രിസഭയിലെ മന്ത്രിമാര്, ആര്‍എസ്എസ് നേതാക്കള്, സുപ്രീം കോടതി ജഡ്ജിമാര്, പത്രപ്രവര്‍ത്തകര് തുടങ്ങിയവരുടെ ഫോണുകള് ചോര്‍ത്തുന്നതായി അദ്ദേഹം ഞായറാഴ്ച ട്വീറ്റ് ചെയ്യുകയായിരുന്നു.\nവാഷിങ്ടണ് പോസ്റ്റ്, ഗാര്‍ഡിയന് എന്നീ മാധ്യമങ്ങള് ഇതു സംബന്ധിച്ച റിപ്പോര്‍ട്ടുകള് ഉടന് പുറത്തുവിടുമെന്നും, പെഗാസസ് പ്രമുഖരുടെ ഫോണുകള് ചോര്‍ത്തുന്നത് സംബന്ധിച്ച് കൂടുതല് വിവരങ്ങള് പുറത്തുവരാനുണ്ടെന്നും അതിനു ശേഷം വിശദാംശങ്ങള് പറയാമെന്നും സുബ്രഹ്മണ്യന് സ്വാമി വ്യക്തമാക്കുന്നു. എന്നാല് ആര്‍ക്കുവേണ്ടിയാണ് പെഗാസസ് വിവരങ്ങള് ചോര്‍ത്തുന്നത് എന്നത് വ്യക്തമല്ല.\nപ്രതിപക്ഷ നിരയിലെ നിരവധി പേരുടെയും ഫോണുകള് ചാര സോഫ്റ്റ്‌വെയര് ഉപയോഗിച്ച് ചോര്‍ത്തുന്നുണ്ടെന്ന് തൃണമൂല് കോണ്‍ഗ്രസ് എം.പി. ഡെറെക് ഒബ്രിയാനും ആരോപിച്ചിട്ടുണ്ട്. സുബ്രഹ്മണ്യന് സ്വാമിയുടെ ട്വീറ്റിനുള്ള പ്രതികരണമായാണ് അദ്ദേഹത്തിന്റെ ആരോപണം. ഈ വാര്‍ത്തയെ ശരിവെക്കുന്ന വിധത്തില് രാഷ്ട്രീയക്കാരും മാധ്യമപ്രവര്‍ത്തകരും അടക്കമുള്ളവര് സാമൂഹ്യ മാധ്യമങ്ങളില് പ്രതികരണങ്ങള് രേഖപ്പെടുത്തിയിട്ടുണ്ട്.\nപെഗാസസ് എന്ന ചാര സോഫ്റ്റ് വെയര് ഉപയോഗിച്ച് ഇന്ത്യക്കാരായ വാട്‌സാപ്പ്\nഉപയോക്താക്കളുടെ വിവരങ്ങള് ചോര്‍ത്തിയതായി 2019ല് വാര്‍ത്തകള് പുറത്തുവന്നിരുന്നു. പത്രപ്രവര്‍ത്തകരും വിവരാവകാശ പ്രവര്‍ത്തകരും ഉള്‍പ്പെടെ 121 പേരുടെ ഫോണുകളില് പെഗാസസ് നുഴഞ്ഞുകയറിയതായി വാട്‌സ്ആപ്പ് ആണ് അന്ന് കേന്ദ്ര സര്‍ക്കാരിന് റിപ്പോർട്ട് നല്‍കിയത്.\nഇസ്രയേല് ആസ്ഥാനമായി പ്രവര്‍ത്തിക്കുന്ന സൈബര്‍കമ്പനിയായ എന്.എസ്.ഒ. ഗ്രൂപ്പ് വികസിപ്പിച്ച സോഫ്റ്റ്‌വെയര് പ്രോഗ്രാമാണ് പെഗാസസ്. മൊബൈല് ഫോണുകളില് നുഴഞ്ഞുകയറി പാസ്വേഡ്, ബന്ധപ്പെടുന്ന ആളുകളുടെ വിവരങ്ങള്, വന്നതും അയച്ചതുമായ മെസേജുകള്, ക്യാമറ, മൈക്രോഫോണ്, സഞ്ചാരപഥം, ജി.പി.എസ്. ലോക്കേഷന് തുടങ്ങി മുഴുവന് വിവരവും ചോര്‍ത്താന് ഇതിലൂടെ സാധിക്കും.\nTags: BJP M.P Subramanian Swamyphone hackingPegasus spyware\nവാസ്തുവിദ്യാ അത്ഭുതം; ത്രിപുരയിലെ താജ് മഹൽ; അറിയാം നീർമഹൽ കൊട്ടാരത്തിന്റെ വിശേഷങ്ങൾ (വീഡിയോ)


കെജ്രിവാളും സമ്മതിച്ചു... മോദി തരംഗം തന്നെ, തോൽവിയുടെ കാരണം വിശദീകരിച്ച് പ്രവർത്തകർക്ക് കത്ത്!! | Kejriwal Admits Modi Wave in Lok sabha elections 2019 - Malayalam Oneindia\n13 min ago സർക്കാർ രൂപീകരിക്കേണ്ടവർ ഓടി രക്ഷപ്പെടുന്നു: ആഞ്ഞടിച്ച് സഞ്ജയ് റാവത്ത്, നിങ്ങൾക്കുള്ള ഉത്തരം ഉടൻ!\nPublished: May 29 2019, 17:47 [IST]\nദില്ലി: ലോക്സഭ തിരഞ്ഞെടുപ്പിൽ അലയടിച്ചത് മോദി തരംഗം തന്നെയെന്ന് അരവിന്ദ് കെജ്രിവാൾ. പ്രധാനമന്ത്രി നരേന്ദ്രമോദിയും കോണ്‍ഗ്രസ് അധ്യക്ഷന് രാഹുല് ഗാന്ധിയും തമ്മിലാണ് പ്രധാന പോരാട്ടം എന്നൊരു ധാരണ ജനങ്ങള്‍ക്കിടയില് ഉണ്ടായിരുന്നു. ഇതിന്റെ പ്രതിഫലനമാണ് ദില്ലിയിൽ എഎപിക്കുണ്ടായ തിരിച്ചടിയെന്ന് അദ്ദേഹം പറഞ്ഞു. എഎപിക്കുണ്ടായ തോൽവിയുടെ കാരണം വിശദീരിച്ച് പ്രവർത്തകരെ അഭിസംബോധന ചെയ്തുള്ള കത്തിലാണ് കെജ്രിവാളിന്റെ പരാമർശം.\nമോദി തരംഗം ദിലല്ലിയെയും തഴുകിയെന്നാണ് കെജ്രിവാളിന്റെ വിലയിരുത്തൽ. മികച്ച പ്രവർത്തനം തന്നെ എഎപി പ്രവർത്തകർ കാഴിചവെച്ചു. നല്ല സ്ഥാനാർത്ഥികളുമായിരുന്നു. എന്നാൽ രാജ്യത്താകെ നിലനിന്നിരുന്ന അന്തരീഷം ദില്ലിയിയെു തഴുകി. അതുമാത്രമല്ല തെരഞ്ഞെടുപ്പിനെ മോദിയും രാഹുലും തമ്മിലുള്ള പോരാട്ടമായാണ് ഞങ്ങള് കണ്ടത് എന്നായിരുന്നു കെജ്രിവാളിന്റെ വിശകലനം. ദില്ലിയിലെ ഏഴ് സീറ്റുകളിൽ ബിജെപി ആയിരുന്നു വിജയിച്ചിരുന്നത്.\nഅതേസമയം നിയമസഭ തിരഞ്ഞെടുപ്പിൽ എഎപി ഉജ്ജ്വലമായ വിജയം കാഴ്ചവെക്കുമെന്നും അദ്ദേഹം വിയക്തമാക്കുന്നുണ്ട്. ദല്‍ഹിയില് നമ്മള് ചെയ്ത അവിശ്വസനീയമായ പ്രവര്‍ത്തനങ്ങള്‍ക്ക് അവര് വോട്ടു ചെയ്യും. വിദ്യാഭ്യാസ, ആരോഗ്യ, ജല, വൈദ്യുത മേഖലകളില് നമ്മള് ചെയ്ത സേവനങ്ങള് തെരഞ്ഞെടുപ്പില് പ്രതിഫലിക്കുമെന്നും അദ്ദേഹം പറയുന്നു.\n2020ൽ വൻ വിജയം\nദില്ലിയിലെ ലോക്സഭാ തെരഞ്ഞെടുപ്പ് ഫലം ആംആദ്മിക്കെതിരായ ജനവിധിയായി വിലയിരുത്താന് സാധിക്കില്ലെന്നും പാര്‍ട്ടിയുടെ ജനസമ്മതിയില് ഇടിവുണ്ടായിട്ടില്ലെന്നും ദില്ലി മുഖ്യമന്ത്രിയും ആംആദ്മി നേതാവുമായ അരവിന്ദ് കെജ്രിവാള് നേരത്തെ തന്നെ വ്യക്തമാക്കിയിരുന്നു. 2020 ല് നടക്കുന്ന ദില്ലി നിയമസഭാതെരഞ്ഞെടുപ്പില് ജനം ആംആദ്മിക്ക് വോട്ട് ചെയ്യുമെന്നും കെജ്രിവാള് വ്യക്തമാക്കിയിരുന്നു. പ്രവർത്തകർക്കുള്ള കത്തിൽ വീണ്ടും ഇത് ആവർത്തിക്കുകയായിരുന്നു.\nഎഎപി പല മണ്ഡലങ്ങളിലും മൂന്നാം സ്ഥാനത്തേക്ക് പിന്തള്ളപ്പെടുകയായിരുന്നു. ദില്ലിക്കൊപ്പം പഞ്ചാബിലും ആംആദ്മി വലിയ തോല്‍വിയാണ് ഏറ്റുവാങ്ങുകയായിരുന്നു. പഞ്ചാബില് ഒരു സീറ്റില് മാത്രമാണ് പാര്‍ട്ടിക്ക് വിജയം സ്വന്തമാക്കാന് കഴിഞ്ഞത്. അതേസമയം 2014ലവ് നാല് സീറ്റാണ് പഞ്ചാബിൽ എഎപി കരസ്ഥമാക്കിയത്.\n2015 ലെ നിയമസഭാ തെരഞ്ഞെടുപ്പില് 67 സീറ്റുകളില് വിജയിച്ച എഎപിയുടെ നിലവിലെ പ്രതിസന്ധി പരിഹരിക്കാന് പുതിയ പദ്ധതികള് ആവിഷ്കരിക്കാന് പാര്‍ട്ടി മുന്നൊരുക്കങ്ങള് നടത്തുന്നതായാണ് സൂചന. 2020ലെ നിയമസഭാ തെരഞ്ഞെടുപ്പിലേക്കായി വേണ്ട തയ്യാറെടുപ്പുകള് നടത്താന് എംഎല്‍എമാര്‍ക്ക് കെജ്‍രിവാള് വാട്ടസ്ആപ്പിലൂടെ നിര്‍ദ്ദേശം നല്‍കയിരുന്നു.\nദില്ലിയില് പൊതുജനാരോഗ്യ അടിയന്തരാവസ്ഥ.... മലിനീകരണം അതിരൂക്ഷം, സ്‌കൂളുകള് അടച്ചു\narvind kejriwal lok sabha elections 2019 aam aadmi party ലോക്സഭ തിരഞ്ഞെടുപ്പ് 2019 എഎപി\nKejriwal Admits Modi Wave in Lok sabha elections 2019\nStory first published: Wednesday, May 29, 2019, 17:47 [IST]


നിര്‍ണ്ണായക തീരുമാനം വൈകും, ഐഎസ്എല്ലിനും തിരിച്ചടിയേല്‍പിച്ച് കൊറോണ\nഐഎസ്എല് ഏഴാം സീസണ് മുതല് ഓരോ ടീമിന്റെയും മത്സരങ്ങളുടെ എണ്ണം കുത്തനെ വര്‍ധിപ്പാക്കാനുളള സംഘാടകരുടെ തീരുമാനം ഉടനുണ്ടാകില്ല. കോവിഡ് 19 രോഗബാധ മൂലം ഐഎസ്എല് ആരംഭിക്കുന്നത് വൈകിയാല് മത്സരങ്ങളുടെ എണ്ണം കൂട്ടുന്നത് പ്രായോഗികമല്ലെന്ന വിലയിരുത്തലിലാണ് ഐ.എസ്.എല് നടത്തിപ്പുകാരായ ഫുട്‌ബോള് സ്‌പോര്‍ട്‌സ് ഡെവലപ്‌മെന്റ.\nഇതോടെ ഐഎസ്എല്ലില് ഓരോ ടീമും 27 മത്സരം വീതം കളിക്കുന്നത് കാണാന് ആരധകര്‍ക്ക് ചിലപ്പോള് കാത്തിരിക്കേണ്ടി വന്നേയ്ക്കും. നിരവധി സ്‌പോട്‌സ് മാധ്യമങ്ങളാണ് ഇക്കാര്യം റിപ്പോര്‍ട്ട് ചെയ്യുന്നത്.\nനിലവില് ഒരു ടീമിന് 18 മത്സരങ്ങളാണ് ഉളളത്. ഇതാണ് 27 ആക്കി ഉയര്‍ത്താന് ആലോചിക്കുന്നത്. ഏഷ്യന് ഫുട്‌ബോള് കോണ്‍ഫെഡറേഷന് ആണ് ഇക്കാര്യം നിര്‍ദേശിച്ചത്. ഇക്കഴിഞ്ഞ സീസണില് മത്സരങ്ങളുടെ എണ്ണം കൂട്ടിയിരുന്നില്ല. എന്നാല് അടുത്ത സീസണില് മത്സരങ്ങളുടെ എണ്ണം കൂട്ടുമെന്ന് റിപ്പോര്‍ട്ടുകളുണ്ടായിരുന്നു.\nഅതെസമയം ഏഴാം സീസണ് മുതല് ഐഎസ്എല് കളിക്കുന്ന ടീമുകളുടെ എണ്ണം 10ല് നിന്ന് 12 ആയി ഉയര്‍ന്നേയ്ക്കും. കൊല്‍ക്കത്തന് വമ്പന്‍മാരായ ഈസ്റ്റ് ബംഗാളും, പഞ്ചാബ് എഫ്‌സിയും ആണ് ഐഎസ്എല്ലില് കയറാന് കാത്തിരിക്കുന്നത്.


രവീന്ദ്രൻ കളരിക്കൽ April 10, 2021 03:41 PM IST\nവിഷു ആഘോഷിക്കുന്ന ഈയാഴ്ച മേടക്കൂറുകാർക്ക് പ്രണയകാര്യങ്ങളിൽ തികച്ചും നല്ല ഫലങ്ങൾ പ്രതീക്ഷിക്കാം. പ്രണയപങ്കാളിയിൽ നിന്നു നല്ല അനുഭവങ്ങൾ നിലനിർത്താൻ കഴിയും. പ്രതിസന്ധികളെ മറികടക്കാൻ കഴിയും. വിചാരിക്കുന്ന കാര്യങ്ങൾ നടത്തിയെടുക്കാൻ കഴിയും. മനസ്സിന്റെ സ്വസ്ഥത നിലനിർത്താനും സാധിക്കും. പുതിയ സൗ ഹൃദബന്ധങ്ങൾ ആരംഭിക്കാൻ കഴിയും.\nഈയാഴ്ച ഇടവക്കൂറുകാർക്കു പ്രണയകാര്യങ്ങളിൽ പൊതുവേ ഗുണദോഷമിശ്രമായ അനുഭവങ്ങളാണ് പ്രതീക്ഷിക്കാവുന്നത്. ദൈവാനുഗ്രഹമുള്ളതിനാൽ തടസ്സങ്ങളെയെല്ലാം മറികടക്കാൻ കഴിയും. കാര്യങ്ങൾ വിചാരിച്ചതു പോലെ നടക്കും. പ്രണയപങ്കാളിയിൽ നിന്നു മനസ്സിനു സന്തോഷം പകരുന്ന അനുവങ്ങൾ ഉണ്ടാകും. പുതിയ സുഹൃത്തുക്കളെ ലഭിക്കും.\nഈയാഴ്ച മിഥുനക്കൂറുകാർക്കു പ്രണയകാര്യങ്ങളിൽ തികച്ചും അനുകൂലമായ അനുഭവങ്ങളാണ് ഉണ്ടാകുക. പ്രണയപങ്കാളിയിൽ നിന്നു സ്നേഹവും സഹകരണവും ലഭിക്കും. നല്ല വാക്കുകൾ കൊണ്ട് പ്രണയപങ്കാളിയുടെ മനസ്സു കീഴടക്കാൻ കഴിയും. വിചാരിച്ച കാര്യങ്ങളെല്ലാം നടത്തിയെടുക്കാൻ സാധിക്കും. വീട്ടുകാരിൽ നിന്നുള്ള എതിർപ്പ് മാറിക്കിട്ടും. മനസ്സിന്റെ സന്തോഷം നിലനിർത്താൻ കഴിയും.\nഈയാഴ്ച കർക്കടകക്കൂറുകാർക്ക് ദൈവാനുഗ്രഹത്തിനായി പ്രാർഥനകൾ വേണം. പ്രണയകാര്യങ്ങൾ പ്രതിസന്ധികളില്ലാതെ കടന്നുപോകും. പുതിയ സുഹൃദ്ബന്ധം ആരംഭിക്കാൻ സാധിക്കും. പ്രണയകാര്യങ്ങളിലെ പ്രശ്നങ്ങളെയെല്ലാം വിജയകരമായി മറികടക്കാൻ കഴിയും. പ്രണയപങ്കാളിയിൽ നിന്നു കൂടുതൽ സഹകരണം പ്രതീക്ഷിക്കാം. ഈ കൂറുകാരിൽ ചിലർക്കു യാത്ര സാധ്യമാകും.\nഈയാഴ്ച ചിങ്ങക്കൂറുകാർക്ക് പ്രണയകാര്യങ്ങളിൽ ഗുണഫലങ്ങളാണ് ഉണ്ടാകുക. തടസ്സങ്ങളെല്ലാം മാറിക്കിട്ടും. വലിയ പ്രതിസന്ധികളൊന്നും ഉണ്ടാകില്ല. മനസ്സിന്റെ സ്വസ്‌ഥത നിലനിർത്താൻ കഴിയും. പ്രണയപങ്കാളിയുമായുള്ള പിണക്കങ്ങളും അഭിപ്രായ വ്യത്യാസങ്ങളും തീർക്കാൻ കഴിയും. പുതിയ സൗ ഹൃദബന്ധങ്ങൾ ആരംഭിക്കാൻ കഴിയും.\nഈയാഴ്ച കന്നിക്കൂറുകാർക്ക് പ്രണയകാര്യങ്ങളിൽ അനുകൂലമായ ഫലങ്ങളാണ് അനുഭവപ്പെടുക. ദൈവാനുഗ്രഹത്തിനായി പ്രാർഥനകൾ വേണം. വലിയ പ്രതിസന്ധികളൊന്നും അനുഭവപ്പെടില്ല. മനസ്സിനു സന്തോഷം ലഭിക്കും. കാര്യങ്ങൾ അനുകൂലമാക്കിയെടുക്കാൻ കഴിയും. പ്രണയപങ്കാളിക്കു നിസ്സാര കാര്യത്തെച്ചൊല്ലി തോന്നിയിരുന്ന സംശയവും തെറ്റിദ്ധാരണയുമൊക്കെ മാറും.\nഈയാഴ്‌ച തുലാക്കൂറുകാർക്കു പ്രണയകാര്യങ്ങൾ വലിയ പ്രശ്നങ്ങളില്ലാതെ മുന്നോട്ടു കൊണ്ടുപോകാൻ കഴിയും. ദൈവാനുഗ്രഹമുള്ളതിനാൽ വിചാരിച്ച കാര്യങ്ങൾ തടസ്സങ്ങളൊന്നും ഇല്ലാതെ നടത്തിയെടുക്കാൻ സാധിക്കും. മനസ്സിന്റെ സ്വസ്ഥത നിലനിർത്താനും കഴിയും. പ്രണയപങ്കാളിയിൽ നിന്നു കൂടുതൽ സ്നേഹവും സഹകരണവും ഉണ്ടാകും. പുതിയ സുഹൃത്തുക്കളെ ലഭിക്കും.\nഈയാഴ്ച വൃശ്ചികക്കൂറുകാർക്കു പ്രണയകാര്യങ്ങളിൽ ഗുണദോഷമിശ്രമായ ഫലങ്ങളാണ് അനുഭവപ്പെടുക. പുതിയ സൗ ഹൃദബന്ധങ്ങൾ ആരംഭിക്കാൻ കഴിയും. എങ്കിലും തെറ്റിദ്ധാരണകൾ ഉണ്ടാകാതിരിക്കാൻ പ്രത്യേക കരുതൽ വേണം. ചില ദിവസങ്ങളിൽ ശരീരസുഖം കുറയുന്നതായി തോന്നും. എങ്കിലും ആഴ്ചയുടെ അവസാനത്തോടെ ആരോഗ്യം വീണ്ടെടുക്കാൻ കഴിയും.\nഈയാഴ്ച ധനുക്കൂറുകാർക്കു പ്രണയകാര്യങ്ങളിൽ നല്ല അനുഭവങ്ങൾ ഉണ്ടാകും. പ്രണയപങ്കാളിയിൽ നിന്നു കൂടുതൽ സ്നേഹവും സഹകരണവും ഉണ്ടാകും. ശത്രുക്കൾ കുറെശെയായി അനുകൂലമായിത്തുടങ്ങും. പക്ഷേ കൂടുതൽ ജാഗ്രത വേണം. പ്രണയകാര്യങ്ങളിൽ വലിയ പ്രതിസന്ധിക്കൊന്നും സാധ്യതയില്ല. വീട്ടുകാരിൽ നിന്നുള്ള എതിർപ്പു കുറയും. മനസ്സിന്റെ സന്തോഷം നിലനിർത്താൻ കഴിയും.\nഈയാഴ്ച മകരക്കൂറുകാർക്കു പ്രണയകാര്യങ്ങളിൽ അനുകൂലമായ അനുഭവങ്ങൾ പ്രതീക്ഷിക്കാം. ദൈവാനുഗ്രഹമുള്ളതിനാൽ കാര്യങ്ങൾ വിചാരിച്ചതുപോലെ നടക്കും. സൗ ഹൃദബന്ധങ്ങളിലെ പ്രതിസന്ധികളെ വിജയകരമായി മറികടക്കാൻ കഴിയും. മനസ്സിന്റെ സ്വസ്ഥതയും സമാധാനവും നിലനിർത്താൻ കഴിയും. സുഹൃത്തുക്കളിൽ നിന്നു സഹായം ലഭിക്കും.\nഈയാഴ്ച കുംഭക്കൂറുകാർക്ക് പ്രണയകാര്യങ്ങളിൽ അനുകൂലമായ ഫലങ്ങളാണ് അനുഭവപ്പെടുക. ചില ദിവസങ്ങളിൽ പ്രതീക്ഷിക്കാത്ത തടസ്സങ്ങൾ അനുഭവപ്പെടുന്നതായി തോന്നും. എങ്കിലും പ്രണയബന്ധത്തിൽ പ്രതിസന്ധികൾക്കൊന്നും സാധ്യതയില്ല. സുഹൃത്തുക്കളിൽ നിന്നു സഹായം ലഭിക്കും. മനസ്സിന്റെ സ്വസ്ഥത നിലനിർത്താൻ കഴിയും.\nഈയാഴ്ച മീനക്കൂറുകാർക്കു പ്രണയകാര്യങ്ങളിൽ പൊതുവേ ഗുണദോഷമിശ്രമായ അനുഭവങ്ങളാണ് ഉണ്ടാകുക. അൽപം മനസ്സു വച്ചാൽ വിചാരിച്ച കാര്യങ്ങൾ നടക്കും. പ്രണയപങ്കാളിയുടെ സംശയങ്ങളും തെറ്റിദ്ധാരണയുമെല്ലാം മാറിക്കിട്ടും. പ്രതിസന്ധികളെയെല്ലാം മറികടക്കാൻ കഴിയും. കാര്യങ്ങൾ വിചാരിച്ചതു പോലെയാക്കിയെടുക്കാം. അസൂയക്കാരുടെ പ്രവർത്തനങ്ങൾ ഏശില്ല.\nEnglish Summary : Weekly Lovers Prediction by Raveendran Kalarikkal / 2021 April 11 to 17